തുണിഫാക്ടറിയിൽ ജോലിചെയ്യവെ ബഹിരാകാശദൗത്യത്തിൽ, ഇന്ന് ആദ്യമായി ഒരു വനിത ബഹിരാകാശത്തേക്ക് പറന്ന ദിനം | who is valentina v. tereshkova\nതുണിഫാക്ടറിയിൽ ജോലിചെയ്യവെ ബഹിരാകാശദൗത്യത്തിൽ, ഇന്ന് ആദ്യമായി ഒരു വനിത ബഹിരാകാശത്തേക്ക് പറന്ന ദിനം\nതെരഷ്കോവയുടെ ജീവിതവും ബഹിരാകാശ യാത്രയും അടിസ്ഥാനമാക്കി എല്ലാ മേഖലകളില് നിന്നും ആദരവെത്തി. പുസ്തകങ്ങള് മുതല് മ്യൂസിയം വരെ ആ യാത്രകളെ കുറിച്ച് പറഞ്ഞു.\nThiruvananthapuram, First Published Jun 16, 2021, 10:44 AM IST\nഇന്നത്തെ ദിവസത്തിന് ഒരു പ്രത്യേകതയുണ്ട്. ആദ്യമായി ഒരു വനിത ബഹിരാകാശ യാത്ര നടത്തിയ ദിവസമാണ് ജൂണ് 16. ആ വനിത റഷ്യക്കാരിയായ വാലന്‍റീന തെരഷ്കോവയാണ്. 1963 ജൂണ് 16 -ന് റഷ്യയുടെ വൊസ്തോക് -6 ബഹിരാകാശ വാഹനത്തില് 'സീഗല്' എന്ന കോഡ് നാമത്തിലായിരുന്നു അവളുടെ ബഹിരാകാശ യാത്ര.\nമസ്ലെനിക്കോവൊ എന്ന ഗ്രാമത്തിലായിരുന്നു തെരഷ്കോവയുടെ ജനനം, 1937 മാര്‍ച്ച് ആറിന്. മൂന്ന് കുട്ടികളില് രണ്ടാമത്തെയാളായിരുന്നു തെരഷ്കോവ. അവളുടെ പിതാവ് ഒരു ട്രാക്ടര് ഡ്രൈവറും അമ്മ തുണി വ്യവസായ തൊഴിലാളിയും ആയിരുന്നു. സ്കൂള് പഠനം കഴിഞ്ഞയുടനെ അവള് ഒരു ടയര് ഫാക്ടറിയില് ജോലി ചെയ്ത് തുടങ്ങി. പിന്നീടാണ് അവള് എഞ്ചിനീയറിംഗിന് ചേരുന്നത്. അതോടൊപ്പം തന്നെ പാരച്യൂട്ട് പരിശീലനവും നേടുന്നുണ്ടായിരുന്നു.\nപാരച്യൂട്ടിലുള്ള അവളുടെ കഴിവാണ് ബഹിരാകാശത്തേക്കുള്ള യാത്രയുടെ വാതില് തുറന്നത്. ടെക്സ്റ്റൈല് ഫാക്ടറിയില് ജോലിക്ക് കയറിയ തെരഷ്കോവ ഒരു അമച്വര് പൂരച്യൂട്ടിസ്റ്റ് കൂടിയായിരുന്നു. ബഹിരാകാശ സഞ്ചാര പദ്ധതിയിലേക്ക് അവള് തെരഞ്ഞെടുക്കപ്പെടുന്നതും അങ്ങനെയാണ്. സോവിയറ്റ് യൂണിയനെ അന്ന് നയിച്ചിരുന്ന നികിത ക്രൂഷ്ചേവിന്റെ നിർദേശപ്രകാരം നാല് വനിതകളെ പ്രത്യേക വനിതാ ബഹിരാകാശ പ്രോഗ്രാമിലേക്ക് പരിശീലിപ്പിക്കാൻ തെരഞ്ഞെടുത്തു. നീണ്ട മാസങ്ങളുടെ പരിശീലനമായിരുന്നു പിന്നീട്. അന്ന് തെരഞ്ഞെടുത്ത നാല് സ്ത്രീകളിൽ വാലന്റീന തെരേഷ്കോവ മാത്രമാണ് ബഹിരാകാശ ദൗത്യം പൂർത്തിയാക്കിയത്.\n1963 ജൂൺ 16 -ന് നടന്ന ദൗത്യത്തില് തെരേഷ്കോവ ബഹിരാകാശത്ത് പറക്കുന്ന ആദ്യ വനിതയായി. 70.8 മണിക്കൂർ വൊസ്തോക്6ഭൂമിയുടെ 48 ഭ്രമണപഥങ്ങൾ പൂര്‍ത്തിയാക്കി. ദൗത്യം പൂർത്തിയായപ്പോൾ, തെരേഷ്കോവയ്ക്ക് സോവിയറ്റ് യൂണിയന്റെ 'ഹീറോ' പദവി നൽകി ആദരിച്ചു. പിന്നീടൊരിക്കലും അവള് ബഹിരാകാശത്തേക്ക് യാത്ര ചെയ്തില്ല. പക്ഷേ, അവൾ സോവിയറ്റ് യൂണിയന്റെ വക്താവായി. ഇതേ തുടര്‍ന്ന് ഐക്യരാഷ്ട്രസഭയുടെ സമാധാനത്തിനുള്ള സ്വര്‍ണ മെഡലും അവളെ തേടിയെത്തി.\n1963 നവംബര് മൂന്നിന് തെരഷ്കോവ ബഹിരാകാശ യാത്രികനായ ആന്‍ഡ്രിയന് നിക്കൊലായേവിനെ വിവാഹം കഴിച്ചു. അവരുടെ ഒരേയൊരു മകള് തിരിഞ്ഞത് മെഡിക്കല് രംഗത്തേക്കാണ്. തെരഷ്കോവയും നിക്കൊലായേവും പിന്നീട് വിവാഹമോചിതരായി. 1982 -ൽ തെരേഷ്കോവ ശസ്ത്രക്രിയാവിദഗ്ധനായ യൂലി ഷാപോഷ്നികോവിനെ വിവാഹം കഴിച്ചു.\nസുപ്രീം സോവിയറ്റിന്റെ ഡെപ്യൂട്ടി ആയി തെരഷ്കോവ. ശേഷം പീപ്പിൾസ് ഡെപ്യൂട്ടിയും. സുപ്രീം സോവിയറ്റ് പ്രെസിഡിയത്തിലെ അംഗം കൂടിയായ അവർ പിന്നീട് സോവിയറ്റ് വിമൻസ് കമ്മിറ്റിയുടെ തലവനായി. ഇന്റർനാഷണൽ കൾച്ചറൽ ആൻഡ് ഫ്രണ്ട്ഷിപ്പ് യൂണിയന്റെ തലവനും പിന്നീട് റഷ്യൻ അസോസിയേഷൻ ഓഫ് ഇന്റർനാഷണൽ കോപ്പറേഷന്റെ ചെയർപേഴ്‌സണുമായിരുന്നു.\nതെരഷ്കോവയുടെ ജീവിതവും ബഹിരാകാശ യാത്രയും അടിസ്ഥാനമാക്കി എല്ലാ മേഖലകളില് നിന്നും ആദരവെത്തി. പുസ്തകങ്ങള് മുതല് മ്യൂസിയം വരെ ആ യാത്രകളെ കുറിച്ച് പറഞ്ഞു. ഇന്നും ലോകം ആദ്യമായി ബഹിരാകാശത്തേക്ക് ഒരു സ്ത്രീ നടത്തിയ യാത്രയെ കുറിച്ച് അഭിമാനത്തോടെ ഓര്‍ക്കുന്നു.\nതെരഷ്കോവയുടെ പ്രശസ്തമായ വാക്കുകള്\n'ഒരു സ്ത്രീക്ക് റഷ്യയിലെ റെയില് റോഡ് ജോലിക്കാരിയാവാമെങ്കില് എന്തുകൊണ്ട് അവള്‍ക്ക് ബഹിരാകാശത്തേക്ക് പറന്നുകൂടാ.'\n'ഒരിക്കല് നിങ്ങള് ബഹിരാകാശത്തേക്ക് പറന്നു കഴിഞ്ഞാല് പിന്നെ ഭൂമി എത്ര ചെറുതും ദുര്‍ബലവും ആണെന്ന് നിങ്ങള് തിരിച്ചറിയും.'\n'ഒരിക്കലെങ്കിലും ബഹിരാകാശത്തേക്ക് പറന്ന ഒരാള് പിന്നീടുള്ള ജീവിതകാലം മുഴുവനും അതിന്‍റെ സന്തോഷത്തെ കുറിച്ച് സ്നേഹത്തോടെ ഓര്‍ക്കും. എന്‍റെ ബഹിരാകാശ യാത്ര എന്‍റെ കുട്ടിക്കാല സ്വപ്നങ്ങളുടെ പൂര്‍ത്തീകരണമായിരുന്നു.'\n'എന്റെ എല്ലാ പ്രതിഷേധങ്ങളും വാദങ്ങളും വകവയ്ക്കാതെ അവർ എന്നെ പറക്കുന്നതിൽ നിന്ന് വിലക്കി. ഒരിക്കൽ ബഹിരാകാശത്ത് എത്തിയതിനുശേഷം അവിടേക്ക് മടങ്ങാൻ എപ്പോഴും ഞാൻ ആഗ്രഹിച്ചിരുന്നു. പക്ഷേ, പിന്നീടൊരിക്കലും അത് സംഭവിച്ചില്ല.'\n'പാർട്ടി വിരുദ്ധത കാണിച്ചാൽ നിഷ്കരുണം നടപടി', 16ന് ചുമതലയേൽക്കാൻ കെ സുധാകരൻ\n260 കോടി രൂപ ചെലവിട്ട് നിര്‍മിച്ച പാലം ഉദ്ഘാടനം കഴിഞ്ഞ് 29 ദിവസത്തിനു ശേഷം തകര്‍ന്നു


അ പോയ അരവിയും അഞ്ചുസെന്‍റും | ആനക്കൂടന്\nFiled under: Uncategorized — ആനക്കൂടന് @ 7:09 pm\nഅമ്മച്ചിയുടെ അടക്കം കഴിഞ്ഞ് തിരിച്ചെത്തി ഒരു മൂലയില് കൂനിക്കൂടി ഇരുന്ന അന്തോണിയെ അപ്പന് മാത്യു കമ്പ്യൂട്ടറിന് മുന്നില് എടുത്തിരുത്തുകയാണ് ഉണ്ടായത്. മൌസിന്‍റെ അനക്കങ്ങള്‍ക്കൊത്ത് കഴ്സറിന്‍റെ കുന്തമുന അനങ്ങുന്നതും ചിലയിടങ്ങളില് എത്തുമ്പോള് ചൂണ്ടു വിരല് നീണ്ട, മടക്കിയ ഒരു കൈപ്പത്തി ദൃശ്യമാവുന്നതും അന്തോണിക്ക് ആദ്യം കൌതുകമായിരുന്നു.\nഅക്ഷരം നഷ്ടമായ എഴ്സെന്‍റ് പുരയിടത്തിലെ പേരിന് മുന്നില് അരവി തളര്‍ന്നിരുന്നു. അരവിക്ക് ചിന്തകള് തന്നെ നഷ്ടമായിരുന്നു. അയാളുടെ മുറിയില് കാര്യസ്ഥന് പലതവണ മുട്ടിവിളിച്ചെങ്കിലും അത് തുറക്കപ്പെട്ടില്ല. അയാള്‍ക്കുള്ള ഭക്ഷണം തീന്മേശയില് തണുത്തു. സകലതില് നിന്നും താന് പുറന്തള്ളപ്പെട്ടതു പോലെ അയാള്‍ക്ക് തോന്നി.\nആരെ വിളിക്കണമെന്ന് അയാള്‍ക്ക് അറിയില്ലായിരുന്നു. നൂറുകണക്കിന് മുഖങ്ങള്‍ക്കിടയില് നിന്ന് ഒരു ഇഷ്ടമുഖം വേര്‍തിരിച്ചെടുക്കാന് അയാള് പാടുപെട്ടു. എങ്കിലും ഏതോ നിമിഷത്തില് അത് സംഭവിച്ചു. സാറാമ്മേ… അയാള് നീട്ടി വിളിച്ചു.\nതന്‍റെ കുന്തമുനയും ചൂണ്ടുവിരക് നീണ്ട കൈപ്പത്തിയും ചതിച്ചിരിക്കുന്നു. അയാള്‍ക്ക് വിഷാദമുണ്ടായി. കേശവന് നായര് സാഷ്ടാംഗ പ്രണാമം നടത്തി.\nആദിമമായ എന്തോ ഒന്ന് ആ നിമിഷം അരവിയെ പിടികൂടി. അ പോയ രവി ചിന്താവിഷ്ടനായി. അ പോയ രവി രാധേയനായി. കവച കുണ്ഠലധാരിയായി. സാറാമ്മ കയര്‍ത്തു. അണികള് മുഷ്ടി ചുരുട്ടി.


petrol diesel hike continues in Kerala; Thiruvananthapuram one liter petrol has 90.61 rupees | തുടര്‍ച്ചയായ ഏഴാം ദിവസവും ഇന്ധന വിലയില് വര്‍ധന; തിരുവനന്തപുരത്ത് പെട്രോളിന് 90.61 രൂപ - Malayalam Oneindia\n57 min ago പശ്ചിമബംഗാളില് അഞ്ചാം ഘട്ട വോട്ടെടുപ്പ് ആരംഭിച്ചു; പ്രതീക്ഷയോടെ മുന്നണികള്, കനത്ത സുരക്ഷ\nfuel price ഇന്ധന വില petrol price diesel വിലവര്‍ധന പെട്രോള് വില\nUpdated: Sun, Feb 14, 2021, 10:51 [IST]\nതിരുവനന്തപുരം: സംസ്ഥാനത്ത് തുടര്‍ച്ചയായ ഏഴാം ദിവസവും ഇന്ധനവില വര്‍ധിപ്പിച്ചു. തിരുവനന്തപുരത്ത ഒരു ലിറ്റര് പെട്രോളിന് 90.61 രൂപയും ഡീസലിന് 85 രൂപയുമായി ഉയര്‍ന്നു. കൊച്ചിയില് ഒരു ലിറ്റര് പെട്രോളിന് 88.89 രൂപയും ഡീസലിന് 83.48 രൂപയുമായി. പെട്രോള് ഡീസല് വില ആവശ്യ സാധനങ്ങളുടെ വിലയിലും പ്രതിഫലിച്ചു തുടങ്ങിയിട്ടുണ്ട്.\nസംസ്ഥാനത്ത് ഫെബ്രുവരി 12ാം തിയതിയാണ് ആദ്യമായി പെട്രോള് വില 90 കടന്നത്. രാജ്യാന്തര വിപണിയില് ക്രൂഡ് ഓയില് വില 60 ഡോളറിന് മുകളില് തുടരുകയാണ്. 83 ദിവസത്തെ ഇടവേളക്ക് ശേഷം കഴിഞ്ഞ ജൂണ് 6നാണ് ഇന്ത്യയില് എണ്ണക്കമ്പനികള് ഇന്ധനവില വര്‍ധിപ്പിച്ച് തുടങ്ങിയത്. ജൂണ് 25നാണ് പെട്രോള് വില 80 രൂപ കടന്നത്.\nഅതേസമയം രാജ്യത്തെ ഇന്ധനവില വര്‍ധനവിനെ ന്യായീകരിച്ച് പെട്രോളിയം മന്ത്രി ധര്‍മ്മേന്ദ്ര പ്രധാന് രംഗത്ത് വന്നു. കഴിഞ്ഞ 320 ദിവസങ്ങളില് 60 ദിവസം മാത്രമാണ് പെട്രോള് വില കൂട്ടിയതെന്നും ഇറക്കുമതിയല്ലാതെ മറ്റ് മാര്‍ഗമില്ലാത്തിനാലാണ് വില കൂട്ടുന്നതെന്നുമാണ് വാദം. കൊവിഡ് കാലത്ത് രാജ്യത്തെ സാമ്പത്തിക മേഖല മുന്നോട്ട് പോകാന് മറ്റ് മാര്‍ഗങ്ങളില്ലെന്നും മന്ത്രി വ്യക്തമാക്കി.\nഇന്ധനവില നൂറ് കടക്കുമോയെന്ന ആശങ്കയിലാണ് പൊതുജനം. അവശ്യസാധനങ്ങളുടെ വിലയിലും ഇത് പ്രതിഫലിച്ചു തുടങ്ങി. എന്നാല് ഇന്ധനവില വര്‍ധനവില് വിട്ട് വീഴ്‌ച്ചക്കില്ലെന്ന നിലപാടിലാണ് കേന്ദ്രം. കൊവിഡ് കാലത്ത് പെട്രോളിയത്തിന്റെ ഉദ്‌പാദനവും വില്‍പ്പനയും കുറഞ്ഞിരുന്നു. ഇപ്പോള് വില്‍പ്പന പഴയപടിയായി.എന്നാല് സ്വന്തം താല്‍പര്യങ്ങള് മാത്രം നോക്കുന്ന എണ്ണ ഉദ്‌പാദക രാജ്യങ്ങള് ആവശ്യത്തിനനുസരിച്ച് ഉദ്‌പാദനം കൂട്ടുന്നില്ല. ഇതാണ് ഉയര്‍ന്ന വില ഈടാക്കുന്നതിന് പ്രധാന കാരണമെന്നാണ് മന്ത്രിയുടെ ന്യായം. വികസന ആവശ്യങ്ങള്‍ക്ക് ഇന്ധനവിലയിലെ നികുതി വരുമാനം അത്യാവശ്യമാണെന്നും കേന്ദ്ര മന്ത്രി പറയുന്നു.\npetrol diesel hike continues in Kerala; Thiruvananthapuram one liter petrol has 90.61 rupees


കഴിഞ്ഞമാസം അവസാനഞായറാഴ്ച fullhyd.com പരതികൊണ്ടിരുന്നപ്പോഴാണ് ആന്ധ്രാപ്രദേശ് പക്ഷിനിരീക്ഷണസംഘവും(BSAP) സൊസൈറ്റി റ്റു സേവ് റോക്ക്സും(STSR) സം‌യുക്തമായി നടത്തുന്ന റോക്ക് വാക്കിന്റെ അറിയിപ്പ് ശ്രദ്ധയില്‍പ്പെട്ടത്. സംഘം പുറപ്പെടുന്ന സമയം രാവിലെ7മണി. ഞാനതു കാണുമ്പോഴേയ്ക്കും സമയം 10 കഴിഞ്ഞിരുന്നു. അങ്ങനെ ആ യാത്ര നഷ്‌ടമായി. ഇവിടുത്തെ പക്ഷിനിരീക്ഷണസംഘത്തെ കുറിച്ച് മുൻപ് കേട്ടിരുന്നു പക്ഷേ പാറകൾ സംരക്ഷിക്കുന്നതിനായുള്ള സൊസൈറ്റിയെ കുറിച്ച് ആദ്യമായാണ് കേൾക്കുന്നത്. അവിടെ കൊടുത്തിരുന്ന ലിങ്കു വഴി അവരുടെ വെബ്‌സൈറ്റിലെത്തി. വായിച്ചപ്പോൾ വളരെ താല്പര്യം തോന്നി. സംഘത്തിന്റെ പ്രസിഡന്റ് നരേന്ദ്ര ലൂദർ! ഞാൻ വായിച്ചു കൊണ്ടിരുന്ന ഹൈദ്രാബാദ് എന്ന പുസ്തകത്തിന്റെ രചയിതാവ്. അദ്ദേഹം ആ പുസ്‌തകം തുടങ്ങിയിരിക്കുന്നത് തന്നെ ഹൈദ്രാബാദിലെ പാറകളുടെ രൂപീകരണത്തെ കുറിച്ച് പറഞ്ഞു കൊണ്ടാണ്.\n2500 മില്യൺ വർഷങ്ങൾ പഴക്കമുള്ള പാറകളാണത്രേ ഇവിടെയുള്ളത്. ഹിമാലയത്തേക്കാൾ പഴക്കമേറിയത്. ലോകത്തിലെ ഏറ്റവും പഴക്കം ചെന്നതും കടുപ്പമേറിയതുമായ പാറക്കൂട്ടങ്ങളില്‍പ്പെടുമിത്. പക്ഷേ മനുഷ്യന്റെ കൈയ്യേറ്റം നിമിത്തം സിറ്റിയിലെ പാറക്കൂട്ടങ്ങളിൽ ഭൂരിഭാഗവും നഷ്ടപ്പെട്ടു കഴിഞ്ഞു. STSR ന്റെ ശ്രമഫലമായി ഹൈദ്രബാദ് അർബൻ ഡവലപ്മെന്റ് അതോറിറ്റി (HUDA) 1981ൽ9പാറകൂട്ടങ്ങളെ Natural Heritage ആയി പ്രഖ്യാപിച്ചു. വീണ്ടും STSR മുന്നോട്ടു വെച്ച 20 സ്ഥലങ്ങളിൽ 15 എണ്ണവും കൂടി പൈതൃകസ്വത്തിലുൾപ്പെടുത്തി. പാറകളെ Natural Heritage ആയി അംഗീകരിച്ച ഇന്ത്യയിലെ ഒരേയൊരു നഗരം ഹൈദ്രാബാദാണ്.\nഎന്തായാലും അടുത്ത റോക്ക് വാക്ക് മുടക്കരുതെന്ന് അന്നുറപ്പിച്ചു. എല്ലാ മാസവും മൂന്നാമത്തെ ഞായറാഴ്ചയാണ് റോക്ക് വാക്ക് സംഘടിപ്പിക്കുന്നത്. ഈ മാസം മറ്റൊരു പരിപാടി ആ ദിവസമുള്ളതിനാൽ രണ്ടാമത്തെ ഞായറാഴ്ചയാണ് ദുർഗ്ഗം ചെരുവിലേയ്ക്കുള്ള നടത്തം. ഉച്ചതിരിഞ്ഞ്3മണിക്കാണു സമയം. ഞായറാഴ്ച ഉറക്കവും നഷ്‌ടപ്പെടുത്തേണ്ട കാര്യമില്ല. സൈറ്റിൽ കൊടുത്തിരുന്ന നമ്പറിൽ വിളിച്ചുറപ്പിച്ചു. ജൂബിലിഹിത്സ് ചെൿപോസ്റ്റാണു മീറ്റിംഗ് പോയിന്റ്. രണ്ടര കഴിഞ്ഞപ്പോൾ വീട്ടിൽ നിന്നിറങ്ങി. ജൂബിലി ഹിൽ‌സ് അടുക്കാറായതും മഴ ചാറിതുടങ്ങി. അവിടെ ബസ്‌സ്റ്റോപ്പിൽ മദ്ധ്യവയസ്കയായ ഒരു മദാമ്മയും കുറച്ചുപേരും കൈയ്യിൽ എന്തോ നോട്ടീസും പിടിച്ച് നില്‍പ്പുണ്ട്. തൊപ്പിയും ബാഗുമൊക്കെ തൂക്കിയുള്ള നില്‍പ്പ് കണ്ടപ്പോൾ ഇതു തന്നെയാവും സംഘാംഗങ്ങളെന്നുറപ്പായി. ചെന്ന് റോക്ക് വാക്കിനായി വന്നതാണെന്നു പറഞ്ഞപ്പോൾ കൂട്ടത്തിലെ ഒരു ചെറിയ പെൺകുട്ടി എനിക്കും തന്നു നോട്ടീസൊരെണ്ണം. പാറയിലൂടെയുള്ള നടത്തത്തിൽ ശ്രദ്ധിക്കേണ്ട കാര്യങ്ങളെ കുറിച്ചായിരുന്നത്. ശാരീരികമായി ഫിറ്റ് ആണെങ്കിൽ മാത്രം യാത്രയിൽ പങ്കെടുക്കുക. കഴിവതും ഗ്രിപ്പുള്ള ഷൂസ്, നീളൻ പാന്റ്സ്, തൊപ്പി മുതലായവ ധരിക്കുക. വെള്ളം കൂടെ കരുതുക. പാറകളുടെ വിടവുകളിൽ കൈയ്യിടാൻ ശ്രമിക്കാതിരിക്കുക തുടങ്ങി ശ്രദ്ധിക്കേണ്ട9നിർദ്ദേശങ്ങളും ഗ്രൂപ്പ് ലീഡറിന്റേതടക്കം5സൊസൈറ്റി അംഗങ്ങളുടെ മൊബൈൽ നമ്പറുകൾ അടങ്ങിയതായിരുന്നു നോട്ടീസ്. അത് വായിച്ചു കൊണ്ടിരുന്നപ്പോൾ മഴ തകർത്തു പെയ്‌തു തുടങ്ങി. ഞാനാകെ ആശങ്കയിലായി. നല്ല ചൂടാവുമെന്നു കരുതി വെള്ള പാന്റ്സാണു സൽ‌വാറിന്റെ കൂടെയിട്ടിരിക്കുന്നത്. കാലിലാണെങ്കിൽ സാധാരണ ചെരിപ്പും, കൂടാതെ ആദ്യത്തെ റോക്ക് വാക്കും. മഴത്തെ പാറകയറ്റത്തിൽ തെന്നിയടിച്ച് എവിടെയെങ്കിലും വീഴുമോയെന്നായി പേടി. ഇതിനിടയിൽ ഒരു ഡയറിയിൽ എല്ലാവരുടെയും പേരും ഫോൺനമ്പരും എഴുതി ഒപ്പിടുവിച്ചു. മഴ നനയാതിരിക്കാനായി ഞങ്ങൾ നിൽക്കുന്നതിന്റെ എതിർവശത്തുള്ള പെട്രോൾ പമ്പിൽ ഒരു വിദേശപെൺകുട്ടിയും പയ്യനും നില്‍പ്പുണ്ട്. ഞങ്ങളുടെ കൂട്ടത്തിലേയ്ക്കാണോയെന്നറിയാനായി കൈവീശി കാണിച്ചിട്ടും ശ്രദ്ധിക്കാതെയാണവരുടെ നില്‍പ്പ്. മഴ പതിയെ കുറഞ്ഞു തുടങ്ങി. കൂട്ടത്തിൽ നിന്നൊരാൾ അവരുടെ അരികിൽ പോയി അവരെ കൂട്ടികൊണ്ടു വന്നു. എല്ലാവരും പരസ്പരം പരിചയപ്പെട്ടു. ഞങ്ങളുടെ ഗ്രൂപ്പിനെ നയിക്കുന്നത് ഫ്രൗക്കേ എന്ന ജർമ്മൻ ലേഡിയാണ്. സൊസൈറ്റി അംഗങ്ങളായ വാസുവും രവിയും, നോട്ടീസ് വിതരണം ചെയ്ത ചെറിയ പെൺകുട്ടിയുടെ പേര് വാണി. ഫ്രൗക്കേയുടെ കൂടെ വന്നതാണവൾ അവളുടെ മൂന്നാമത്തെ യാത്രയാണിത്. എന്നെയും സതീഷിനെയും കൂടാതെ മറ്റൊരു കുടുംബം കൂടെയുണ്ട്. ശ്രീനിവാസും ഭാര്യയും മക്കളായ നിഖിലയും ഗോവിന്ദും. മറ്റൊരു ശ്രീനിവാസ് കൂടിയുണ്ട് N.V. ശ്രീനിവാസ് പിന്നെ രഘുറാമും. വിദേശി പെൺകുട്ടിയുടെയും പയ്യന്റേയും പേരുകൾ ഇനായും പേയ്റ്ററും അവരും ജർമ്മൻ‌കാരാണ്.\nഫ്രൗക്കേയുടെ കാറിനെ പിന്തുടർന്നു വരാനുള്ള നിർദ്ദേശത്തോടെ യാത്രയാരംഭിച്ചു. ദുർഗ്ഗംചെരുവിലേയ്ക്ക് ഹൈടെക്ക് സിറ്റിയിൽ നിന്നുള്ള വഴിയിലൂടെ ഞങ്ങൾ പോയിട്ടുണ്ട്. പക്ഷേ മറ്റേതോ വഴിയിലൂടെയാണു ഫ്രൗക്കേയുടെ യാത്ര. കുത്തനെയുള്ള ഒരു ഇറക്കവും കയറ്റവും കഴിഞ്ഞതോടെ വണ്ടി നിർത്തി എല്ലാവരും പുറത്തിറങ്ങി. മഴ പൂർണ്ണമായും മാറികഴിഞ്ഞു. ഞങ്ങൾ BNR ഹിൽ‌സിലാണ് എത്തിചേർന്നത്. ഒരു ചെറിയ ചെൿപോസ്റ്റ് കടന്ന് റോഡിനു നടുവിൽ തന്നെയുള്ള ഒരു പാറക്കൂട്ടത്തിനരുകിലേയ്ക്ക് ഫ്രൗക്കേ ഞങ്ങളെ കൂട്ടികൊണ്ടു പോയി. അതിന്റെ ചുറ്റിനും കല്ലു കൊണ്ട് തറകെട്ടിതിരിച്ചിട്ടുണ്ട്. ഹുഡയുടെ സംരക്ഷണലിസ്റ്റിൽ പെട്ട പാറകളിലൊന്നാണത്. പേര് ടോർട്ടോയിസ് റോക്ക്.\nരണ്ടു പാറയുടെ മുകളിലേക്ക് കുറച്ചു പാറകൾ ഏതോ ഭീമാകാരൻ എടുത്തു വെച്ചത് പോലെയുണ്ട്. വാസു അതിനിടയിൽ അതിന്റെ മുകളിൽ കയറാനൊരു ശ്രമം നടത്തി.\nകയറാനായി ഇനിയും ധാരാളം പാറകളുണ്ട് ഇവിടെയധികം സമയം കളയണ്ടയെന്നു പറഞ്ഞു കൊണ്ടു ഫ്രൗക്കേ നടത്തം തുടർന്നു. സംഘത്തിന്റെ ഫോട്ടോയെടുത്ത എന്നോട് നാളത്തെ പത്രത്തിന്റെ പേജ്3യിൽ ഉണ്ടാവുമോ പടമെന്നു ചോദിച്ചു കളിയാക്കി.\nറോഡിൽ നിന്നും ചെറിയൊരു വഴിയിലൂടെ ഒരു കാട്ടുപ്രദേശത്തു കൂടിയായിരുന്നു നടത്തം. അകലെ ഒരു വലിയ കെട്ടിടസമുച്ചയത്തിന്റെ പണി നടക്കുന്നത് കാണാം. വഴിയിൽ രണ്ടു തൂക്കണാം കുരുവികൂടുകളും ഒരു കൽകെട്ടിതിരിച്ച ടാങ്കും കണ്ടു. ഒരു വളവു തിരിഞ്ഞു കഴിഞ്ഞതും ഞങ്ങൾ ഒരു മലയുടെ ചരുവിലൂടെയായി യാത്ര.\nചാണകം വഴിയിൽ ഇടയ്ക്കൊക്കെ കിടപ്പുണ്ട്. ഇവിടെ കാട്ടുപന്നിയുടെ കാണാറുള്ള സ്ഥലമാണ് അതിനാൽ സൂക്ഷിച്ചു നടക്കാൻ നിർദ്ദേശം കിട്ടി. മലയ്ക്കു മുകളിൽ ഒരു കുരങ്ങനേയും ഇടയ്ക്കെവിടുന്നോ പൊങ്ങിപ്പറന്ന രണ്ടു മയിലുകളേയും കണ്ടു. വീണ്ടും പാറകൾക്കിടയിലൂടെ മുന്നോട്ട് കുറേ ദൂരം നടന്നു കഴിഞ്ഞപ്പോൾ ഒരു കാ‍ണയുടെ അവശിഷ്ടം കാണാൻ സാധിച്ചു. അതും കഴിഞ്ഞ് വീണ്ടും മുന്നോട്ടു പോയപ്പോൾ ഒരു ചെറിയ അമ്പലത്തിനടുത്തെത്തി. അതിനു ചുറ്റുമുള്ള പാറകളൊക്കെ വെള്ളനിറം പൂശി ചുവപ്പു വരയും ഓം ഒക്കെ വരച്ചു വെച്ചിട്ടുണ്ട്. ഇതിനിടയിൽ രഘുറാം ഇനയോട് സംസാരം തുടങ്ങി. ഇനയ്ക്ക് വാ തുറക്കാനോ,മറ്റൊന്നും ശ്രദ്ധിക്കാനോ അവസരം കൊടുക്കാതെയാണു സംസാരം. ഞങ്ങൾ കുറച്ചു മരങ്ങൾക്കിടയിലൂടെ നടന്ന് മറ്റൊരു അമ്പലത്തിനടുത്തെത്തി.\nഅവിടെ രണ്ടു വലിയ മരങ്ങളുണ്ട്. അതും കടന്ന് വീണ്ടും മുന്നോട്ടു നടന്നപ്പോ വെള്ളം ശക്തിയായി വീഴുന്നതിന്റെ ശബ്‌ദം കേട്ടു തുടങ്ങി. ഒരു ചെറിയ ടാങ്കുപോലെയുള്ളതിൽ നിന്നും ചതുരത്തിലെ ദ്വാരം വഴി വെള്ളം താഴേയ്ക്കൊഴുകുന്നു.\nദുർഗ്ഗംചെരുവു തടാകത്തിൽ നിന്നുള്ള വെള്ളമാണ് ഈ ടാങ്കിലേക്ക് എത്തുന്നതെന്നു ഫ്രൗക്കേ പറഞ്ഞു തന്നു. അതിനു മുന്നേ ഞങ്ങൾ കണ്ട കാണ ഖുത്തബ് ഷാഹികളുടെ കാലഘട്ടത്തിൽ ഗോൽക്കൊണ്ടയിലേയ്ക്ക് ദുർഗ്ഗംചെരുവിൽ നിന്നും ശുദ്ധജലമെത്തിക്കാനായി നിർമ്മിച്ച ചാലുകളാണവ.\nഅല്പം കൂടി മുന്നോട്ട് പോയതും ഞങ്ങളൊരു ബണ്ടിനരുകിലെത്തി. ദുർഗ്ഗംചെരുവിന്റെ ബണ്ടാണത്. അതിന്റെ ഒരറ്റത്തായി ചെറിയൊരു മുസ്ലിം പള്ളി കാണാം. മറ്റേയറ്റത്ത് നിന്നും നോക്കിയപ്പോൾ താഴെ പാറയിൽ കുറച്ചു ചെറുപ്പക്കാർ മീൻ പിടിക്കുന്നുണ്ട്.\nമരങ്ങളുടെ മറയില്ലാത്തിടത്തുകൂടി നോക്കിയാൽ തടാകത്തിന്റെ സുന്ദരമായ കാഴ്ച കാണാം. എതിർവശത്തെ ഭാഗം മുഴുവൻ വലിയ കെട്ടിടങ്ങൾ കൈയ്യടക്കി കഴിഞ്ഞിരിക്കുന്നു.\nദുർഗ്ഗമെന്നാൽ കോട്ടയെന്നും എത്തിചേരാൻ പ്രയാസമേറിയതെന്നും ചെരുവു എന്നാൽ തടാകമെന്നുമാണ് അർത്ഥം. പാറക്കൂട്ടങ്ങളാൽ ചുറ്റപ്പെട്ടതു കൊണ്ട് എത്തിച്ചേരാൻ വളരെ പ്രയാസമായതിനാലും പാറക്കൂട്ടത്തിനാൽ കാഴ്ചയിൽ മറഞ്ഞിരുന്നതിനാൽ സീക്രട്ട് ലേക്കെന്നും ഇത് അറിയപ്പെടുന്നു. പക്ഷേ ഇപ്പോൾ പലഭാഗങ്ങളും പാറകൂ‍ട്ടങ്ങളിടിച്ചു നിരത്തി ആ സ്ഥാനം കെട്ടിടങ്ങൾ കൈയ്യേറികഴിഞ്ഞു. ഈ തടകത്തിൽ നിന്നും ശുദ്ധജലം ചാലുകൾ വഴി ഗൊൽകൊണ്ടയുടെ അടുത്തുള്ള കട്ടോര ഹൗസ് എന്ന കുളത്തിലേയ്ക്കും അവിടെനിന്നും ഗൊൽകൊണ്ട കോട്ടയിലേയ്ക്കും ഖുത്തബ് ഷാഹി ശവകുടീരങ്ങളിലേയ്ക്കും കൊണ്ടു പോയിരുന്നു. തടാകത്തിലേയ്ക്ക് ബണ്ടിൽ നിന്നും ഇറങ്ങാൻ കല്‍പ്പടവുകളും കാണാൻ സാധിച്ചു. ബണ്ടിന്റെ അറ്റത്തായി കണ്ട ചെറിയ പള്ളിയാണ് തനാഷാ മസ്‌ജിത്ത്. തനാഷാ ഖുത്തബ്‌ഷാഹി രാജാക്കന്മാരിൽ അവസാനം ഭരണത്തിലിരുന്നയാളാണ്. മസ്‌ജിത്തിനു പുറകിലായി കുറച്ചു വലിയ വഴി കാണുന്നുണ്ട്. പക്ഷേ വാസു മസ്ജിത്തിനും അതിനോടു ചേർന്നുള്ള പാറയുടേയും ഇടയിലൂടെ അകത്തേയ്ക്ക് കയറി പോയി. അല്പം കഴിഞ്ഞ് ഞങ്ങൾക്ക് ആ വഴി വരാൻ സേഫാണെന്നറിയിച്ചു. അതു വഴിയായി പിന്നെ യാത്ര. രവി ഇതിനിടയിൽ താമസിച്ചു വന്ന രണ്ടംഗങ്ങൾക്കായി തിരികെ പോയി. കുറ്റിചെടികൾക്കും പാറക്കൂട്ടങ്ങൾക്കും ഇടയിലൂടെ നടന്നു ഇടയ്ക്ക് തടാകത്തിൽ നിന്നും അടിഞ്ഞ പ്ലാസിക്ക് ഉൾപ്പെടേയുള്ള വേസ്റ്റുകളും ചേർന്ന് അസഹ്യമായി നാറ്റമായിരുന്നു. ഞങ്ങൾ നടന്ന് ഒരു മലയുടെ താഴ്വാരത്തെത്തി. വഴിയൊന്നും കാണ്മാനില്ല. തോളൊപ്പം വളർന്നു നിൽക്കുന്ന ചെടികളൊക്കെ വകഞ്ഞു മാറ്റിയാണു നടന്നു പോകുന്നത്. ഈ ചെടികൾക്കിടയിലൂടെ ഫ്രൗക്കെ എങ്ങനെ വഴി മനസ്സിലാക്കുന്നു എന്നതാണ് ഏറ്റവും അത്ഭുതപ്പെടുത്തിയത്. മലയുടെ മുകളിൽ കയറാനായി ഏറ്റവും ആയാസം കുറഞ്ഞ വഴി കാണിച്ചുകൊണ്ടാണ് വാസും ഫ്രൗക്കെയും മുന്നിൽ നടക്കുന്നത്. ഞങ്ങൾ കയറ്റം ആരംഭിച്ചു.\nവാസു ഒരു വലിയ പാറയുടെ മുകളിൽ കയറി ഞങ്ങളെ അങ്ങോട്ടു വിളിച്ചു. അങ്ങോട്ടേയ്ക്കുള്ള വഴിയിൽ ഗോവിന്ദ് (ശ്രീനിവാസന്റെ മകൻ) രണ്ടു പാറയുടെയിടയിലുള്ള വിടവിലേയ്ക്ക് വീണു. അധികം ആഴമില്ലാഞ്ഞതിനാൽ പരുക്കുകളൊന്നുമില്ലാതെ രക്ഷപ്പെട്ടു. ഇതിനിടയിൽ വാണിയും നിഖിലയും നല്ല കൂട്ടായി കഴിഞ്ഞു.കഥകളൊക്കെ പറഞ്ഞു കൊണ്ടാണ് രണ്ടിന്റേയും നടപ്പ്. രഘുറാം ഇടയ്ക്കെപ്പഴോ ഇന പ്രതിഷേധമറിയിച്ചതോടെ പേയ്റ്ററിനോടായി കത്തിവെയ്ക്കൽ. ഉയരത്തിലെത്തിയപ്പോൾ തടാകം താഴെ കാണുന്നുണ്ട്. ഏറ്റവും മുകളിലത്തെ വലിയ പാറക്കൂട്ടത്തിൽ കയറാനായി മാർഗ്ഗമൊന്നും കാണാഞ്ഞതിനാൽ ഞങ്ങൾ താഴേയ്‌ക്കിറങ്ങാൻ തീരുമാനിച്ചു.\nമുകളിലേയ്ക്ക് കയറുന്നതിനേക്കാൾ പ്രയാസമായിരുന്നു താഴേയ്ക്കുള്ള ഇറക്കം. പാറയുടെ മുകളിൽ നിന്ന് വാസുവിന്റെ നിർദ്ദേശമനുസരിച്ച് ഫ്രൗക്കെ ഒരു പാറയിലൂടെ ഊർന്ന് താഴേക്കിറങ്ങി. പുറകെ ഞങ്ങൾ ഓരോരുത്തരും. ഇറങ്ങുമ്പോ ചവിട്ടേണ്ടയിടവും മറ്റും വാസു വ്യക്തമായി പറഞ്ഞു തരുന്നുണ്ടായിരുന്നു. അപ്പഴേയ്ക്കും സൂര്യൻ അസ്‌തമിച്ചു തുടങ്ങിയിരുന്നു.\nഏറ്റവും താഴെ എല്ലാവരും എത്തിചേർന്നപ്പോൾ അവിടെ രവിയും വേറെ രണ്ട് സജീവാംഗങ്ങളും ഞങ്ങളെ കാത്തു നില്‍പ്പുണ്ടായിരുന്നു.\nഎല്ലാവരേയും ഫ്രൗക്കേയും വാസുവും കൈയ്യടിച്ച് പ്രോത്സാഹിപ്പിച്ചു.\nഇനി വളരെ വേഗത്തിൽ നടന്നാലേ 20 മിനിറ്റു കൊണ്ട് പൂർണ്ണമായും ഇരുട്ടും മുന്നേ കാട്ടുപന്നികളുടെ ശല്യമുള്ള സ്ഥലം കടന്ന് തുടങ്ങിയിടത്തെത്താൻ പറ്റുവെന്ന പറഞ്ഞു കൊണ്ട് ഫ്രൗക്കെ മുന്നേ നടന്നു തുടങ്ങി. കുറച്ചു ദൂരം നടന്നു കഴിഞ്ഞപ്പോൾ ദുർഗ്ഗം ചെരുവു ബണ്ടിനരികിൽ തിരികെയെത്തി. അവിടെ നിന്നും വന്ന വഴിയെ തിരികെ നടന്നു തുടങ്ങി.\nഓരോ റോക്ക് വാക്കും വ്യത്യസ്‌തമാണെന്നു ഫ്രൗക്കേ പറഞ്ഞു. കുത്തനേയുള്ള ചില സ്ഥലങ്ങളിൽ ചെറുപ്പക്കാർ പാറയിൽ അള്ളിപിടിച്ചു കയറുമെന്നും മറ്റുള്ളവർ താഴെ ആയാസം കുറഞ്ഞ പാതയിലൂടെ പാറയെ വലം വച്ച് നടക്കുമെന്നും പറഞ്ഞു തന്നു. അങ്ങനെ റോക്ക് വാക്കിന്റെ ഓരോ വിശേഷങ്ങളും കേട്ട് ഞങ്ങൾ തുടങ്ങിയിടത്ത് തിരികെയെത്തി.\nഅവിടെ വെച്ച് ഫൗക്കേ ഫ്ലാസ്കിൽ കൊണ്ടു വന്ന ചായയും ബിസ്ക്കറ്റും എല്ലാവർക്കും വിതരണം ചെയ്‌തു. നവംബർ 21 നു ഗോൽകൊണ്ടയിൽ വെച്ചു നടത്തുന്ന ഏരിയൽ ഡാൻസിന് ക്ഷണിച്ചു കൊണ്ട് അതിന്റെ ലഘുലേഖകൾ എല്ലാവർക്കും തന്നു.\nഞങ്ങളുടെ കൂട്ടത്തിലെ മിന്നുംതാരങ്ങൾ കുഞ്ഞുമണികളായാ നിഖിലയും വാണിയും തന്നെയായിരുന്നു. ഗോവിന്ദ് വീഴ്ച കഴിഞ്ഞതോടു കൂടി “കണ്ടാൽ കയറാൻ എളുപ്പമാണെന്നു തോന്നും പക്ഷേ അത്ര എളുപ്പമല്ല മമ്മീന്ന് ” അമ്മയോട് പറയണുണ്ടായിരുന്നു. എന്റെ വെളുത്ത പാന്റ്സ് പകുതിഭാഗം കാവിനിറത്തിലാ‍യി. അടുത്ത പ്രാവശ്യം വാക്കിംഗ് ഷൂ തന്നെയിട്ടു വരുന്നതാണു സുരക്ഷിതം എന്നു എനിക്ക് സംഘാംഗങ്ങളുടെ ഉപദേശം കിട്ടി. സാധാരണ ഞാൻ ഇവിടുള്ള പാർക്കുകളിൽ ശലഭങ്ങളുടെ പടം പിടിക്കാനായി കാട്ടിൽ കയറിയാൽ അന്ന് ദേഹം മുഴുവൻ ചൊറിച്ചിലായിരിക്കും. പക്ഷേ ഇവിടെ ഇത്രയും ചെടികൾക്കിടയിലൂടെ മുട്ടിയുരുമ്മിപോയിട്ടും ചൊറിച്ചിലെന്നൊരു സംഗതിയേ അനുഭവപ്പെട്ടില്ല. വഴിയിൽ ഉഴിഞ്ഞ, ചെറൂള, തഴുതാമ, മറ്റു പല ഭംഗിയുള്ള ചെറിയ പൂക്കളുള്ള ചെടികളും കണ്ടു. നടത്തമവസാനിച്ചതും ക്ഷീണത്തേക്കാൾ അധികം ഉന്മേഷമാണെനിക്കനുഭവപ്പെട്ടത്.മുല്ലപ്പൂമ്പൊടിയേറ്റു കിടക്കും കല്ലിനുമുണ്ടാമൊരു സൗരഭ്യം എന്ന പഴച്ചൊല്ല് പോലെ ഈ പ്രായത്തിലും ഇത്രയും ചുറുചുറുക്കോടെ നടക്കുന്ന ഫ്രൗക്കേയുടെ പൂമ്പൊടി ഇത്തിരി എന്റെ മേലേയും വീണുകാണുമായിരിക്കും. അത്രയ്ക്ക് എനിക്ക് ബഹുമാനം തോന്നിയ വ്യക്തിത്വം.\n20 വർഷത്തിനു മേലേയായി ഫ്രൗക്കേ ഹൈദ്രാബാദിൽ താമസമായിട്ട്. ഇന്ത്യാടുഡേയിൽ വന്ന ഒരു ന്യൂസ് ആർട്ടിക്കിൾ ഇവിടെ വായിക്കാം. മറ്റൊരു നാട്ടിൽ നിന്നും ഇവിടെയെത്തി നമ്മുടെ പൈതൃകത്തെ സംരക്ഷിക്കാനായുള്ള അവരുടെ അഭിനിവേശത്തിനും പ്രയത്നത്തിനും ഒരു വലിയ സല്യൂട്ട്!\nമുൻ‌കൂർ ജാമ്യം :- ലെൻസിന്റെ ഓട്ടോഫോക്കസ് നഷ്ടപ്പെട്ടതിനാൽ പല ചിത്രങ്ങളും നേരാംവണ്ണം ഫോക്കസായിട്ടില്ല. എന്റെ കണ്ണിന്റെ ഫോക്കസും കുറഞ്ഞു തുടങ്ങീന്ന് തോന്നുന്നു. ക്ഷമിക്കുക.\nPosted by ആഷ | Asha at 4:17 PM 12 comments Links to this post\nസീതപ്പഴത്തിന്റെ സീസൺ ഇവിടെ ഹൈദ്രാബാദിൽ പലപ്പോഴും ലംബാടികളുടെ വരവോടെയാണ് ആരംഭിക്കാറ്.\nകാളവണ്ടികളിൽ സീതപ്പഴവും നിറച്ച് ഗ്രാമങ്ങളിൽ നിന്നും നഗരത്തിന്റെ പല പ്രാന്തപ്രദേശങ്ങളിലും അത് വിറ്റു തീരുന്നതു വരെ ക്യാമ്പു ചെയ്യാറ് ഇവർ പതിവ്. ഇപ്രാവശ്യവും നഗരത്തിലെ സ്ഥിരമായി വരാറുള്ള സ്ഥലങ്ങളിലെ റോഡരുകുകളിൽ അവർ ക്യാമ്പു ചെയ്തു കഴിഞ്ഞു.\nഇവർ ക്യാമ്പു ചെയ്യുന്ന ബോവൻ‌പ്പള്ളി, ESI, ഇന്ദിരാപാർക്ക്, റഹ്‌മത്ത് നഗർ, എരഗഡ്ഢ എന്നിവിടങ്ങളിൽ പോയെങ്കിലും എരഗഡ്ഢയിൽ മാത്രമേ നാലു കാളവണ്ടികൾ കാണാൻ സാധിച്ചുള്ളൂ.\nഅന്വേഷിച്ചപ്പോൾ മിക്കവരും ഇപ്പോൾ ഓട്ടോ വാടകയ്ക്കെടുത്ത് അതിലാണു പഴങ്ങൾ കൊണ്ടു വരുന്നതെന്നാണ് പറഞ്ഞത്. ഗ്രാമങ്ങളിൽ കാളകളെ പലരും വിറ്റുകളയുകയാണത്രേ. ഹൈദ്രാബാദിൽ നിന്നും ഏകദേശം 50 കി.മീ. അകലെയുള്ള ഭൂവനഗിരിയിലെ വിവിധ ഗ്രാമങ്ങളിൽ നിന്നുമാണിവരുടെ വരവ്. വിറ്റുതീരുന്നതിനനുസരിച്ച് സീതപ്പഴങ്ങൾ ഗ്രാമങ്ങളിൽ നിന്നു വീണ്ടും കൊണ്ടു വരും. ഏകദേശം ഒരു മാസത്തോളമുണ്ടാവാറുണ്ട് അവരിവിടെ.\nസീതപ്പഴത്തിന്റെ സീസൺ തീരുന്നതോടു കൂടി തിരികെ നാടുകളിൽ പോയി ചിലർ കൃഷിയും മറ്റു ചിലർ കൂലിപ്പണികളും ചെയ്താണു ജീവിതം പുലർത്തുന്നത്. ലംബാടികളുടെയടുക്കൽ നിന്നും സീതപ്പഴങ്ങൾ വാങ്ങി കച്ചവടം ചെയ്യുന്നവരും നഗരത്തിലുണ്ട്.\nകാളവണ്ടികളെ പോലെ തന്നെ ലംബാടികളുടെ വർണ്ണാഭമായ തനതുവേഷവും ആഭരണങ്ങളും ധരിക്കുന്നവരും അവരുടെ ഇടയിൽ വളരെ കുറഞ്ഞു വന്നുകൊണ്ടിരിക്കയാണ്. മദ്ധ്യവയസ്സുള്ള കുറച്ചുപേർ മാത്രമേ ഇപ്പോഴതു ധരിച്ചു കണ്ടുള്ളൂ. മറ്റെല്ലാവരും സാധാരണ വേഷത്തിലേയ്ക്ക് വഴിമാറികഴിഞ്ഞു.\nഫോട്ടോയെടുക്കുന്നതു കണ്ടപ്പോ വഴിയിൽ നിന്നും കുടിയിറക്കാൻ സർക്കാർ പറഞ്ഞു വിട്ടയാളാണോ ഞാനെന്നായിരുന്നു ചിലർക്ക് സംശയം. ലംബാടികൾ ഫോട്ടോസെടുക്കാൻ ചെന്നാൽ വളരെ ഡിമാന്റിംഗ് ആണെന്നു ചിലയിടത്ത് വായിച്ചിരുന്നു. പക്ഷേ എന്നോട് വളരെ സ്നേഹപൂർവ്വമായിരുന്നു മിക്കവരും പെരുമാറിയത്. പലരും എനിക്ക് കഴിക്കാൻ സീതപ്പഴങ്ങളും തന്നു.\nഎടുത്ത ഫോട്ടോസിൽ ചിലത് പ്രിന്റ് എടുത്തത് കൊടുക്കാനായി ഞാൻ വീണ്ടും പോയിരുന്നു. ഫോട്ടോ കിട്ടാത്ത ചിലര് പരിഭവം പറഞ്ഞു. പോർട്രേറ്റ് കൊടുത്തവർക്കൊക്കെ ഫുൾസൈസ് എടുക്കാഞ്ഞതിലായി പരിഭവം. അങ്ങനെ ആകെ രസകരമായിരുന്നു സംഭവം.\nഎനിക്ക് രണ്ടാമത് പോയപ്പോ തിരിച്ചറിയാൻ പറ്റാതിരുന്നൊരാളാണ് താഴെ ഫോട്ടോയിൽ. ആദ്യം പോയപ്പോ ആടയാഭരണങ്ങളൊന്നുമില്ലാതെ വലതുവശത്തേതിലെ പോലെയായിരുന്നു നില്പ്. രണ്ടാമതു ചെന്നപ്പോ ആ ഫോട്ടോ ഇടതുവശത്തെ രൂപം കൈക്കലാക്കി. ഇവരെന്തിനാ ആ ഫോട്ടോ മേടിച്ചതെന്നു കരുതി ഫോട്ടോയിലെ ആളെ അന്വേഷിച്ചപ്പോഴാണ് ഞാൻ തന്നെയതെന്നു മറുപടി പറഞ്ഞ് എന്നെ അമ്പരിപ്പിച്ചത്.\nPosted by ആഷ | Asha at 6:11 PM 11 comments Links to this post\nLabels: ചിത്രങ്ങൾ, ലംബാടി\nകാട്ടുതൃത്താവിനെ കുറിച്ച് അധികം വിവരങ്ങൾ മലയാളത്തിൽ കാണുന്നില്ല. ആകെയുള്ളത് ഈ വിക്കി പേജാണ്. ഇതിന്റെ പടങ്ങൾ തപ്പി വരുന്നവർക്ക് ഈ പോസ്റ്റ് ഉപകരപ്പെടുമെന്നു പ്രതീക്ഷിച്ചു കൊണ്ട് ഇടുന്നു.\nCommon Name - Hoary Basil\nBotanical Name - Ocimum americanum or Ocimum canum\nMalayalam - കാട്ടുതൃത്താവ്, kaattu thrithaavu, kattu thrithaavu\nPosted by ആഷ | Asha at 9:48 AM 12 comments Links to this post\nLabels: ചിത്രങ്ങള്, സസ്യലോകം


ഇന്ത്യന് എംബസി നീക്കം ശക്തമാക്കി; ഡിസംബറില് വിമാനസര്‍വീസിന് സാധ്യത | Malayalam News\n2020-11-25 20:00:00 സുലൈമാന് ഊരകം\nറിയാദ്- സൗദി അറേബ്യയില് നിന്ന് ഇന്ത്യയിലേക്കും തിരിച്ചും വിമാന സര്‍വീസുകള് പുനരാരംഭിക്കാനുള്ള നടപടികള്‍ക്കായി ഇന്ത്യന് എംബസി ശ്രമം തുടരുന്നു. അംബാസഡറും ഡിസിഎമ്മും സിവില് ഏവിയേഷന് അധികൃതരുമായി നടത്തിയ ചര്‍ച്ചക്ക് പുറമെ എംബസി പ്രസ് ആന്റ് ഇന്‍ഫര്‍മേഷന് സെക്രട്ടറി അസീം അന്‍വര് കഴിഞ്ഞ ദിവസം എയര്‍ട്രാന്‍സ്‌പോര്‍ട്ട് ജനറല് അതോറിറ്റി ഡയറക്ടര് അലി റജബുമായി കൂടിക്കാഴ്ച നടത്തി. ഇന്ത്യയിലെയും സൗദിയിലെയും വിവിധ എയര്‍ലൈന് പ്രതിനിധികളും കൂടിക്കാഴ്ചയില് സംബന്ധിച്ചു.\nഇന്ത്യക്കും സൗദി അറേബ്യക്കും ഇടയില് എയര് ബബ്ള് കരാര് നടപ്പാക്കുന്നത് സംബന്ധിച്ചായിരുന്നു ചര്‍ച്ചയെന്ന് അസീം അന്‍വര് മലയാളം ന്യൂസിനോട് പറഞ്ഞു. ഡിസംബര് ആദ്യവാരത്തില് ഇന്ത്യയിലെ ഏതാനും എയര്‍പോര്‍ട്ടുകളിലേക്ക് വിമാനസര്‍വീസ് ആരംഭിക്കാനുതകുന്ന വിധത്തിലാണ് ചര്‍ച്ചകള് പുരോഗമിക്കുന്നത്. കോവിഡ് പശ്ചാത്തലത്തില് വിവിധ രാജ്യങ്ങളുമായി സൗദി അറേബ്യ എയര്‍ബബ്ള് കരാറിലൊപ്പുവെച്ചിട്ടുണ്ട്. ഇന്ത്യയില് നിന്ന് 22 രാജ്യങ്ങളിലേക്ക് എയര്‍ബബ്ള് കരാര് പ്രകാരം വിമാനസര്‍വീസ് നടക്കുന്നുമുണ്ട്. സൗദി അറേബ്യയുമായി ഈ കരാറിലൊപ്പുവെക്കാന് ഇന്ത്യന് സര്‍ക്കാര് സന്നദ്ധവുമാണ്.\nനിലവില് ഇന്ത്യക്കാര്‍ക്ക് സൗദി അറേബ്യയില് പ്രവേശിക്കണമെങ്കില് വിദേശരാജ്യങ്ങളില് 14 ദിവസത്തെ ക്വാറന്റൈന് പൂര്‍ത്തിയാക്കേണ്ടതുണ്ട്. മാലിദ്വീപ്, ദുബായ് എന്നിവിടങ്ങളില് 14 ദിവസം താമസിച്ചാണ് ഇപ്പോള് റീഎന്‍ട്രിയിലുള്ളവര് സൗദിയിലെത്തുന്നത്. ഇന്ത്യന് അംബാസഡര് നേരത്തെ സൗദി സിവില് ഏവിയേഷന് അധികൃതരുമായി നടത്തിയ ചര്‍ച്ചയെ തുടര്‍ന്ന് ഇന്ത്യയില് നിന്നുള്ള ആരോഗ്യപ്രവര്‍ത്തകര്‍ക്കും അവരുടെ കുടുംബങ്ങള്‍ക്കും സൗദിയിലേക്ക് 14 ദിവസത്തെ നിബന്ധനയില്ലാതെ പ്രവേശാനാനുമതി നല്‍കിയിരുന്നു.\nഡിസംബര് ആദ്യവാരം സൗദിയില് നിന്ന് കൂടുതല് വിമാനസര്‍വീസ് ആരംഭിക്കുന്നുണ്ട്. ഇത് സംബന്ധിച്ച് എയര്‍ലൈനുകള്‍ക്ക് നിര്‍ദേശങ്ങള് ലഭിച്ചുകഴിഞ്ഞു. ജനുവരി മുതല് പൂര്‍ണ തോതില് സര്‍വീസ് നടത്തുന്നത് സംബന്ധിച്ച് ഡിസംബര് ആദ്യവാരം പ്രഖ്യാപനമുണ്ടാകുമെന്ന് സൗദി ഭരണകൂടം നേരത്തെ അറിയിച്ചിട്ടുമുണ്ട്.


'MBBS എന്നാൽ "ഫസ്റ്റ് എംബി" എന്നല്ല; ചികിത്സിക്കാൻ പ്രാപ്‌തിയുള്ള ഡോക്ടർ എന്നാണ്' | What is MBBS says doctor rajeev following the viral speech on doctors – News18 Malayalam\n'MBBS എന്നാൽ "ഫസ്റ്റ് എംബി" എന്നല്ല; ചികിത്സിക്കാൻ പ്രാപ്‌തിയുള്ള ഡോക്ടർ എന്നാണ്'\nചെറിയ സ്ഥാപനങ്ങളിൽ ഒറ്റയ്ക്ക് പ്രാക്ടിസ് ചെയ്യാനും എംബിബിഎസ് ഡോക്ടർക്ക് പൂർണ അവകാശവും സ്വാതന്ത്ര്യവുമുണ്ട്\nLast Updated : November 11, 2021, 21:54 IST\nനമ്മുടെ രാജ്യത്തെ അംഗീകൃത മെഡിക്കൽ ഡിഗ്രികളിൽ ആധുനിക വൈദ്യശാസ്ത്രത്തിലെ അടിസ്ഥാന യോഗ്യതയായ എംബിബിഎസ് നേപ്പറ്റി ആശയക്കുഴപ്പം ജനിപ്പിക്കുന്ന പരാമർശങ്ങൾ കണ്ടു, അതു കൊണ്ട് എഴുതുന്നു.\nഎംബിബിഎസ് കിട്ടുന്നത് കുറഞ്ഞത് അഞ്ചര വര്ഷം നീളുന്ന, ഒരു പക്ഷേ ലോകത്തിലെ ഏറ്റവും കഠിനമായ പാഠ്യപദ്ധതിയെ (curriculum) ആസ്പദമാക്കിയുള്ള ട്രെയിനിങ്ങിനു ശേഷം ആണ്. ഒട്ടനവധി കട്ടിയേറിയ സബ്‌ജക്റ്റുകളും അവയുടെ ഓരോന്നിന്റെയും കഠിനമായ പരീക്ഷകളും ഇന്റേണൽ അസ്സെസ്സ്മെന്റും പാസായിട്ടാണ് ഒരു ഡോക്ടർ ഇവിടെ ജനിക്കുന്നത്.\nകൂടാതെ "ഫസ്റ്റ് എംബി" കഴിഞ്ഞാൽ (അനാട്ടമി മുതലായ അടിസ്ഥാന വിഷയങ്ങൾ) രണ്ടാം വര്ഷം മുതൽ നിരവധി രോഗികളെ നിരീക്ഷിക്കുകയും മേൽനോട്ടത്തോടെ ചികിതസിക്കുകയും ചെയ്തതിനു ശേഷമാണ് ഫൈനൽ എംബിബിസ് പരീക്ഷയ്ക്കിരിക്കുന്നത്. പാസായ ശേഷം ഒരു വര്ഷം ഹൌസ് സർജൻസിയും.\nഎംബിബിഎസ് പാസായ വ്യക്തിയ്ക്ക് ഏതു രോഗിയെയും - അതായത് കുട്ടികളെയും ഗർഭിണികളെയും അടക്കം - ചികിത്സിക്കാം, ഒറ്റയ്ക്കും പ്രാക്ടീസ് ചെയ്യാം. മൈനർ ശസ്ത്രക്രിയകൾ ചെയ്യാം. ഡെലിവറി എടുക്കാം. സ്പെഷ്യലിസ്റ് ആയി പ്രവർത്തിക്കാൻ സാധിക്കുകയില്ല എന്നേ ഉള്ളൂ. എന്നു വച്ചാൽ ഹാർട്ട് ഓപ്പറേഷൻ, ന്യൂറോസർജറി, ഹിസ്‌റ്ററെക്ടമി മുതലായവ.\n🔹എല്ലാ വിഷയങ്ങളിലും തുല്യമായ അറിവ് ആർക്കുണ്ടാവും എന്ന് ഒരു ചൊദ്യം ഉയർന്നാൽ അതിന് എന്റെ ഉത്തരം റെഡിയാണ്:\n🔹എംബിബിഎസ് അടുത്തയിടെ പാസായ ഡോക്ടർക്ക്.\nആശ്ചര്യപ്പെടേണ്ട. കാരണം, അവിടുന്ന് മുന്നോട്ടുള്ള യാത്രയിൽ എംബിബിഎസ് കാലത്തു സ്വായത്തമാക്കിയ പല വിഷയങ്ങളും ആവർത്തിച്ചു പഠിക്കേണ്ട ആവശ്യം വരാത്തതിനാൽ അറിവ് ക്രമേണ കുറയാനാണു സാധ്യത.\nഉദാഹരണത്തിന്, ഏകദേശം 30 വർഷമായി ഗൈനക്കോളജി ഫീൽഡിൽ സജീവമായി ഇല്ലാത്തതിനാൽ ഇന്ന് ആ വിഷയത്തിൽ എന്റെ അറിവ് എംബിബിഎസ് പാസായപ്പോൾ ഉണ്ടായിരുന്നതിനേക്കാൾ എത്രയോ കുറവാണ്.\nഎന്നാൽ, ഒരാവശ്യം വന്നാൽ വളരെ ചുരുങ്ങിയ സമയം കൊണ്ട് നേടി എടുക്കാവുന്നതേയുള്ളൂ ആ അറിവ്, ഇതിനു കാരണം വിപുലമായ എംബിബിഎസ് ഫൗണ്ടേഷൻ തന്നെ. പിൽക്കാലത്ത് എത്ര വലിയ കെട്ടിടവും കെട്ടി പോക്കാനുള്ളയത്രയും ബലമുള്ളതാണ് എംബിബിഎസ് കരിക്കുലം.\nഇടത്തരം മുതൽ വലിയ ആശുപത്രികളിൽ മിക്ക മെഡിക്കൽ ടീമുകളിലും എല്ലാ ശ്രേണിയിലുമുള്ള ഡോക്ടർമാർ ഉണ്ടാവും. Patient care എന്നാൽ ഒരു ടീം വർക്ക് ആണ്, നിരന്തരം പഠിച്ചുകൊണ്ടിരിക്കുന്ന ഒരു ഫീൽഡാണിത്, എത്ര വലിയ ഡിഗ്രിയുള്ള ആളും തുടർന്നും പഠിച്ചു കൊണ്ടേയിരിക്കും.\nചെറിയ സ്ഥാപനങ്ങളിൽ ഒറ്റയ്ക്ക് പ്രാക്ടിസ് ചെയ്യാനും എംബിബിഎസ് ഡോക്ടർക്ക് പൂർണ അവകാശവും സ്വാതന്ത്ര്യവുമുണ്ട്.\nജനങ്ങൾക്കുണ്ടാകുന്ന ഒട്ടു മിക്ക ആരോഗ്യപ്രശ്നങ്ങളും കൈകാര്യം ചെയ്യാനുള്ള അറിവും പ്രാപ്തിയും നമ്മുടെ നാട്ടിൽ ജോലി ചെയ്യുന്ന ഓരോ എംബിബിഎസ് ഡോക്ടർമാരിലും പ്രതീക്ഷിക്കാം. ഏറെ വർഷം എക്സ്സ്‌പീരിയൻസ് ഉള്ളവരും ഈ ഗണത്തിൽ പെടും. ഒറ്റയ്ക്കു പ്രാക്ടിസിൽ ഉള്ളവർ ചില അവസരങ്ങളിൽ ഒരു സ്പെഷ്യലിസ്റ് ആവശ്യമായി വന്നാൽ റെഫർ അല്ലെങ്കിൽ കൺസൾട് ചെയ്താൽ മതിയാവും.\nഇന്ത്യയിൽ പല സംസ്ഥാനങ്ങളിലും ഡോക്ടർമാരുടെ ലഭ്യതക്കുറവുണ്ട് എന്നും ഓർക്കേണ്ടതുണ്ട്. വടക്കേ ഇന്ത്യൻ സംസ്ഥാനങ്ങളിൽ പലപ്പോഴും എംബിബിഎസ് ഇല്ലാത്ത വ്യക്തികൾ അത്തരം തസ്തികകളിൽ ഇരിക്കാറുണ്ട്. അവിടങ്ങളിൽ ഒരു എംബിബിസ് ഡോക്ടറുടെ സേവനം ലഭിക്കുന്നത് അവർ ഒരു മഹാഭാഗ്യമായി കരുതുന്നു. അതിനിടയിൽ നമ്മുടെ കേരളത്തിൽ എംബിബിഎസ് ഡോക്ടർമാരെ അപമാനിക്കുന്ന രീതിയിൽ പരസ്യ പരാമർശങ്ങൾ നടത്തുന്നത് ന്യായീകരിക്കാനാവുകയില്ല.\nഎല്ലാ മേഖലയിലും പല തരത്തിലുള്ള ഏറ്റക്കുറച്ചിലുകൾ ഉണ്ടാവും, അത് സ്‌കൂൾ ടീച്ചർ ആയാലും വക്കീലായാലും സിനിമാനടൻ ആയാലും സൂപ്പർ സ്പെഷ്യലിസ്റ് ഡോക്ടർ ആയാലും ഉണ്ടാവും. മെഡിക്കൽ കോളേജ് ആയാലും എൻജിനീയറിങ് കോളേജ് ആയാലും ഹോട്ടൽ മാനേജ്‌മെന്റ് ആയാലും ആർട്സ് കോളേജ് ആയാലും അധ്യയനത്തിൽ അല്പം ഏറ്റക്കുറച്ചിൽ സ്വാഭാവികം.\nഎന്നാൽ മെഡിക്കൽ രംഗത്ത് ഇത്തരം ഏറ്റക്കുറച്ചിലുകൾ നികത്താനുള്ള അനവധി നടപടികൾ നിരന്തരമായി നടന്നു വരുന്നു, വിവിധ പ്രൊഫെഷണൽ സംഘടനകൾ അതിന് നേതൃത്വം കൊടുത്തു വരുന്നു; അവയെല്ലാം പൊതുജന മധ്യത്തിൽ അവതരിപ്പിക്കാറില്ല എന്നു മാത്രം. എന്നു വച്ച് സ്പെഷ്യലൈസേഷൻ ഇല്ലാത്തവർ മോശമാണെന്ന രീതിയിൽ നേരിട്ടോ പരോക്ഷമായോ പറയുന്നതിനെ ന്യായീകരിക്കാൻ പറ്റുന്നതല്ല.\nകഴിഞ്ഞ മുപ്പതു വർഷം നാലു രാജ്യങ്ങളിൽ പല മേഖലകളിൽ പ്രവർത്തിച്ച പരിചയം കൊണ്ട് ഞാൻ ഒരു കാര്യം ഉറപ്പിച്ചു പറയാം. ഇന്നേവരെ നമ്മുടെ ഒരു ജൂനിയർ ഡോക്ടർ പോലും അറിവില്ലാത്ത ആളാണെന്നോ കഴിവില്ലാത്ത വ്യക്തിയാണെന്നോ എനിക്ക് ഒരു നിമിഷം പോലും തോന്നിയിട്ടില്ല.\nകേരളത്തിൽ ഇന്ന് ഡോക്ടർമാർക്ക് ക്ഷാമം ഇല്ല എന്നു വേണമെങ്കിൽ പറയാം. നമുക്ക് ഇഷ്ടപ്പെട്ട ഡോക്ടറെ എന്നു വേണമെങ്കിലും നേരിട്ടു ചെന്ന് കാണാൻ നമുക്ക് സ്വാതന്ത്ര്യം ഉണ്ട്. ആവശ്യമെങ്കിൽ അഥവാ തൃപ്തിയായില്ലെങ്കിൽ ഒരു ഒപ്പീനിയൻ കൂടി എടുക്കാൻ ഒരു തടസവും നമ്മുടെ നാട്ടിൽ ഇല്ല. എന്നാൽ നിർഭാഗ്യവശാൽ നാം അതിൻറെ വില മനസിലാക്കുന്നില്ല.\nഒരുദാഹരണം പറയാം. മുൻപ് വിശദമായി എഴുതിയ വിഷയമാണ്. അമേരിക്കയിൽ ആണെങ്കിൽ പലപ്പോഴും നമുക്ക് ഒരാവശ്യം വന്നാൽ മിക്കവാറും ആദ്യം കാണാൻ സാധിക്കുന്നത് ഡോക്ടർ അല്ലാത്ത മറ്റു പ്രൊഫഷനലുകളാണ്. ചിലപ്പോൾ നമുക്കു വേണ്ട ഡോക്ടർ നമ്മെ കാണുന്നത് അടുത്ത വിസിറ്റിനായിരിക്കും. അത് അവിടെ ജീവിച്ചവർക്കറിയാം. നാട്ടിൽ ഡോക്ടർമാരെ കാണാൻ ദൗർലഭ്യം ഇല്ലാത്തപ്പോൾ ഏതു മേഖലയിലും നടക്കാവുന്ന ഒറ്റപ്പെട്ട സംഭവങ്ങളെ പർവ്വതീകരിച്ച് അവരെ ആകമാനം അടച്ചാക്ഷേപിക്കാനും മറ്റും ഒരു പ്രവണത നിർഭാഗ്യവശാൽ കണ്ടു വരുന്നു.\nകേരളത്തിൽ ഓരോ വർഷവും എംബിബിഎസ് പാസായി ഇറങ്ങുന്ന ആറു ഡോക്ടർമാരിൽ ഒരാൾക്കു (1:6) മാത്രമാണ് ഇവിടെ പിജി സീറ്റ് ഉള്ളത്. ബാക്കിയുള്ളവർ വിവിധയിടങ്ങളിൽ സേവനമനുഷ്ഠിക്കുന്നു. നമ്മുടെ കാഷ്വലിറ്റികളിൽ, ഓ.പി. കളിൽ, പ്രാഥമിക ആരോഗ്യ കേന്ദ്രങ്ങളിൽ, നാഷണൽ ഹെൽത്ത് മിഷനിൽ, ടെലിമെഡിസിൻ പാനലുകളിൽ അവർ അഹോരാത്രം പ്രയത്നിക്കുന്നു.\nആരോഗ്യരംഗത്ത് അനവധി നേട്ടങ്ങൾ കൈവരിച്ച നമ്മുടെ കേരളത്തിന്റെ പൊതുജനാരോഗ്യ രംഗത്ത് - പ്രത്യേകിച്ചും ഈ കോവിഡ് കാലത്ത് - ഡോക്ടർമാർക്കിടയിൽ നിന്ന് ഏറ്റവുമധികം സേവനം നമുക്കു ലഭിച്ചത് എംബിബിഎസ് ഡോക്ടർമാരിൽ നിന്നും ആയിരുന്നു എന്നുള്ളതും ഇവിടെ എടുത്തു പറയുന്നു.\nലക്ഷക്കണക്കിന് ആളുകൾ തിങ്ങിപ്പാർക്കുന്ന മുംബൈയിലെ ധാരാവി പോലെയുള്ള ഇടങ്ങളിൽ വൻ തോതിലുള്ള മരണങ്ങൾ നടത്താതെ മഹാമാരിയെ നിയന്ത്രിച്ചു നിർത്തിയത് സ്പെഷലിസ്റ്റുകൾ ആയിരുന്നില്ല, രാവും പകലും ആത്മാർഥമായി ജോലി ചെയ്ത എംബിബിഎസ് ഡോക്ടർമാർ ആണ് എന്ന് മുംബൈ ബിഎംസി കമ്മീഷണർ ഇഖ്ബാൽ സിങ് ചാഹൽ IAS അഭിമാനത്തോടെ പറഞ്ഞത് നാം കേട്ടിരുന്നു.\nഡോക്ടർമാരുടെ ദൗർലഭ്യമുള്ള നമ്മുടെ രാജ്യത്ത് എംബിബിഎസ് ഡോക്ടർമാരെ അംഗീകരിക്കാൻ നാം മടി കാട്ടുന്നത് കൊണ്ടാണ് വിദേശ രാജ്യങ്ങൾ അവരെ മാടി വിളിക്കുന്നതും അങ്ങനെ അവർ അവിടെ ചേക്കേറുന്നതും നമുക്ക് എന്നെന്നേയ്ക്കുമായി അവരെ നഷ്ടമാകുന്നതും.\nഒരു കാര്യം കൂടി പറഞ്ഞു നിർത്താം. എന്റെ സ്വന്തം കുടുംബാംഗങ്ങളെ ഞാൻ പൊതുവെ ചികിതസിക്കാറില്ല, അത് മറ്റുള്ള ഡോക്ടർമാർക്ക് വിട്ടു കൊടുക്കുകയാണ് പണ്ടു മുതൽ എൻറെ രീതി, കാരണം മറ്റൊന്നുമല്ല; ചികിത്സയിൽ ഒരു നിഷ്പക്ഷത ഉണ്ടാവും എന്നതു തന്നെ. അതു കൊണ്ടു പറയുന്നു, എൻറെ ഏറ്റവും അടുത്ത കുടുംബാംഗങ്ങങ്ങളെ നാട്ടിൽ പ്രാക്റ്റീസ് ചെയ്യുന്ന ഏതു ഡോക്ടറുടെ പക്കൽ അയയ്ക്കാനും എനിക്ക് യാതൊരു മടിയും ഇല്ല. അതിന് വലിയ ഡിഗ്രിയുടെ ആവശ്യം ഇല്ല, എംബിബിഎസ് മതി.\nകാരണം, എനിക്ക് പൊതുവെ എല്ലാവരേയും വിശ്വാസമാണ് - പ്രത്യേകിച്ചും നമ്മുടെ ഡോക്ടർമാരെ. ജർമൻ കാറും വില കൂടിയ ഷർട്ടും ഒന്നും ഇല്ലെങ്കിലും പല തരത്തിലുള്ള പ്രതിസന്ധികൾക്കിടയിലും ഒരു പുഞ്ചിരിയോടെ, ഭവ്യതയോടെ അവർ നടത്തുന്ന സേവനങ്ങൾ സ്നേഹത്തോടെ, അഭിമാനത്തോടെ കണ്ടു നിൽക്കാനേ എനിക്ക് ഇന്നേവരെ അവസരം ഉണ്ടായിട്ടുള്ളൂ.\n(ലേഖകന് ഡോ രാജീവ് ജയദേവന് കൊച്ചി IMAയുടെ മുന് പ്രസിഡന്റ്)\nFirst published: November 11, 2021, 20:23 IST


ഉത്സവമായി ഭിന്ന ശേഷിയുള്ള കുട്ടികളുടെ ഒത്തുചേരല്\nവൈകല്യം മറന്ന മനസ്സുമായി ഒരുപാട് നാളുകള്‍ക്കിപ്പുറം കൂട്ടുകാര്‍ക്കൊപ്പം കൂട്ടുകൂടാനായതിന്റെ സന്തോഷത്തിലായിരുന്നു ജില്ലയിലെ അഞ്ഞൂറോളം ഭിന്നശേഷിയുള്ള കുട്ടികള്. പൂക്കളമൊരുക്കിയും, പാട്ടുപാടിയും, കഥപറഞ്ഞും ഇവര് ഒത്തുചേരല് ഉത്സവമാക്കി. സര്‍വ്വശിക്ഷ അഭിയാന്, തദ്ദേശഭരണസ്ഥാപനങ്ങളുടെ സഹകരണത്തോടെ ജീല്ലയിലെ പത്തു കേന്ദ്രങ്ങളില് സംഘടിപ്പിച്ച ഏകദിന അറിവനുഭവ കൂട്ടായ്മയായിരുന്നു ഭിന്നശേഷിയുള്ള കുട്ടികളുടെ ഒത്തുചേരലിന് വേദിയായത്.\nനാരങ്ങാമിഠായി ,സ്പര്‍ശം, ജ്വലനം,അരുണോദയം,വര്‍ണ്ണപമ്പരം,മഞ്ചാടി,കളകളാരവം എന്നിങ്ങനെ പേരുകളിലാണ് കൂട്ടായ്മ ഒരുക്കിയിരിക്കുന്നത്. പടന്ന, നാലിലാംകണ്ടം, കുന്നുംകൈ, അടുക്കത്ത് ബയല്, കുറ്റിക്കോല്, പെര്‍ഡാല, കൊഡല മുഗറു, കുറിച്ചിപ്പള്ള, ബേക്കല് ബി.ആര്.സി,ഹോസ്ദുര്‍ഗ് ബി.ആര്.സി എന്നിവിടങ്ങളിലാണ് കൂട്ടായ്മ നടന്നത്. കുട്ടികള് കടലാസുകൊണ്ടുള്ള വര്‍ണ്ണപ്പൂക്കള് ഒരുക്കിയതോടെയാണ് എല്ലാ കേന്ദ്രങ്ങളിലും പരിപാടികള്‍ക്ക് തുടക്കമായത്. ഓരോ കേന്ദ്രങ്ങളിലും വ്യത്യസ്തങ്ങളായ പരിപാടികളും ഒരുക്കിയിരുന്നു. ചിറ്റാരിക്കാലില് മഞ്ചാടി എന്ന പേരില് ഒരുക്കിയ പരിപാടിയില് അഞ്ചാം ക്ലാസുകാരന് ജോസഫ് ബിനു അപ്പൂപ്പനായി വേഷമിട്ടു. കൂട്ടായ്മയ്ക്കെത്തിയ കുട്ടികള് തന്നെ ക്രിസ്തുമസ് ട്രീയും ഒരുക്കി.\nവൈകല്യങ്ങളെ മനക്കരുത്തുകൊണ്ട് അതിജീവിച്ച് ജീവിത വിജയം നേടിയവര് ഓരോ കേന്ദ്രങ്ങളിലും അനുഭവങ്ങള് പങ്കിടാനുമെത്തിയിരുന്നു. ഭിന്നശേഷിയുള്ള കുട്ടികള് ഒരുക്കിയ കരകൌശല വസ്തുക്കള്,അവര് വരച്ച ചിത്രങ്ങള്, ഉപകരണങ്ങള് എന്നിവുടെയെല്ലാം പ്രദര്‍ശനവും നടന്നു. ജില്ലാതല ഉദ്ഘാടനം ജി.യു.പി എസ് അടുക്കത്ത് ബയലില് കാസര്‍ഗോഡ് നഗര സഭ ചെയര്‍മാന് ടി. ഇ അബ്ദുള്ള ഉദ്ഘാടനം ചെയ്തു, അനിത ആര്.നായക് അധ്യക്ഷത വഹിച്ചു. ജില്ലാപ്രോജക്റ്റ് ഓഫീസര് ഡോ.എം. ബാലന്, ഉപജില്ലാ വിദ്യാഭ്യാസ ഓഫീസര് രവീന്ദ്രനാഥ റാവു, സരോജിനി ടീച്ചര് ,കെ. സുരേന്ദ്രന് സ്വാഗതവും സ്മിനി നന്ദിയും പറഞ്ഞു.\nനാലിലാങ്കണ്ടത്ത് കയ്യൂര് ചീമേനി ഗ്രാമപഞ്ചായത്ത് വൈസ് പ്രസിഡന്റ് എം പി വി ജാനകി ഉദ്ഘാടനം ചെയ്തു. കെ എം കുഞ്ഞിക്കണ്ണന് അധ്യക്ഷത വഹിച്ചു. ഉപജില്ലാ വിദ്യാഭ്യാസ ഓഫീസര് കെ പി പ്രകാശ് കുമാര് കുട്ടികളുടെ മാഗസിന് പ്രകാശനം ചെയ്തു .എം മഹേഷ് കുമാര്, ഷൈനീ കെ, പി വി സുജാത , എ ലീല, പി വി രാജീവന് ,മുംതാസ്, പ്രസീത,രഞ്ജിത്ത് ,രാഗിണി തുടങ്ങിയവര് സംസാരിച്ചു.\nഹോസ്ദുര്‍ഗ് ബി.ആര്.സി യില് ജാനകിക്കുട്ടി, പടന്നയില് സി.കുഞ്ഞികൃഷ്ണന് മാസ്റ്റര്, കാസര്‍ഗോഡ് കുറ്റിക്കോലില് ബി.എം പ്രദീപ്, ചിറ്റാരിക്കാലില് ഗിരിജ വിജയന്, ബേക്കലില് ഡോ:എം.ബാലന്, കുമ്പളയില് കൈലാസമൂര്‍ത്തി, കുറിച്ചിപ്പള്ളയില് മുംതാസ് സമീറ, കൊഡല മുഗറുവില് ഉമാവതി എന്നിവര് ഉദ്ഘാടനം നിര്‍വഹിച്ചു.\nചിറ്റാരിക്കാലില് മഞ്ചാടി എന്ന പേരില് ഒരുക്കിയ പരിപാടിയില് അഞ്ചാം ക്ലാസുകാരന് ജോസഫ് ബിനു അപ്പൂപ്പനായി എത്തിയപ്പോള്\nPosted by brchosdurg at 23:06:00


വര്‍ക്കേഴ്സ് ഫോറം: രതിയുടെ ആനന്ദലഹരി\nരതി മനുഷ്യജീവിതത്തിന്റെ ആനന്ദലഹരിയാണ്. എല്ലാ ആനന്ദങ്ങള്‍ക്കും ഏകായനം ഉപസ്ഥമാണെന്ന് ബൃഹദാരണ്യകോപനിഷത്തില് രേഖപ്പെടുത്തിയപ്പോള് ലഹരിദായകമായ രതിയുടെ പരമാനന്ദത്തെ സന്ദേഹമില്ലാതെ ഉറപ്പിക്കുകയായിരുന്നു. അവാച്യമായ സുഖാനുഭൂതിയില് അംഗോപാംഗം ലയിക്കുമ്പോള് അത് ഇണകളുടെ ശരീരത്തെയും മനസ്സിനെയും സ്വച്‌ഛമായ ഒരനുഭവത്തിലേക്ക് പരിവര്‍ത്തിപ്പിക്കുന്നു. മനുഷ്യജീവിതത്തിന് മിഴിവ് നല്‍കുന്ന രതിഭാവം പ്രകൃതിയുടെ നിഗൂഢതയാണ്. സൃഷ്‌ടികര്‍മത്തിന്റെ പൂര്‍ണതയ്‌ക്കുവേണ്ടിയുള്ള ഒന്നാകലായിട്ടാണ് മൈഥുനത്തെ കണ്ടിരുന്നത്. ഗഹനമായ ലൈംഗികതയില് ദേവചൈതന്യമുണ്ടെന്ന് ശ്രീരാമകൃഷ്‌ണദേവന് തന്റെ ശിഷ്യനോട് പറയുമ്പോഴും സൃഷ്‌ടിയുടെ പ്രാധാന്യത്തിലാണ് ഊന്നുന്നത്. പട്ടികള് ഇണചേരുന്നത് കണ്ടപ്പോഴാണ് മഹേന്ദ്രനാഥ ഗുപ്‌തനെ അതോര്‍മപ്പെടുത്തിയത്. സൃഷ്‌ടിക്കുവേണ്ടിയുള്ള മൃഗത്തിന്റെ വേദനകൂടിയാണത്. പിറവിക്കു കാരണമായതുകൊണ്ടാകാം ഒരുപക്ഷേ അത്ര ഉദാത്തമായ അനുഭവമായി രതിസംഗമത്തെ വിലയിരുത്തിയത്. എന്നാല് മനുഷ്യരതിയുടെ കാര്യത്തില് സൃഷ്‌ടി മാത്രമല്ല ആനന്ദലഹരിയുടെ സമ്പൂര്‍ത്തിക്കും ലൈംഗികതയിലാണ് മുഴുകേണ്ടി വരുക.\nമനുഷ്യരതി സൃഷ്‌ടികര്‍മത്തിനുവേണ്ടി മാത്രമുള്ള അഭിനിവേശമല്ല. അത് ശരീരത്തിന്റെ പ്രാഥമിക ആവശ്യമായി എപ്പോഴും ഉണര്‍ന്നുതന്നെയിരിക്കുന്നു. മറ്റുള്ള ജീവികളില്‍നിന്ന് മനുഷ്യരെ ഭിന്നരാക്കുന്നതും നിസ്സഹായരാക്കുന്നതും പ്രകൃതിയുടെ ഈ ജൈവികമായ നിഗൂഢതയാണ്. മനുഷ്യജീവിതത്തിന്റെ ഭദ്രമായ താളക്രമമാണത്. ആഗ്രഹത്തിന്റെയും ആകര്‍ഷണത്തിന്റെയും സഫലതയെന്നോണം ആര്‍ക്കും ലൈംഗികത അനുഭവപ്പെടാനും ആസ്വദിക്കാനും കഴിയുന്നതരത്തിലാണ് മനുഷ്യരില് രതിഭാവങ്ങള് രൂപപ്പെട്ടിരിക്കുന്നത്. ദീര്‍ഘകാലാടിസ്ഥാനത്തിലുള്ള സാക്ഷാല്‍ക്കാരങ്ങളിലൂടെ രതി നിര്‍വഹിക്കണമെന്ന ശാഠ്യം മനുഷ്യന്റെ വികലദര്‍ശനമായിരുന്നു. സാമ്പത്തിക - സാംസ്‌കാരിക - മതസ്ഥാപനങ്ങള് പ്രണയത്തെപ്പോലും നിയന്ത്രിക്കുമ്പോഴാണ് നമ്മുടെ സാക്ഷാല്‍ക്കാരങ്ങള് വിട്ട് ലൈംഗികസുഖം തേടിയലയാന് മനുഷ്യര് വിധിക്കപ്പെടുന്നത്. ലൈംഗിക പാപബോധം എന്ന സങ്കല്‍പം ഒരു കടിഞ്ഞാണായിട്ടാകണം രൂപപ്പെടുന്നത്. പില്‍ക്കാലത്ത് അത് നമ്മുടെ സദാചാരവും സംസ്‌കാരവുമായി വിലയിരുത്തി.\nആഗോളതലത്തിലുണ്ടായ വിപ്ളവകരമായ ചിന്താപദ്ധതികള് മനുഷ്യനിര്‍മിതമായ വിലക്കുകളെയും ലൈംഗികസചാദാരത്തെയും പൊട്ടിച്ചെറിയുന്നുണ്ട്. ഇപ്പോള് അതിന് ആക്കം കൂട്ടാന് സാങ്കേതികവിദ്യ ജാഗ്രതയോടെ ഉണര്‍ന്നുകഴിഞ്ഞിരിക്കുന്നു. രഹസ്യമായ ലൈംഗികാഭിവാഞ്ഛകള് പുതിയ സാധ്യതകളുപയോഗിച്ച് സാക്ഷാല്‍ക്കരിക്കുന്ന കാഴ്‌ചകള് ഇന്ന് പരസ്യമായികൊണ്ടിരിക്കുന്നു. എന്നാല് നാലു പതിറ്റാണ്ടുകള്‍ക്കു മുന്‍പുതന്നെ കാക്കനാടന്റെ കലാപ്രതിഭ കപടസദാചാരത്തിന്റെ സാക്ഷാല്‍ക്കാരങ്ങളെ ഗന്ധകം നിറച്ച് കത്തിക്കുകയുണ്ടായി. വസൂരി, ഏഴാംമുദ്ര, പറങ്കിമല, അടിയറവ്, അജ്ഞതയുടെ താഴ്വര തുടങ്ങിയ നോവലുകള് രതിയുടെ ആനന്ദലഹരിയെ നക്ഷത്രശോഭയോടെ ആവിഷ്‌കരിച്ചു.\nലൈംഗികത നല്‍കുന്ന ആനന്ദലഹരിയില് അഭിരമിക്കാനുള്ള തീവ്രമായ അഭിനിവേശം കാക്കനാടന്റെ കഥാപാത്രങ്ങള് പ്രകടിപ്പിക്കുന്നു. കാഴ്‌ചയില്‍പ്പോലും അവര് കാമത്തിന്റെ ഫണമുയര്‍ത്തുന്നു. നയനാഭിരാമമായ രതിയുടെ തേനൊഴുക്ക് പദസംവിധാനത്തില് ചാലിക്കുന്നു. രക്തധമനികളെ പൊള്ളിക്കുന്നവിധമാണ് കാമവതികളായ സ്‌ത്രീകളുടെ മദഭരമായ ശരീരം അനാവരണം ചെയ്യുന്നത്. 'പറങ്കിമല'യിലെ അപ്പുക്കുട്ടന് തങ്കയുടെ ശരീരത്തെ കണ്ണുകള്‍കൊണ്ട് കോരിക്കുടിക്കുന്നത് നാം കാണുന്നു. "നനവുറ്റ അകന്ന ചുണ്ടുകളും തിളങ്ങുന്ന പല്ലുകളും കണ്ടു. കൊഴുത്ത കുലച്ച, മുടി കണ്ടു. നീണ്ട സുന്ദരമായ കഴുത്തു കണ്ടു. ഉന്തിയ മാറു കണ്ടു. മാറിനടിയില്, ജമ്പറിനടിയില്, മാനിറമുള്ള വയറു കണ്ടു, വയറിന്റെ കീഴ്‌ഭാഗത്ത് കുഴിഞ്ഞ ഭംഗിയുള്ള പൊക്കിള് കണ്ടു'' (പറങ്കിമല). ദാഹം ശമിപ്പിക്കാനുള്ള അടക്കാനാവാത്ത ആര്‍ത്തിയോടെ തങ്കയെ നോക്കിക്കൊണ്ടിരുന്നു. പറങ്കിമല രത്യാസക്തിയുടെ തീമലയാണ്. കൌമാരക്കാരന്റെ രാസഭാവത്തിന്റെ ചൂട് പറങ്കിമലയുടെ സ്‌പന്ദമാണ്. ഓരോ വാക്കിലും അത് ഉച്ചാരണമായി മിടിച്ചുകൊണ്ടിരിക്കുന്നു. കണ്ണുകൊണ്ട് വിവസ്‌ത്രമാക്കാനുള്ള കൌമാരക്കാരന്റെ തിടുക്കമാണിതെന്ന് കരുതേണ്ട. പുരുഷന്റെ കാഴ്‌ചയിലൊക്കെയും നയനാസക്തമായ രതി പ്രകടമാകുന്നു.\n'അടിയറ'വിലെ രാജരാജവര്‍മ മദാലസയായ രാജമ്മയെ കണ്ണുകള്‍കൊണ്ടു മാത്രമല്ല ഗന്ധം കൊണ്ടുമറിയുന്നു. അതയാളില് രാസഭാവമായി നിറയുന്നു.\n"... പൊടുന്നനെ അവളുടെ തീക്ഷ്‌ണവും മധുരവുമായ മദഗന്ധം ഉയര്‍ന്നു. ആ ഗന്ധം തന്റെ മൂക്കിലൂടെ കടന്ന് ശരീരമാകെ പടര്‍ന്നു. ഇലഞ്ഞിപ്പൂവിനോ ചന്ദനത്തിനോ പുന്നെല്ലിനോ ഇല്ലാത്ത തീവ്രമായ, തീക്ഷ്‌ണമായ സ്‌ത്രീഗന്ധം തന്റെ ശരീരത്തിന്റെ ഓരോ രോമകൂപത്തിലും ചെന്നലച്ച്, ഇരമ്പി, രോമങ്ങളെ എണീല്‍പ്പിച്ചു നിറുത്തി'' (അടിയറവ്). ചുണ്ടുകള് കൊണ്ട് പരസ്‌പരം കോര്‍ത്തുള്ള ചുംബനത്തിലൂടെ രാജമ്മയുടെ സൌന്ദര്യത്തിന്റെ തീക്ഷ്‌ണതയെ രുചിക്കുന്നു. കണ്ണും മൂക്കും നാക്കും പല്ലുംകൊണ്ട് സ്‌ത്രീശരീരത്തെ രുചിച്ചറിയുന്നു. കാണുമ്പോള് കടിച്ചുപറിച്ചു തിന്നാനാഗ്രഹിക്കുന്നു. വീഞ്ഞുപോലെ പതഞ്ഞുപൊങ്ങുന്ന രാസഭാവത്തിന്റെ ഉത്തുംഗലഹരി കാക്കനാടന്റെ കലാപ്രതിഭയെ രചനാവേളയിലെമ്പാടും ആവേശിക്കുന്നുണ്ട്. കാഴ്‌ചയിലും ഗന്ധത്തിലും സ്‌പര്‍ശത്തിലും മദഗന്ധിയായ ശരീരത്തിന്റെ കാമനകള് അഴിയുന്നു. അതിനായി അണിനിരക്കുന്ന പദങ്ങള് തന്നെ രത്യാസക്തമായ ലഹരിയില് നുരയുന്നു.\nകാമശാസ്‌ത്രത്തില് യുദ്ധം പ്രതീകമാണ്. രതി തുടങ്ങി എന്നല്ല കാക്കനാടന് എഴുതുന്നത്. സംഗ്രാമം തുടങ്ങി എന്നാണ്. അല്ലെങ്കില് ദ്വന്ദ്വയുദ്ധത്തിനുള്ള കളമൊരുങ്ങി എന്നു പറയും. വിവരണകലയില് യുദ്ധസന്നദ്ധമായ വാക്കുകളെ അണിനിരത്തി രതിയുടെ അക്രമാസക്തമായ മുന്നേറ്റത്തെ അനുഭവപ്പെടുത്തുന്നു. രതി തുടങ്ങുന്നത് പതിഞ്ഞ താളത്തിലല്ല, മുറുകിപ്പിടിക്കുന്ന തായമ്പകയുടെ രൌദ്രതാളത്തിലാണ്. "അവളുടെ കൊഴുത്ത ശരീരമാകെ നഖക്ഷതങ്ങള് ഏല്‍പ്പിച്ചു. നിറഞ്ഞ ചുണ്ടുകളും കവിളുകളും കടിച്ചമുറിച്ചു. അവളവനെ കെട്ടിപ്പിടിച്ചു. കാലുകൊണ്ടും കൈകൊണ്ടും ശരീരംകൊണ്ടും അവനെ കെട്ടിവരിഞ്ഞു. അവന്റെ ആക്രമണങ്ങള്‍ക്ക് പകരം ചോദിക്കുംമട്ടില് അവനെ ആക്രമിച്ചു. കാറ്റ് ഭയന്നോടി. മഴ അലറിപ്പെയ്‌തു. നിശ്ചലതയില്, ഇരുട്ടില്, മനുഷ്യന് തന്റെ കെട്ടിയവളെ ബലാല്‍സംഗം ചെയ്‌തു. അവള് അവനെയും'' (ഏഴാംമുദ്ര).\nശരീരം ശരീരത്തില് പടര്‍ന്നുകയറുമ്പോള് ബലപ്രയോഗത്തിന്റെ അടയാളങ്ങള് കൊണ്ട് മൈഥുനത്തെ കൊഴുപ്പിക്കുന്നു. പ്രകോപനങ്ങളും പ്രതിരോധങ്ങളും വേദനയും കൊണ്ട് രതിയുടെ മധുരച്ചാറ് പിഴിഞ്ഞെടുക്കുന്നു. യുദ്ധത്തിന്റെ കലാപരമായ ആവിഷ്‌കരണത്തില് കാമത്തിന്റെ പാരമ്യതയാണ് കാക്കനാടന് അനുഭവപ്പെടുത്തിയത്. രതിയുടെ സൌമ്യാനുഭവങ്ങളല്ല, അബോധമായി ഇണകള് നടത്തുന്ന അക്രമാസക്തമായ പ്രണയാനുഭവത്തെയാണ് കാക്കനാടന്റെ ഭാവന അന്വേഷിക്കുന്നത്. വന്യമായ രതിയുടെ പത്മവ്യൂഹം ചമച്ചുകൊണ്ടാണ് 'അടിയറവി'ല് രതിയുടെ യുദ്ധമുഖം തുറന്നത്. "പുരുഷന് സ്‌ത്രീയെയും സ്‌ത്രീ പുരുഷനെയും ആക്രമിച്ചു. സര്‍പ്പങ്ങളെപ്പോലെ പിണയുന്ന നാവുകള്. പരസ്‌പരം കടിച്ചു ചീന്തുന്ന പല്ലുകള്. ആഴ്ന്നിറങ്ങുന്ന നഖങ്ങള്, കിനാവള്ളികളെപ്പോലെ വരിഞ്ഞുപിടിക്കുന്ന കൈകാലുകള്. പരസ്‌പരം മര്‍ദിക്കുന്ന ഉടലുകള്. പരസ്‌പരം ചോരകുടിക്കാന് വെമ്പുന്ന അധരങ്ങള്. വാ, വാ, വാ, എന്ന വെല്ലുവിളികള്. വരുമ്പോള് കൂട്ടിമുട്ടല്, ചുംബനം, തഴുകല്, ആലിംഗനം, വസ്‌ത്രാക്ഷേപം, ആക്രമണം, പ്രവേശം, യുദ്ധം. ഇളകി, ഉരുമ്മി, അടിച്ച്, ആഞ്ഞുതല്ലി, കുടഞ്ഞ്, പിടഞ്ഞ്, ഞെരിച്ച്, കശക്കി, വെട്ടി, കുത്തി, ഉന്തി, തള്ളി - ഒട്ടും പരാജയം സമ്മതിക്കാത്ത യുദ്ധം'' (അടിയറവ്).\nപ്രണയാവേശത്തോടെയാണ് മിഥുനങ്ങള് യുദ്ധസജ്ജരാകുന്നത്. സര്‍പ്പരതിയുടെ നര്‍ത്തന തന്ത്രമാണ് കാക്കനാടന് മൈഥുനവേളയില് കലാപരമായി പ്രയോഗിച്ചത്. യോദ്ധാവിന്റെ വീര്യത്തോടെ സമ്മോഹനമായ രതിയുടെ കളമൊരുക്കുമ്പോള്, യുദ്ധക്കലികൊണ്ട സ്‌ത്രീപുരുഷ ശരീരങ്ങള് മറുവീര്യത്തോടെ പൊരുതാനുറയ്‌ക്കുമ്പോള് സുരതതാളം രുദ്രനടനമായിത്തീരുന്നു. മനഃകാമനകള് പ്രകൃതിയില് ലയിക്കുന്നു. അംഗങ്ങളോരോന്നും പറിച്ചെടുക്കാനാവാത്തവിധം ഒന്നായിച്ചേരുമ്പോള് രതി ഏകാംഗയുദ്ധമാകുകയും പരമാനന്ദമൂര്‍ഛയിലെത്തുകയും ചെയ്യുന്നു. ഇണചേരലിന്റെ തളര്‍ച്ചയില് വിരമിക്കുമ്പോഴാണ് മനുഷ്യസ്വഭാവം കൈവരിക്കുന്നത്. രതിയുടെ പ്രകൃതിജന്യമായ ആദിമചോദനയാണ് നിര്‍മാണവേളയില് കാക്കനാടന്റെ പ്രതിഭ പ്രകടമാക്കിയത്.\nരതി പ്രാര്‍ഥനപോലെ വിശുദ്ധമാണെന്ന് കാക്കനാടന് കരുതുന്നു. പ്രകൃതി മനുഷ്യനു നല്‍കിയ വരദാനമായതുകൊണ്ട് ലൈംഗികതയുടെ പ്രതീകമായി പ്രകൃതി കടന്നുവരുന്നുണ്ട്. ഇണയുടെ സഹായമില്ലാതെ രത്യാനന്ദം അനുഭവിക്കാമെന്നത് മനുഷ്യനു മാത്രം സാധ്യമായ കാര്യമാണ്. അവിടെ പ്രകൃതി ഇണയുടെ രൂപമാളുന്നു. കാമനയില് പങ്കാളിയാകുന്ന പ്രകൃതി ആനന്ദമൂര്‍ഛയുടെ നിമിഷം വരെ എതിര് ലൈംഗികതയുടെ അനുഭവസാന്നിധ്യമാകുന്നു. പറങ്കിമലയിലെ ചുണ്ണാമ്പുപാറയില് (വെള്ളപ്പാറ) വച്ചാണ് അപ്പു ആദ്യസംഭോഗത്തിലേര്‍പ്പെടുന്നത്. ചുണ്ണാമ്പുപാറ അഭിസാരികയെപ്പോലെ അവനുമുന്നില് മലര്‍ന്നുകിടന്നു. പാറയുടെ മുലകള് പാല്‍ചുരത്തുകയും മൈഥുനത്തിന്റെ മുലപ്പാല് അപ്പു ആവോളം കുടിക്കുകയുമാണ്. "പാറയെ ഞാന് വീണ്ടും ബലമായി കെട്ടിപ്പുണര്‍ന്നു. പാറയുടെ ചുണ്ടുകളില് ഞാന് ചുണ്ടമര്‍ത്തി. അപ്പോള് തടിച്ച ചുണ്ടുകളകന്നു. എന്റെ ചുംബനം ഉള്ളിലേക്ക് വളര്‍ന്നു. എന്റെ ശരീരമാകെ കോരിത്തരിച്ചു. ചുംബനം ഉള്ളിലേയ്‌ക്ക് വളര്‍ന്നപ്പോള് പാറയുടെ കൈകാലുകള് പിടുത്തം മുറുക്കി. ഞാനാ ആലിംഗനത്തിന്റെ സുഖത്തില് ശ്വാസം മുട്ടിക്കിടന്നു'' (പറങ്കിമല).\nതീക്ഷ്‌ണമായ വികാരലഹരിയില് നാണിക്കണിയാട്ടിയുമായുള്ള അപ്പുവിന്റെ ഇണചേരലിനെ കാക്കനാടന് ആവിഷ്‌കരിച്ചതിങ്ങനെയാണ്. അബോധകാമനകളില് പ്രകൃതി സ്‌ത്രീയും പുരുഷനുമായി മാറിമാറി വരുന്നു. മനുഷ്യന്റെ ലൈംഗിക മനോഭാവങ്ങള് പ്രകൃതിയുമായി ഇണചേര്‍ന്നുകിടക്കുന്നതിന്റെ ദൃശ്യസാക്ഷാല്‍ക്കാരങ്ങളാണിത്.\nകാമം പ്രകൃതിയുടെ ദാഹമാണ്. വന്യവും പ്രാകൃതവുമായ രതിദാഹം പ്രകൃതിജന്യമാണെന്ന സാമാന്യനിയമത്തെ പ്രചണ്ഡമായി കാക്കനാടന് അവതരിപ്പിക്കുന്നുണ്ട്. അതില്‍നിന്ന് മനുഷ്യന് മോചനമില്ല. ദാഹം ശമിപ്പിക്കാന് കാമം കത്തിനില്‍ക്കുന്ന മനസ്സിലേക്ക് പൂന്തേനരുവിയുമായി പ്രകൃതി വരുന്നു. 'അടിയറവി'ലെ പാര്‍വതിയില് കാമം കെടാത്ത അഗ്നിശിഖയായി കുത്തുമ്പോള് രാത്രി, ഭോഗാസക്തനായൊരു പുരുഷനെപ്പോലെ അവളെ തേടിയെത്തി. "രാത്രി അവളെ ആലിംഗനം ചെയ്‌തു. രാത്രിയുടെ ചുണ്ടുകള് അവളുടെ ചുണ്ടുകളിലുരസി. രാത്രിയുടെ ഗിതാര് അവളുടെ കാതുകളില് സംഗീതമുണര്‍ത്തി. രാത്രിയുടെ സൌരഭ്യം അവളെ ലഹരിപിടിപ്പിച്ചു. രാത്രിയുടെ കൈകാലുകള് അവളെ വരിഞ്ഞുമുറുക്കി. രാത്രിയുടെ നാവ് അവളുടെ നാവിനെ തേടിനടന്നു. രാത്രിയുടെ കൈകള് അവളുടെ കൊഴുത്തുരുണ്ട മുലകളെ തഴുകി. രാത്രിയുടെ വിരലുകള് അവളുടെ ശരീരമാകെ ഇഴഞ്ഞുനടന്നു. മോഹപരവശയായി, കാമാസക്തയായി, പുരുഷപ്രവേശനത്തിനായി ദാഹിച്ച്, ചൂടുപിടിച്ച്, പൊട്ടിത്തെറിക്കാറായ രക്തധമനികളുമായി കഠിനമായ ഒരു അസ്വാസ്ഥ്യത്തിന് വിധേയയായി അവള് കിടക്കവേ, അവളില് അജ്ഞാതമായ ഏതോ കവാടങ്ങള് ചിമ്മിത്തുറക്കുകയും ആ കവാടത്തിലൂടെ രാത്രി അവളിലേക്ക് പ്രവേശിക്കുകയും ചെയ്‌തു.'' (അടിയറവ്).\nകാമത്തില് നിസ്സഹായരാകുന്ന മനുഷ്യന് പ്രകൃതി തുണയാകുന്നു. പ്രകൃതിയെ ശക്തിയുടെ പ്രതീകമായി കാണുന്ന കാക്കനാടന് ഇണയെത്തേടി തപിക്കുന്ന മനുഷ്യന്റെ അബോധമനസ്സിനെ പ്രകൃതിയുമായി സമന്വയിപ്പിക്കുന്നു. സ്വപ്‌നസന്നിഭമായ രതിയില് നനഞ്ഞുപോകുന്ന കഥാപാത്രങ്ങളെ തന്റെ ഭാവനാലോകത്തില് പ്രതിഷ്ഠിച്ചു. മനുഷ്യന്റെ ശക്തമായ ദാഹത്തെ ശമിപ്പിക്കുന്ന പ്രപഞ്ചശക്തിയുടെ മാന്ത്രിക രതിക്രീഡാസന്ദര്‍ഭങ്ങള് കാക്കനാടന്റെ രതിഭാവദര്‍ശനമാണ്. പുരുഷന്റെ കരുത്തില് താലോലിക്കപ്പെടാനുള്ള അദമ്യമായ ദാഹവുമായി ജീവിക്കുന്ന മദഗന്ധമുള്ള സ്‌ത്രീകളെയാണ് കാക്കനാടന് നിര്‍മിച്ചത്. സംഭോഗലീലയില് യുഗങ്ങളോളം ചലനാത്മകമായി കഴിയാനാഗ്രഹിക്കുന്ന രൂപവതികളായ അപ്സരസ്സുകള്. കാമം തിരയിളക്കുന്ന മദിപ്പിക്കുന്ന ശരീരമുള്ളവര്. ഭ്രാന്തമായ ദാഹത്തോടെ രതിയുടെ ആനന്ദതാണ്ഡവമാടാന് കൊതിക്കുന്ന ഉന്മത്തകളായ കന്യകമാര്. അധരങ്ങളില് മധുരത്തേനൊഴുക്കി പുരുഷകാമനകളെ കാത്തിരിക്കുന്ന സര്‍പ്പസുന്ദരിമാര്. അവര് ചിലപ്പോഴെങ്കിലും നിഗൂഢതയുടെ ചിത്രകൂടങ്ങള് വിട്ട് നാഗകന്യകമാരായി ഉറഞ്ഞുതുള്ളുന്നു. ഓരോ കോശത്തിലും നിറയാന് പുരുഷനെ ക്ഷണിക്കുന്നു. പങ്കുവയ്‌ക്കലിന്റെ മധുരത്തിലഴിയാന് കാത്തിരിക്കുന്നു.\nരതിയുടെ ഉപാസന കാക്കനാടന് നിര്‍വഹിക്കുന്നത് ശക്തിസ്വരൂപിണിയായ പ്രകൃതിയെ ധ്യാനിച്ചുകൊണ്ടാണ്. അപ്പോള് രതി ശിവശക്തിനടനമായി പരിണമിക്കുന്നു. പ്രകൃതിയുടെ പ്രചണ്ഡമായ നൃത്തമായി രതി മാറുന്നു. നടനലാസ്യത്തിന്റെ ഉന്മാദത്തിലും തളര്‍ച്ചയിലുമാണ് പാര്‍വതി രതി അനുഭവിക്കുന്നത്. കഥാപാത്രത്തിന്റെ പേരു പോലും പാര്‍വതി എന്നാണ്. പുരുഷ കാമനയുടെ പൂര്‍ണതയായ ശിവനെ ആവാഹിച്ചുകൊണ്ട് രതിയെ ആനന്ദതാണ്ഡവമാക്കുന്നു. മഹാദേവന്റെ നൃത്തച്ചുവടുകളില് നിന്നുയരുന്ന ശിവഭൂതഗണങ്ങളെ തന്റെ രക്തധമനികളെ രതിസര്‍പ്പങ്ങളാക്കി ചുറ്റിപ്പിണച്ചുകൊണ്ട് ശക്തിസ്വരൂപിണി കാമകലയെ നൃത്തസാധകമാക്കുന്നു. നൃത്തം കാമവാഞ്ഛയുടെ ബഹിര്‍പ്രകടനമാണെന്നും നൃത്തചലനങ്ങള് കാമക്രീഡയുടെ ചലനങ്ങളുടെ പരിഷ്‌കൃതവും താളനിബദ്ധവും ക്രമമായി ചിട്ടപ്പെടുത്തിയെടുത്തതുമായ ആവര്‍ത്തനം മാത്രമാണെന്നും പറഞ്ഞുകൊണ്ട് മൈഥുനം ശിവശക്തി നടനമായി അവതരിപ്പിക്കുന്നു. അത് കാക്കനാടന്റെ അബോധത്തില് നിറഞ്ഞുനില്‍ക്കുന്ന ശക്തിപൂജയുടെ ആവിഷ്‌കരണമാണ്.\nഒരിക്കലും മതിവരാത്ത രതിയുടെ പരമാനന്ദത്തെ പകര്‍ന്നുതരാന് കാക്കനാടന്റെ ഭാവന എപ്പോഴും തിടുക്കംകൂട്ടുന്നത് കാണാം. ചുണ്ടുകള് അഴിഞ്ഞുപോകാത്തവിധം ഒന്നാകുന്നപോലെ വാക്കുകള് രതിഭാവത്തോട് ചേര്‍ന്നിരിക്കുന്നു. രതിയുടെ പരാഗങ്ങള് വാക്കുകളില് തേനൊലിപ്പിക്കുന്നു. ആ ലഹരി തന്റെ നോവലുകളില് മുന്തിരിച്ചാറിന്റെ മധുരം നിറയ്‌ക്കുന്നു. രതി പാപമായിട്ടല്ല കാക്കനാടന് അവതരിപ്പിച്ചത്. എന്നാല് രതി എന്നുപയോഗിക്കേണ്ടിടത്ത് പാപം എന്നു പ്രയോഗിക്കുന്നു. ലൈംഗികത മനുഷ്യന്റെ വലിയ ദൌര്‍ബല്യവും പാപവുമായി മാറുന്ന സന്ദര്‍ഭങ്ങളുണ്ട്. 'ഏഴാംമുദ്ര'യില് ബാബുവിന് തന്റെ അമ്മയായ അന്നാമ്മ സന്യാസിനിയോട് കാമവികാരം തോന്നുന്നതും വസൂരിയില് ഏലിക്കുട്ടി മരുമകനായ തോമ്മാച്ചനോട് കാമവികാരം തോന്നി മൈഥുനത്തിലേര്‍പ്പെടുന്നതും മകളായി കരുതിയ ജാനകിയോട് ഗോപാലപിള്ളയ്‌ക്ക് അഭിനിവേശം ഉണ്ടാകുന്നതും മേല് സൂചിപ്പിച്ച ദൌര്‍ബല്യത്തിന്റെ ദൃഷ്‌ടാന്തങ്ങളാണ്. ലൈംഗിക പാപം പ്രാര്‍ഥനപോലെ വിശുദ്ധമാണെന്ന് ഇത്തരം സന്ദര്‍ഭങ്ങള് ഓര്‍മപ്പെടുത്തുന്നു. അത് മനുഷ്യന്റെ വലിയ നിസ്സഹായതയെയും ദുരന്തത്തിന്റെ മഹാവ്യസനങ്ങളെയും കുറിച്ചുള്ള നിതാന്ത ജാഗ്രത നല്‍കുന്നു.\nമരണത്തിന്റെ രൂപത്തില് മഹാവ്യാധി മുന്നിലെത്തുമ്പോള് ജീവിതം നിരര്‍ഥകമാണെന്നും മാനുഷികമൂല്യങ്ങള് അര്‍ഥശൂന്യങ്ങളാണെന്നും തിരിച്ചറിയുന്നു. ക്ഷണികമായ ജീവിതത്തെ ലൈംഗികസുഖം കൊണ്ടു നിറയ്‌ക്കാമെന്ന് ധരിക്കുന്നു. ഈ ചിന്തയാണ് ലൈംഗിക പാപത്തിലേക്ക് നയിക്കുന്നത്. ലൈംഗികത പാപമല്ല. പക്ഷേ മനുഷ്യസംസ്‌കാരം വിലക്കുന്ന ബന്ധങ്ങളില് ഏര്‍പ്പെട്ടുപോകുന്നവരെ പാപം തീണ്ടുകയാണ്. പാപമാണെന്നറിഞ്ഞുകൊണ്ടുതന്നെ ഏലിക്കുട്ടി മരുമകനെ കാമദാഹം തീര്‍ക്കാന് ഉപയോഗിക്കുന്നു. പാപഭയം അവരെ തീണ്ടുകയും മഹാവ്യാധിക്ക് കീഴടങ്ങുകയും ചെയ്യുന്നു. പാപത്തിന്റെ ശമ്പളം മരണമാണെന്ന് അവര് തിരിച്ചറിയുന്നുമുണ്ട്.\nഅരുതാത്ത ബന്ധങ്ങള് നല്‍കുന്ന പാപബോധം മഹാവ്യാധിയാണെന്ന് കാക്കനാടന്റെ പ്രതിഭ സാക്ഷ്യപ്പെടുത്തുന്നു. ഈ ദുരന്തകല്‍പന ഒരു ദര്‍ശനബോധമായി വളരുന്നുണ്ട്. 'വസൂരി' അതടയാളപ്പെടുത്തുന്നു. ഏലിക്കുട്ടി മാത്രമല്ല അസാന്മാര്‍ഗിയായ ദിവാകരന് ചാന്നാര് വസൂരിക്കടിപ്പെടുന്നു. മത്തായി മാപ്പിള ഭ്രാന്തിനടിമപ്പെടുന്നു. രുഗ്‌മിണി അന്യപുരുഷനായ കൃഷ്‌ണന്‍കുട്ടിയില്‍നിന്ന് രതിസുഖമാഗ്രഹിക്കുന്നുണ്ടെങ്കിലും പാപബോധം അവളെ ഭയപ്പെടുത്തുന്നു. പാപത്തിന്റെ കറപുരളാത്തതുകൊണ്ടാണ് താന് രക്ഷപ്പെട്ടതെന്ന് അവസാനം അവളോര്‍ക്കുന്നു. മനുഷ്യരെ കാമത്തിന്റെ അഗ്നിയില് അന്ധരാക്കുന്ന കഠിനഹൃദയനായ ദൈവത്തോടാണ് രുഗ്‌മിണി ചോദിച്ചത് ഭഗവാനേ, നീ എന്തിനു മനുഷ്യര്‍ക്ക് ഈ കാമവികാരം നല്‍കി? ഇതൊരു ദര്‍ശനബോധമായി നോവലില് ദൃഢപ്പെടുന്നത് കാണാനാകും.\nരോഗവും കാമവും അജ്ഞതയാണ് മനുഷ്യന് നല്‍കുന്നത്. വസൂരിയെന്ന മഹാവ്യാധി മനുഷ്യനന്മകളെ തരിശാക്കി. "വസൂരി ഗ്രാമത്തില് അലഞ്ഞുനടന്നു. അവളുടെ കൈകളില് മരണമുണ്ടായിരുന്നു. അവളുടെ വായ് വിഷം തുപ്പി. അവള് മരണം വിതച്ചു. അവള് ഒരു ദേവതയെപ്പോലെ പെരുമാറി. അവളുടെ നൃത്തത്തിന്റെ ചിലമ്പൊലി മനുഷ്യരെ ഞെട്ടിച്ചു. അവള് മനുഷ്യരില്‍നിന്നു നന്മകള് എടുത്തുകളഞ്ഞു. സ്നേഹവും അനുകമ്പയും സഹാനുഭൂതിയും ഭയവും എടുത്തു കളഞ്ഞു. അവള് മനുഷ്യരില്‍നിന്ന് അറിവെടുത്തു കളഞ്ഞു. അവരെ അജ്ഞരാക്കി'' (വസൂരി). രോഗം പോലെ കാമവും അജ്ഞതയാണ് നല്‍കുന്നത്. വസൂരി കാമത്തിന്റെ പ്രത്യക്ഷാടയാളമായിത്തീരുന്നു. പാപം തീണ്ടുന്ന കാമം മനസ്സിന്റെ വസൂരിയായിട്ടാണ് കാക്കനാടന് കരുതിയത്. രോഗവും കാമവും സമാനപ്രതിനിധാനങ്ങളാകുന്ന ദര്‍ശനദീപ്‌തിയാണത്. ഗോപാലപിള്ളയുടെ വാക്കുകളില് അത് ധ്വനിക്കുന്നുണ്ട്. "തനിക്കുപോലും ചില നിമിഷങ്ങള് വസൂരി പിടിച്ചതല്ലേ? മകളെപ്പോലെ കരുതേണ്ട പെണ്ണിന്റെ ഉറക്കറയിലേക്ക് കടന്നുചെന്ന ക്രൂരമായ രാത്രിയില് തന്റെ മനസ്സിന് വസൂരി ആയിരുന്നില്ലേ'' (വസൂരി).\nമൂല്യങ്ങള്‍ക്ക് നിരക്കാതെ ലൈംഗികതയിലേര്‍പ്പെടുന്നവരൊക്കെ ദുരന്തത്തിന്റെ പാതാളത്തിലേക്ക് അടിവയ്‌ക്കുന്നുണ്ട്. 'അടിയറവി'ല് പാര്‍വതീഭായിക്ക് സംഭവിക്കുന്ന ദുരന്തമുണ്ട്. 'പറങ്കിമല'യിലെ നാണിക്കണിയാട്ടിയും ദുരന്തത്തിന്റെ മഹാവ്യസനത്തില് നീറി നിലവിളിക്കുന്നുണ്ട്. എന്നാല് 'വസൂരി'യിലെ അഭിസാരികമായ ജാനകി തന്റെ കര്‍മങ്ങള് കൊണ്ട് ദേവതയാകുന്നു. വസൂരി തീണ്ടാത്ത മനസ്സുകൊണ്ടും പ്രവൃത്തികൊണ്ടും തന്റെ കളങ്കങ്ങളെ ജാനകി മായ്ച്ചുകളയുന്നു. രതിയെ മനുഷ്യന്റെ അജ്ഞതയും ദുരൂഹതയുമായി കണ്ടുകൊണ്ടുള്ള ദര്‍ശനത്തിന്റെ വളര്‍ച്ച 'അജ്ഞതയുടെ താഴ്വര'യിലും പ്രകടമാകുന്നുണ്ട്. പുരുഷന്റെ ദുരൂഹമായ തിരോധാനങ്ങളെക്കുറിച്ചുള്ള അന്വേഷണം തുടങ്ങുന്നത് ലൈംഗികപാപത്തെക്കുറിച്ചുള്ള ഡയറിക്കുറിപ്പില് നിന്നാണ്. അതിനൊടുവില് അന്വേഷകനായ മനു തന്നെ ലൈംഗികപാപത്തിന്റെ പടുകുഴിയില് പതിക്കുന്നു. വീണ്ടും പുരുഷന്റെ തിരോധാനവും മരണവും. മരണം പോലെയൊരു അജ്ഞേയമായ ദുരൂഹതയായി ലൈംഗിക പാപത്തെയും അടയാളപ്പെടുത്താനുള്ള എഴുത്തുകാരന്റെ ഭ്രമമായി ഇതിനെ കാണാവുന്നതാണ്.\nലൈംഗികത പാപമാണെന്ന സാംസ്‌കാരിക സങ്കല്‍പം തകരേണ്ടതു തന്നെയാണെന്ന് കാക്കനാടന് കൃത്യമായി രേഖപ്പെടുത്തുന്നുണ്ട്. അത് അദ്ദേഹത്തിന്റെ കലാപ്രതിഭയുടെ പ്രവചനാത്മകമായ ബോധം തന്നെയാവണം. കാരണം ലൈംഗികത സംബന്ധിച്ച് കാലങ്ങളായി നിലനിന്ന പാപബോധമെന്ന സങ്കല്‍പത്തെ സാങ്കേതികവിദ്യ മധുരമായി ഉടച്ചുവാര്‍ത്തിരിക്കുന്നു. സാംസ്‌കാരികമായ പരസ്യജീവിതത്തിനു പുറത്ത് ലൈംഗികത ആസ്വദിക്കാവുന്ന ഒരു രഹസ്യലോകം ടെക്‌നോളജി സൃഷ്‌ടിച്ചിരിക്കുന്നു. ആ ലോകത്ത് ആവശ്യക്കാര് പാപത്തിന്റെ വിഷം തീണ്ടാതെ രതിയുടെ മുന്തിരിച്ചാറ് പോലെ ലഹരിദായകമായ പരമാനന്ദം വാറ്റിക്കുടിച്ചുകൊണ്ടേയിരിക്കുന്നു. ഇവിടെ തകര്‍ന്നുവീണത് സാംസ്‌കാരത്തിന്റെ സദാചാരമാണോ മുന്‍കാലങ്ങളില് മുന്നിട്ടുനിന്ന പാപബോധമാണോ അജ്ഞതയുടെ മുഖാവരണമാണോ എന്ന് സന്ദേഹിക്കാനേ കഴിയൂ. ഒരു കാര്യം വാസ്‌തവമാണ്. സാങ്കേതികവിദ്യ സൃഷ്‌ടിച്ചത് പുതിയ ഒരു സാംസ്‌കാരിക ജീവിതത്തെയാണ്. ലൈംഗികത വിലക്കപ്പെട്ട കനിയാണെന്ന ചരിത്രബോധ്യത്തെയാണ് അത് ഡിലീറ്റ് ചെയ്‌തത്.\nഡോ. ഇ. ബാനര്‍ജി


"ഇത് ഒഴിവാക്കാന് പറ്റാത്തത്! ടിവി റേഡിയോ കോസ്‌മെറ്റിക് ഐറ്റംസ് തുടങ്ങിയവ മലയാളികളുടെ ജീവിതത്തിലെ പുതിയ പൊങ്ങച്ചങ്ങളായി മാറും..." പിന്‍നിരയില് നിന്നവര്‍ക്കുള്ളതാണ് ഈ കല്‍വത്തി ഡെയ്‌സ്; മേക്കിംഗ് വീഡിയോ പുറത്ത്\nപുതുമുഖങ്ങള്‍ക്ക് അവസരം നല്‍കി കൊണ്ട് നവാഗതനായ നിഷാദ് കെ സലിം തിരക്കഥ എഴുതി സംവിധാനം ചെയ്യുന്ന ചിത്രമാണ് കല്‍വത്തി ഡെയ്‌സ്. മലയാള സിനിമയ്ക്ക് പുതിയ ചരിത്രമാവാന് ഒരു കൂട്ടം ജൂനിയര് ആര്‍ട്ടിസ്റ്റുകളും പുതുമുഖങ്ങളും തയ്യാറായിക്കഴിഞ്ഞു. നിരവധി ഓഡീഷനുകളിലും മറ്റ് പങ്കെടുത്ത് തിരഞ്ഞെടുക്കാറുണ്ടെങ്കിലും മതിയായ അവസരങ്ങള് കിട്ടാത്തവര്‍ക്കുള്ളതാണ് കല്‍വത്തി ഡെയ്‌സ്.\nഇപ്പോഴിതാ ചിത്രത്തിന്റെ മേക്കിംഗ് വീഡിയോ പുറത്തുവിട്ടിരിക്കുകയാണ് അണിയറപ്രവര്‍ത്തകര്. ‘സംവിധായകന് ലാല് ജോസിന് നന്ദി അറിയിച്ചു കൊണ്ടാണ് മേക്കിംഗ് വീഡിയോ പങ്കുവെച്ചിരിക്കുന്നത്. വെള്ളിത്തിരയിലേയ്ക്ക് കല്‍വത്തിയിലെ മനോഹര കാഴ്ച്ചകളെ എത്തിക്കുവാനുള്ള ശ്രമത്തിനിടയില് ഞങ്ങളോടൊപ്പം ഒരു കൈത്താങ്ങായി കൂടെ വന്ന ഞങ്ങടെ സ്വന്തം ലാല് ജോസ് സര്…നന്ദി!!’ ഈ കുറിപ്പോടെയാണ് മേക്കിംഗ് വീഡിയോ പങ്കുവെച്ചിരിക്കുന്നത്. ‘ടിവി റേഡിയോ കോസ്‌മെറ്റിക് ഐറ്റംസ് തുടങ്ങിയവ മലയാളികളുടെ ജീവിതത്തിലെ പുതിയ പൊങ്ങച്ചങ്ങളായി മാറും…’ എന്ന ഡയലോഗ് ലാല് ജോസ് പറയുന്നതാണ് വീഡിയോയില്.\nപുതുമുഖങ്ങള് പ്രധാന വേഷങ്ങളിലെത്തുന്ന ഈ ചിത്രം ഒരു എന്റെര്‍റ്റെയ്‌നര് ആയാവും എത്തുക എന്നാണ് സൂചന. ഇഎം എന്റര്‍ടൈന്‍മെന്റ്‌സിന്റെ ബാനറില് തോമസ് ജോര്‍ജ്, ജിബിന് കടുത്തുസ് എന്നിവരാണ് ചിത്രത്തിന്റെ നിര്‍മ്മാണം. ജോമോന് കെ.പോളാണ് ഛായാഗ്രഹണം. നിസാം.എച്, ഷൈജു അവറാന് എന്നിവര് ചേര്‍ന്നാണ് ചിത്രത്തിന് വേണ്ടി സംഗീത സംവിധാനം നിര്‍വഹിക്കുന്നത്. നിസാം എച് തന്നെയാണ് പശ്ചാത്തല സംഗീതവും ഒരുക്കുന്നത്. സുനില് ലാവണ്യ ആണ് കലാസംവിധാനം. മേക് അപ്പ് രഞ്ജിത്തും വസ്ത്രാലങ്കാരം പ്രദീപും നിര്‍വ്വഹിക്കുന്നു.


ഒരു സെൽ ഫോൺ തെരഞ്ഞെടുക്കുന്നു\nവീട്ടിലെ അടുക്കള സാങ്കേതികത\nവസ്തുക്കൾക്ക് വലിയ പ്രാധാന്യം സ്ത്രീകൾ വഹിക്കുന്നു. ശൈലി കൂട്ടിയോട്ടം, എല്ലാം - ഒരു സഞ്ചി, ബ്രൂച്ച്, ഒരു ഫോൺ എന്നിവ. സെൽ ഫോണുകളുടെ വിപണി നിറഞ്ഞു എന്നതിനാൽ ഫോണുകളുടെ പെൺ മോഡലുകൾ പ്രത്യക്ഷപ്പെടാൻ തുടങ്ങി. എല്ലാ നിർമാതാക്കളും ഈ മാജിക്ക് സാദ്ധ്യതകൾ വിലമതിക്കുകയും എല്ലാ വർഷവും സ്റ്റൈലിഷ് നൂതനത്വത്തോടെ ഞങ്ങളെ തൃപ്തിപ്പെടുത്തുകയും ചെയ്യരുത്. എന്നാൽ, ഒരു ഫോൺ തിരഞ്ഞെടുക്കുന്നത്, ഉപകാരപ്രദമായ ഉപകരണത്തേക്കാൾ അലങ്കാരമെന്ന നിലയിൽ, ഒരു സ്ത്രീ ഫോൺ പോലും, ഒന്നാമതായി, ഒരു സാങ്കേതിക ഉപകരണവും വിജയകരമായ ആക്സസറിയും മാത്രമാണെന്ന് ഞങ്ങൾ മറക്കരുത്.\nഒരു സ്ത്രീ ഫോൺ തെരഞ്ഞെടുക്കുക, ആദ്യം അത് ഡിസൈനിലേക്ക് ശ്രദ്ധ പതിപ്പിക്കുന്നതാണ്. മിക്ക സ്ത്രീകളും ഒരു പ്രത്യേക ഫോൺ വാങ്ങുന്നതിനെ കുറിച്ചാണ് ചിന്തിക്കുന്നത്. ഉപകരണത്തിന്റെ യഥാർത്ഥത മാത്രമല്ല, സ്ത്രീകളുടെ വ്യക്തിഗത സ്വഭാവ സവിശേഷതകളും കണക്കിലെടുക്കേണ്ടത് ആവശ്യമാണ്.\nഉദാഹരണത്തിന്, ഒരു ബിസിനസ്സ് ലേഡി അനന്തമായ വിശദാംശങ്ങൾ ഇല്ലാതെ ഒരു നിറം ഉണ്ടാക്കി ലളിതമായ laconic ഫോൺ കൊണ്ട് വരും. ഒരു കൊച്ചു പെൺകുട്ടി ഒരു പാറ്റേൺ അല്ലെങ്കിൽ റാണിസ്റ്റോൺ ഉപയോഗിച്ച് അലങ്കരിച്ച ഒരു അസാധാരണ ഫോൺ ഇഷ്ടപ്പെടും.\nമാനസികനിലയിൽ ഫോണിന്റെ ശൈലി മാറ്റുന്നതിൽ മോഹങ്ങൾക്കായി, മാലിന്യമില്ലാതെയുള്ള ഫോൺ മാറ്റാൻ നൂറുകണക്കിന് വ്യത്യസ്ത മാർഗങ്ങൾ ഉണ്ട്: കീ ചങ്ങലകൾ, സ്റ്റിക്കറുകൾ, പെൻഡന്റുകൾ, ചങ്ങലകൾ, കേസുകൾ എന്നിവ നിങ്ങൾ ആഗ്രഹിക്കുന്നത്ര സമയത്ത് നിങ്ങളുടെ ചിത്രം മാറ്റാൻ സഹായിക്കും. അതുകൊണ്ട് കർശനമായ ഫോൺ ഒരു ഗ്ലാമറസ് ആക്സസറിയായി മാറും, സ്മാർട്ട് മോഡൽ കുറച്ച് ശ്രദ്ധേയവും പ്രകോപനപരവുമാവുകയും ചെയ്യും.\nമിക്ക സ്ത്രീകളും ഫോണിന്റെ പേഴ്സ് എടുക്കാൻ ഇഷ്ടപ്പെടുന്നില്ല എന്നത് രഹസ്യമല്ല. അതുകൊണ്ടു അതിന്റെ വലിപ്പം സൗകര്യപ്രദമായ ആയിരിക്കണം. ഒരു സ്ത്രീക്ക് ആവശ്യമുള്ള മറ്റ് ചെറിയ വസ്തുക്കളുടെ ഇടയിൽ ഒരു ചെറിയ ഫോൺ നഷ്ടപ്പെടും. വളരെയധികം സ്ഥലം എടുക്കും. ഫോണിന്റെ വലുപ്പം നിങ്ങളുടെ കൈവശം സൂക്ഷിക്കാൻ അനുയോജ്യമാണ്, അത് വലിയ ബാഗിൽ പോലും സ്പർശിക്കാൻ എളുപ്പമാണ്.\nഫോണുകൾ തരം "clamshells", sliders, "bricks" എന്നിങ്ങനെ തരംതിരിച്ചിരിക്കുന്നു. ഈ സുന്ദരമായ വിളിപ്പേരുകൾ അവയുടെ പ്രവർത്തന സ്വഭാവങ്ങൾക്കുവേണ്ടിയാണ് നൽകുന്നത്. ഒരു സ്ത്രീ ഫോൺ അതിന്റെ ഉടമയ്ക്ക് സൗകര്യപ്രദമായതായിരിക്കണം. ഇത് എളുപ്പത്തിൽ തുറക്കാനും, വേഗത്തിലുള്ളതോ അല്ലെങ്കിൽ ശബ്ദമുളളതോ ആയ സംവിധാനത്തിനുവേണ്ട കഴിവുകൾ ഉള്ളതായിരിക്കണം. സ്ത്രീകൾക്ക് ക്രംഷെല്ലുകളും സ്ലൈഡറും ഇഷ്ടമാണ്. അവർക്ക് അധിക കീ ലോക്ക് ആവശ്യമില്ല, അത് വളരെ പ്രധാനപ്പെട്ടതാണ്, ബാഗ് ഫോണിന്റെ ജീവൻ നിലനിർത്താൻ, നിങ്ങളുടെ അനുമതിയില്ലാതെ "വിളിക്കുക". പുറമേ, വിവിധ രീതിയിൽ പരിഹാരങ്ങൾ അവതരിപ്പിക്കുന്ന clamshells ആൻഡ് sliders ആണ്, അവർ ആഢംബര മാനസികരോഗവും നീണ്ട നഖങ്ങൾ ഉപയോഗിച്ച് പോലും ഉപയോഗിക്കാൻ എളുപ്പമാണ്.\nആശയവിനിമയത്തിനുള്ള ഹോസ്റ്റസ് ആവശ്യകതയെ തൃപ്തിപ്പെടുത്തുന്ന ആവശ്യമായ എല്ലാ ചുമതലകളും ഒരു പെൺ ഫോണിൽ ഉണ്ടായിരിക്കണം. അവന്റെ ഹോസ്റ്റസ് സജീവമായി അല്ലെങ്കിൽ കുടിൽ വിശ്രമിക്കാൻ താല്പര്യപ്പെടുന്നെങ്കിൽ, പ്രത്യേകിച്ച് നഗരത്തിന്റെയും പ്രദേശത്തിൻറെയും വ്യത്യസ്ത തലങ്ങളിൽ സിഗ്നൽ പിടിക്കണം.\nകൂടാതെ, അദ്ദേഹം സംസാരിക്കാൻ മാത്രമല്ല, അതുമായി ബന്ധപ്പെടുന്നതിനും കൂടി അവസരം നൽകണം. അതിനാൽ, എസ്എംഎസ് സന്ദേശങ്ങൾ അയയ്ക്കാൻ അനുയോജ്യമായ ഒരു കീബോർഡ് ആവശ്യമാണ്.\nഓരോ മിനിറ്റും വിശ്രമിക്കാൻ സ്ത്രീകൾ ഇഷ്ടപ്പെടുന്നു, ഇത് ഒരു MP3 പ്ലെയർ, വീഡിയോ, ക്യാമറ എന്നിവ ഫോണിൽ ആവശ്യമാണ്. അധിക സവിശേഷതകളിൽ, ഇന്റർനെറ്റിലേക്ക് കണക്റ്റുചെയ്യാനുള്ള സാധ്യത നിങ്ങൾക്ക് പ്രമുഖമാക്കിക്കാട്ടുന്നു, അതിനാൽ ഒരു സ്റ്റൈലിംഗ് ഫോണിന്റെ ഉടമസ്ഥർ അവരുടെ സ്ഥലം പരിഗണിക്കാതെ സുഹൃത്തുക്കളുമായും സഹപ്രവർത്തകരുമായും ആശയവിനിമയം നടത്താനും കഴിയും.\nഒരു വലിയ നോട്ട്ബുക്കും ഒരു വോയിസ് റെക്കോർഡർ നേടുന്നതും പലരും ഉപയോഗിക്കും.\nനിങ്ങൾക്കായി ഒരു സ്ത്രീ ഫോൺ തെരഞ്ഞെടുക്കുക അല്ലെങ്കിൽ ഒരു സമ്മാനം പോലെ, നിങ്ങൾ വില പിന്തുടരരുത്. പുതുമകൾ പെട്ടെന്ന് ഫാഷനിൽ നിന്ന് പുറപ്പെടും, ഏതാനും മാസങ്ങൾക്ക് ശേഷം ലാൻഡ്ലലിക്ക് പുതിയ കളിപ്പാട്ടങ്ങൾ ആവശ്യപ്പെടും, അത് ഒരുപാട് ചെലവാകും. പ്രധാന കാര്യം, ഫോൺ യഥാർത്ഥമായിരിക്കണം എന്നതാണ്, ഹോസ്റ്റസ് ജീവിതരീതിയും ശൈലിയും അനുസരിച്ച്, എല്ലാ ആധുനിക പ്രവർത്തനങ്ങളും ഉണ്ടെങ്കിലും, ഒരേ സമയം കൈകാര്യം ചെയ്യാൻ എളുപ്പമായിരുന്നു. അത്തരമൊരു സമ്മാനം എല്ലായ്പ്പോഴും കൈകഴുകയാണ്, ഒരു സ്ത്രീയെ സന്തോഷിപ്പിക്കും.\nഇൻ ചൂക്ക് കുക്കർ - ഒരു സ്ത്രീക്ക് അടുക്കളയിൽ ഒരു ആധുനിക ഉപകരണം\nഏറോഗ്രിൽ അല്ലെങ്കിൽ മൈക്രോവേവ് ഓവൻ - തിരഞ്ഞെടുക്കാൻ നല്ലത് എന്താണ്\nമുറിയിൽ എയർ മായ്ച്ചുകളയുകയും എങ്ങനെ\nശരിയായ വാഷിംഗ് മെഷീൻ എങ്ങനെ തിരഞ്ഞെടുക്കാം\nഒരു പെൺകുട്ടിക്ക് ഒരു നെറ്റ്ബുക്ക് എങ്ങനെ നല്ല രീതിയിൽ തിരഞ്ഞെടുക്കാം?\nവാഷിംഗ് മെഷീൻ പരിചരണം\nവിറ്റാമിൻ സി സജീവമാക്കുന്ന ജീവകീയ രാസപ്രക്രിയകൾ ഏതാണ്?\nകാരറ്റ് ഉള്ളി കൂടെ ഗോൾഡൻ കോഴി കട്ട്ലറ്റ്\nഗർഭത്തിൻറെ ആദ്യ ത്രിമാസത്തിലെ ജലദോഷം\nഫോട്ടോയിൽ ആരാണ് ഊഹിച്ചത്? നിങ്ങൾ ഒരു മനുഷ്യനെ വ്രണപ്പെടുത്തിയാൽ, നിങ്ങൾ അവളുടെ പാട്ടുകൾ കൂടുതൽ ഉച്ചത്തിൽ നിർമ്മിക്കാൻ ആഗ്രഹിക്കുന്നു\nകുട്ടികളുടെ യുക്തിസഹമായ പോഷകാഹാരം\nമാരകമായ നൃത്തവുമായി ഒരു പുരുഷനെ എങ്ങനെ വഴക്കാക്കാം?\nവിജയകരവും മനോഹരവുമായ സ്നെനാന ഇഗോരോവ\nഒരു ജോഡിയിൽ സൌജന്യ ബന്ധം\nനോലറ്റ് മത്സ്യം കേക്ക്\nദോഷകരമായ നുറുങ്ങുകൾ: എത്രമാത്രം പ്രണയത്തിലാണെന്നത്?\nമുടി കൊഴിച്ചിൽ നിന്നുള്ള സൗന്ദര്യവർദ്ധക വസ്തുക്കൾ\nശരിയായ വാഷിംഗ് സീക്രട്ട്സ്\nഉപാപചയ പ്രവർത്തനങ്ങളെ പ്രോത്സാഹിപ്പിക്കുന്ന ഉൽപ്പന്നങ്ങൾ\nമരിയ ഷറപ്പോവ, ജീവചരിത്രം\nഇറച്ചി വിഭവങ്ങൾ വേണ്ടി കുങ്കുമം സോസ്


കുമ്പസാര രഹസ്യം മറയാക്കി യുവതിയെ പീഡിപ്പിച്ച സംഭവം; ഓര്‍ത്തഡോക്‌സ് സഭാ വൈദികരുടെ അറസ്റ്റ് ഇന്ന് ഉണ്ടായേക്കും | Reporter Live\nകുമ്പസാര രഹസ്യം മറയാക്കി യുവതിയെ പീഡിപ്പിച്ച സംഭവം; ഓര്‍ത്തഡോക്‌സ് സഭാ വൈദികരുടെ അറസ്റ്റ് ഇന്ന് ഉണ്ടായേക്കും\nBy Web Desk\tJuly 12, 2018 9:39 am A+ A-\nകോട്ടയം: യുവതിയെ ബലാത്സംഗം ചെയ്ത കേസില് ഓര്‍ത്തഡോക്‌സ് സഭാ വൈദികരുടെ അറസ്റ്റ് ഇന്ന് ഉണ്ടായേക്കും. മജിസ്‌ട്രേറ്റിന് മുന്നിലോ അന്വേഷണ സംഘത്തിന് മുന്നിലോ കീഴടങ്ങാനും വൈദികര് ശ്രമം നടത്തുന്നുണ്ട്. മുന്‍കൂര് ജാമ്യാപേക്ഷ തള്ളിയ ഹൈക്കോടതി വിധിക്കെതിരെ സുപ്രിംകോടതിയെ സമീപിക്കാനും നീക്കമുണ്ട്.\nകഴിഞ്ഞ മെയ് ആദ്യ വാരമാണ് തിരുവല്ല മല്ലപ്പള്ളി സ്വദേശിയായ യുവാവ് പരാതിയുമായി രംഗത്തെത്തിയത്. സഭാ നേതൃത്വത്തിന് തന്നെയായിരുന്നു യുവാവ് പരാതി നല്‍കിയത്. കുംബസാരരഹസ്യം മറയാക്കി തന്റെ ഭാര്യയെ അഞ്ച് വൈദികര് നിരന്തരം പീഡിപ്പിച്ചുവെന്നാണ് പരാതി. വൈദികര്‍ക്കെതിരെ നല്‍കിയ പരാതിയോടൊപ്പം ബാങ്ക് ഇടപാട് രേഖകളും ഫോണ് സംഭാഷണ ശബ്ദരേഖകളും പരാതിക്കാരന് സഭയ്ക്ക് കൈമാറിയിരുന്നു.\nഇതിനിടെ പരാതി സഭ പൊലീസിന് നല്‍കാത്തതിലും പൊലീസ് സ്വമേധയ കേസെടുക്കാത്തതിലും പ്രതിഷേധം ഉയര്‍ന്നതോടെയാണ് യുവതിയുടെ ഭര്‍ത്താവ് പൊലീസില് പരാതി നല്‍കിയത്. തുടര്‍ന്ന് കേസെടുത്ത പൊലീസ് യുവതിയുടെ മൊഴി രേഖപ്പെടുത്തി. പൊലീസിന് പിന്നാലെ കോടതിയും മൊഴി രേഖപ്പെടുത്തിയതോടെ കേസ് ശക്തമായി.\nപൊലീസിന് നല്‍കിയ മൊഴി യുവതി മജിസ്‌ട്രേറ്റിനും മുന്നിലും യുവതി ആവര്‍ത്തിച്ചതോടെ വൈദികരുടെ കുരുക്ക് മുറുകുകയായിരുന്നു. എന്നാല് മുന്‍കൂര് ജാമ്യത്തിനായി ഹൈക്കോടതിയെ സമീപിച്ച വൈദികരുടെ ഹര്‍ജി തള്ളിയതോടെയാണ് വൈദികരുടെ അറസ്റ്റിലേക്ക് കാര്യങ്ങളെത്തിച്ചിരിക്കുന്നത്. ഒളിവിലുള്ള വൈദികരെ കണ്ടെത്താനുള്ള ശ്രമത്തിലാണ് അന്വേഷണ സംഘം.\nഇതിനിടെ മുന്‍കൂര് ജാമ്യാപേക്ഷ തള്ളിയ ഹൈക്കോടതി വിധിക്കെതിരെ സുപ്രിംകോടതിയെ സമീപിക്കാനും വൈദികര് നീക്കം നടത്തുന്നുണ്ട്.എന്നാല് സുപ്രിംകോടതിയില് നിന്നും തിരിച്ചടിയുണ്ടാകാനുള്ള സാധ്യത മുന്നില് കണ്ട് അന്വേഷണവുമായി സഹകരിക്കാനും വൈദികര് കീഴടങ്ങനുള്ള സാധ്യതയാണ് കൂടുതല്. അറസ്റ്റ് രേഖപ്പെടുത്തിയാല് പ്രതികളെ കൊല്ലത്തോ എറണാകുളത്തോ എത്തിച്ച് ചോദ്യം ചെയ്യാനാണ് അന്വേഷണ സംഘത്തിന്റെ തീരുമാനം.\nഓര്‍ത്തഡോക്‌സ് സഭയിലെ ലൈംഗിക പീഡനം; വൈദികരുടെ മുന്‍കൂര് ജാമ്യാപേക്ഷ തള്ളി\nഓര്‍ത്തഡോക്‌സ് സഭയ്‌ക്കെതിരായ ലൈംഗികാരോപണക്കേസില് ഇന്ന് നിര്‍ണായക ദിനം; വൈദികരുടെ മുന്‍കൂര് ജാമ്യാപേക്ഷയെ എതിര്‍ത്തുകൊണ്ടുള്ള…


Actor Karthi Supports Protesting Farmers in Delhi | അവര് അന്നമൂട്ടുന്നവര്; വേണ്ടത് ചെയ്യണം- കര്‍ഷക സമരത്തിന് പിന്തുണയുമായി നടന് കാര്‍ത്തി - Malayalam Oneindia\n17 min ago ഹോംകെയര് പദ്ധതിയുമായി കൊച്ചിയിലെ സ്വകാര്യ ആശുപത്രികള്; ലക്ഷ്യം ചികിത്സാ സൗകര്യം വീടുകളില്\n24 min ago പിണറായിയെ അട്ടിമറിക്കാന് ഷമ മുഹമ്മദ്? ധർമ്മടത്ത് യുഡിഎഫ് പരിഗണിക്കുന്നത് ടീം രാഹുലിലെ പ്രധാനിയെ\n41 min ago വിദ്യാര്‍ത്ഥിയെ ക്രൂരമായി മര്‍ദ്ദിച്ച സംഭവം; സംഘത്തിലെ 17കാരന് ആത്മഹത്യ ചെയ്ത നിലയില്\nPublished: December42020, 17:14 [IST]\nചെന്നൈ: രാജ്യതലസ്ഥാനത്ത് കര്‍ഷകരുടെ വന് പ്രക്ഷോഭം നടക്കുകയാണ്. കേന്ദ്രസര്‍ക്കാര് അടുത്തിടെ നടപ്പാക്കിയ മൂന്ന് കാര്‍ഷിക പരിഷ്‌കരണ നിയമങ്ങള്‍ക്കെതിരെയാണ് സമരം. ആദ്യം പഞ്ചാബിലും ഹരിയാനയിലും മാത്രം ഒതുങ്ങി നിന്നിരുന്ന പ്രതിഷേധം ദില്ലിയിലേക്ക് എത്തിയിരിക്കുന്നു. എന്നാല് ദില്ലിയുടെ അതിര്‍ത്തി അടച്ച് അവരെ തടഞ്ഞിരിക്കുകയാണ് സര്‍ക്കാര്. കൊടും തണുപ്പ് അവഗണിച്ച് സമരക്കാര് രാത്രിയും പകലും പോലീസ് തടഞ്ഞ സ്ഥലത്ത് തന്നെ ഇരിക്കുന്നു. ലോകരാജ്യങ്ങളുടെ ശ്രദ്ധ വരെ ഈ സംഭവത്തിലേക്ക് പതിഞ്ഞിരിക്കുകയാണ്. കനേഡിന് പ്രധാനമന്ത്രി വിഷയത്തില് പ്രതികരിച്ചു. എന്നാല് ഇത്തരം ഇടപെടലുകള് സൗഹൃദത്തെ ബാധിക്കുമെന്ന സൂചനയാണ് കേന്ദ്രസര്‍ക്കാര് നല്‍കിയത്.\nകര്‍ഷകര്‍ക്ക് പിന്തുണ പ്രഖ്യാപിച്ച് ഒട്ടേറെ പ്രമുഖരാണ് രംഗത്തുവരുന്നത്. ക്രിക്കറ്റ് താരം ഹര്‍ഭജന് സിങ് മുതല് സാഹിത്യകാരും മറ്റും പിന്തുണയര്‍പ്പിച്ചു. ഒട്ടേറെ മുന് കായിക താരങ്ങള് പത്മ പുരസ്‌കാരങ്ങള് തിരിച്ചു നല്‍കി പ്രതിഷേധിച്ചു. മാസങ്ങളോളം സമരം ചെയ്യാനുള്ള ഒരുക്കത്തിലാണ് സമരക്കാര് ദില്ലിയിലേക്ക് എത്തിയിട്ടുള്ളത്. ഈ വേളയില് അവരുടെ കൃഷിയിടം നോക്കുന്നത് വനിതകളാണ്. ഹരിയാനയില് മര്‍ദ്ദനവും തടസങ്ങളും പോലീസ് പ്രയോഗിച്ചെങ്കിലും എല്ലാം മറികടന്ന് ദില്ലി അതിര്‍ത്തിയിലെത്തിയ കര്‍ഷകരെ പിന്തുണച്ച് രംഗത്തുവന്നിരിക്കുകയാണ് തമിഴ് നടന് കാര്‍ത്തി. കാര്‍ഷിക മേഖലയോട് എപ്പോഴും അതിയായ മമത കാണിച്ചിട്ടുള്ള നടനാണ് കാര്‍ത്തി.\nകര്‍ഷകരുടെ പ്രതിഷേധം കണക്കിലെടുക്കണമെന്നും അന്നമൂട്ടുന്ന ജനങ്ങള് ഇപ്പോള് തെരുവില് കഴിയുകയാണെന്നും കാര്‍ത്തി പറയുന്നു. അവരുടെ ആവശ്യങ്ങള് കേള്‍ക്കാനും പരിഹരിക്കാനും ബന്ധപ്പെട്ടവര് തയ്യാറാകണമെന്നും കാര്‍ത്തി ആവശ്യപ്പെടുന്നു. തണുപ്പും കൊറോണ ഭീഷണിയും അവഗണിച്ച് സമരത്തിനിറങ്ങിയവരെ ശ്രദ്ധിക്കാതെ പോകരുതെന്നും കാര്‍ത്തി കുറിക്കുന്നു. കര്‍ഷകര് എന്ന ഒരു ഐഡിന്റിറ്റിയിലാണ് അവര് ഒരുമിച്ചിരിക്കുന്നതെന്നും നടന് ചൂണ്ടിക്കാട്ടുന്നു.\nനിത്യവൃത്തിക്ക് വേണ്ടി പാടത്ത് പണിയെടുക്കുന്ന കര്‍ഷകരാണ് നമുക്ക് ഭക്ഷണം ഒരുക്കുന്നത്. ആഴ്ചയിലധികമായി അവര് പ്രതിഷേധത്തിലാണ്. ജലദൗര്‍ലഭ്യത കൊണ്ടും പ്രകൃതി ദുരന്തം കൊണ്ടും നേരത്തെ അവര് പ്രതിസന്ധി നേരിടുന്നവരാണ്. അവരുടെ ഉല്‍പ്പന്നങ്ങള്‍ക്ക് ന്യായമായ വില ലഭിക്കുന്നില്ല. മൂന്ന് നിയമങ്ങള് കാരണം ഇപ്പോള് അവരുടെ ജീവിതം കൂടുതല് പ്രതിസന്ധിയുള്ളതാക്കുന്നു എന്നും കാര്‍ത്തി പ്രസ്താവനയില് പറയുന്നു.\nnda എന്‍ഡിഎ farmer karthi protest\nActor Karthi Supports Protesting Farmers in Delhi\nStory first published: Friday, December 4, 2020, 17:14 [IST]


ജെയിംസ് ആൻഡ് ആലീസിലെ നടിയുടെ ഇപ്പോഴത്\nജെയിംസ് ആൻഡ് ആലീസ് എന്ന ചിത്രത്തിൽ പൃഥ്വിരാജിനൊപ്പം തന്നെ ശ്രദ്ധിക്കപ്പെട്ട പൃഥ്വിരാജിന്റെ ഒരു കൂട്ടുകാരി ഉണ്ടായിരുന്നു. വളരെയധികം ശ്രദ്ധിക്കപ്പെട്ട ആ കഥാപാത്രം ചെയ്യുന്നത് പാർവതി നായർ എന്ന പെൺകുട്ടിയായിരുന്നു.\nഅതു പോലെ എന്നും ഓർത്തു വയ്ക്കാവുന്ന ഒരുപിടി മനോഹരമായ കഥാപാത്രങ്ങളെല്ലാം പാർവതി നായർ ചെയ്തിട്ടുണ്ട്. ഒരു മോഡലും നടിയും ആണ് താരം. അബുദാബിയിലെ ഒരു മലയാളി കുടുംബത്തിലെ അംഗവും. മോഡലിംഗ് കാലത്തായിരുന്നു സിനിമയിലേക്ക് താരം എത്തുന്നത്.വികെ പ്രകാശ് സംവിധാനം ചെയ്ത് പുറത്തിറങ്ങിയ പോപ്പിൻസ് ആയിരുന്നു ആദ്യ ചിത്രം.\nഅരങ്ങേറ്റ ചിത്രത്തിൽ തന്നെ മികച്ച പ്രകടനമായിരുന്നു താരം കാഴ്ച വച്ചിരുന്നത്. പിന്നീട് വീണ്ടും മോഡലിൽ സജീവമാവുകയായിരുന്നു താരം. അതിനു ശേഷം ടെലിവിഷൻ പരസ്യങ്ങളിൽ സജീവമായി മാറി. പിന്നീട് ആയിരുന്നു സിനിമയിലേക്കുള്ള വാതായനങ്ങൾ താരത്തിന് തുറന്നു തരുന്നത്. പിന്നീട് ബ്യൂട്ടിഫുൾ എന്ന ചിത്രത്തിൽ ഒരു കഥാപാത്രത്തിന് അഭിനയിക്കാൻ അവസരം ലഭിച്ചെങ്കിലും ആ സിനിമയിൽ അഭിനയിക്കാൻ സാധിക്കുന്നില്ല.\nപിന്നെയാണ് പോപ്പിൻസ് എത്തുന്നത്. അതിനുശേഷം യക്ഷി, ഫെയ്ത്ത്ഫുളി യുവേഴ്സ് തുടങ്ങിയ ചിത്രങ്ങളിലൊക്കെ അഭിനയിച്ചു. ഏറ്റവും കൂടുതൽ ശ്രദ്ധിക്കപ്പെട്ടത് ജെയിംസ് ആൻഡ് ആലീസ് എന്ന ചിത്രം തന്നെയായിരുന്നു. അതിലെ പ്രകടനം വളരെയധികം ശ്രദ്ധ നേടുകയായിരുന്നു.


ആരായിരുന്നു രിഫാഅഃ ത്വഹ്ത്വാവി? |\nഈജിപ്ത് ഫ്രാന്‍സിലേക്ക് പഠനത്തിന് അയച്ച സംഘത്തിലെ പ്രധാനിയും അവരുടെ ഉപദേശകനുമായിരുന്നു രിഫാഅഃ ത്വഹ്ത്വാവി. പാശ്ചാത്യ നാഗരികതക്കെതിരെ കടുത്ത ആക്രമണം നടത്തിയിരുന്ന അദ്ദേഹം പെട്ടന്നൊരു നാള് താന് എതിര്‍ത്തിരുന്ന സംസ്‌കാരത്തിന്റെ വക്താവായി മാറുന്നതാണ് പിന്നീട് കണ്ടത്. അല്‍അസ്ഹറില് നിന്നും ദീന് പഠിച്ച ഒരാള് പിന്നീടെങ്ങനെയാണ് പാശ്ചാത്യ സംസ്‌കാരത്തിന്റെ വക്താവായി മാറിയത്?\nഈജിപ്തിലെ സൊഹാഗ് പ്രവിശ്യയിലെ നഗരങ്ങളിലൊന്നായ ത്വഹ്ത്വായില് 1801 ഒക്ടോബര് 15നാണ് രിഫാഅഃ ത്വഹ്ത്വാവി ജനിച്ചത്. കുലീന കുടുംബത്തിലായിരുന്നു അദ്ദേഹത്തിന്റെ ജനനം. അലി ബിന് അബീത്വാലിബിന്റെ മകന് ഹുസൈന് ബിന് അലിയിലാണ് അദ്ദേഹത്തിന്റെ പിതാവിന്റെ വംശപരമ്പര ചെന്നു ചേരുന്നത്. അദ്ദേഹത്തിന്റെ മാതാവ് ഫാതിമ ബിന് ശൈഖ് അഹ്മദ് ഫര്‍ഗലിയുടെ കുടുംബ പരമ്പര ചെന്നുചേരുന്നത് അന്‍സാരികളിലെ ഖസ്‌റജ് ഗോത്രത്തിലുമായിരുന്നു.\nചെറുപ്പത്തില് പിതാവിന്റെ പരിചരണത്തില് തന്നെ രിഫാഅഃ ഖുര്‍ആന് മനപാഠമാക്കി. പിതാവിന്റെ മരണ ശേഷം ത്വഹ്ത്വയിലേക്ക് മടങ്ങിയ അദ്ദേഹത്തിന് അമ്മാവന്‍മാരുടെ അടുത്ത് പ്രത്യേക പരിഗണ ലഭിച്ചു. പണ്ഡിതന്‍മാരാല് സമ്പന്നമായ പ്രദേശമായിരുന്നു അത്. അവരുടെ അടുക്കല് നിന്നും അദ്ദേഹം കര്‍മശാസ്ത്രവും അറബി ഭാഷാ നിയമങ്ങളും പഠിച്ചു. പിന്നീട് കെയ്‌റോയിലേക്ക് തിരിച്ച ത്വഹ്ത്വാവി പതിനാറാം വയസ്സില് 1817ല് അല്‍അസ്ഹറില് ചേര്‍ന്നു. ഹദീഥ്, ഫിഖ്ഹ്, തഫ്‌സീര്, അറബിഭാഷാ നിയങ്ങള് തുടങ്ങിയവയെല്ലാം അല്‍അസ്ഹറിലെ അദ്ദേഹത്തിന്റെ പഠനത്തില് ഉള്‍പ്പെട്ടിരുന്നു.\nഅല്‍അസ്ഹറിലെ പഠനത്തിന് ശേഷം ഫ്രാന്‍സിലേക്ക് അയക്കപ്പെട്ട വിദ്യാര്‍ഥികളുടെ സംഘത്തിനൊപ്പം ഈജിപ്ത് ഭരണകൂടം അദ്ദേഹത്തെയും ഫ്രാന്‍സിലേക്ക് അയച്ചു. മുസ്‌ലിംകള് അറപ്പോടെ കണ്ടിരുന്ന പാശ്ചാത്യ നാഗരികതയുടെ ഇറക്കുമതിക്കാരായത് അത്തരം പ്രതിനിധി സംഘങ്ങളായിരുന്നു. യഥാര്‍ഥത്തില് ആ സംഘത്തിന് നമസ്‌കാരത്തിന് നേതൃത്വം നല്‍കാനും ഉപദേശങ്ങള് നല്‍കാനുമായിരുന്നു അദ്ദേഹം പോയത്. എന്നാല് അദ്ദേഹത്തിന്റെ പ്രവര്‍ത്തനങ്ങളെ ഇസ്‌ലാമിക ശരീഅത്തിനെതിരെ തിരിച്ചുവിട്ട ഒരു ഘട്ടത്തിന്റെ തുടക്കവും ജീവിതത്തിലെ വഴിത്തിരിവുമായിരുന്നു അത്.\nഈജിപ്തിലേക്ക് മടങ്ങിയെത്തിയ രിഫാഅ ത്വഹ്ത്വാവിയെ മെഡിക്കല് സ്‌കൂളില് വിവര്‍ത്തനത്തിന്റെ നേതൃചുമതല ഏല്‍പിക്കപ്പെട്ടു. അതോടൊപ്പം തന്നെ 'അല്‍വഖാഇഉല് മിസ്‌രിയ' എന്ന പേരില് ഒരു പത്രം തുടങ്ങുകയും ഫ്രഞ്ചില് നിന്ന് നിരവധി പുസ്തകങ്ങള് അദ്ദേഹം വിവര്‍ത്തനം ചെയ്യുകയും സ്വന്തമായി പുസ്തകങ്ങള് രചിക്കുകയും ചെയ്തു. ഒരു ഭാഷാ ഇന്‍സ്റ്റിട്യൂട്ട് സ്ഥാപിക്കുകയും (ഫ്രഞ്ചുകാരായിരുന്നു അതിനദ്ദേഹത്തെ പ്രേരിപ്പിച്ചത്) അതില് പ്രധാനാധ്യാപകനായി അദ്ദേഹം സേവനം ചെയ്യുകയും ചെയ്തു. വിജ്ഞാനത്തിന്റെയും സംസ്‌കാരത്തിന്റെയും പേരില് അറബ് വിദ്യാര്‍ഥികള്‍ക്കിടയില് പാശ്ചാത്യ സംസ്‌കാരം പ്രചരിപ്പിക്കുന്നതിനുള്ള കേന്ദ്രമായിരുന്നു അത്. ആ സ്‌കൂളില് പഠിപ്പിക്കാന് ഫ്രാന്‍സില് നിന്നും ഈജിപ്തിലെത്തിയ അധ്യാപകര് ഇസ്‌ലാമിക നാഗരികതയെ വികൃതമായി അവതരിപ്പിച്ചു. അല്‍അസ്ഹറിനെ ഒരു വശത്തും ആധുനിക വിജ്ഞാനങ്ങളെ മറുവശത്തുമായി വേര്‍തിരിക്കാന് അവര്‍ക്ക് സാധിച്ചു. പരസ്പര വിരുദ്ധമായ രണ്ട് ഭാഗങ്ങളായി അവ മാറ്റപ്പെട്ടു.\nപാശ്ചാത്യ നാഗരികതക്ക് കീഴില് ഇടം കണ്ടെത്തിയ അദ്ദേഹത്തെ മുഹമ്മദ് അലിയ ഗവര്‍ണര്‍മാരായിരുന്ന അദ്ദേഹത്തിന്റെ മക്കളും ഏറെ ഇഷ്ടപ്പെട്ടു. മരിക്കുന്ന സമയത്ത് രിഫാഅ ത്വഹ്ത്വാവിക്ക് 1600 എക്കര് ഭൂമിയുണ്ടായിരുന്നു എന്നാണ് പറയുന്നത്. അതിനെ കുറിച്ച് മുബാറക് ബാഷ അദ്ദേഹത്തിന്റെ പുസ്തകത്തില് വിവരിക്കുന്നുണ്ട്. ഇബ്‌റാഹീം പാഷ അദ്ദേഹത്തിന് വിശിഷ്ടമായ ഒരു തോട്ടം സമ്മാനിച്ചു. നഗരത്തിലെ ആ തോട്ടം 36 എക്കര് വിസ്തൃതിയുണ്ടായിരുന്നു. അപ്രകാരം മുഹമ്മദ് അലി അദ്ദേഹത്തിന് ത്വഹ്ത്വയില് 250 എക്കര് ഭൂമി സമ്മാനിച്ചു. ഖുദൈവി സഈദ് 200 എക്കറും ഖുദൈവി ഇസ്മാഈല് 250 ഏക്കറും ഭൂമി അദ്ദേഹത്തിന് നല്‍കി. അതിന് പുറമെ ത്വഹ്ത്വാവി 900 എക്കര് സ്വന്തം നിലക്ക് വാങ്ങുകയും ചെയ്തു. ഇങ്ങനെ അദ്ദേഹം മരണപ്പെടുന്ന സമയത്ത് 1600 എക്കര് ഭൂമിയുടെ ഉടമയായിരുന്നു. അതിന് പുറമെ ത്വഹ്ത്വയിലും കെയ്‌റോയിലും നിരവധി കെട്ടിടങ്ങളും അദ്ദേഹത്തിന്റെ പേരിലുണ്ടായിരുന്നു.


ഏതൊരു കൂട്ടവുമായി ബന്ധപെട്ടാലും ക്രമേണ അതിന്റെ സാമൂഹികവും സാംസ്‌കാരികവുമായ വേരുകള് നിങ്ങളുടെ ഇഷ്ടാനിഷ്ടങ്ങളിലേക്ക് ആഴ്ന്നിറങ്ങും - Boolokam\nHome Lifestyle Culture ഏതൊരു കൂട്ടവുമായി ബന്ധപെട്ടാലും ക്രമേണ അതിന്റെ സാമൂഹികവും സാംസ്‌കാരികവുമായ വേരുകള് നിങ്ങളുടെ ഇഷ്ടാനിഷ്ടങ്ങളിലേക്ക് ആഴ്ന്നിറങ്ങും\nഏതൊരു കൂട്ടവുമായി ബന്ധപെട്ടാലും ക്രമേണ അതിന്റെ സാമൂഹികവും സാംസ്‌കാരികവുമായ വേരുകള് നിങ്ങളുടെ ഇഷ്ടാനിഷ്ടങ്ങളിലേക്ക് ആഴ്ന്നിറങ്ങും\n(1) ഏതൊരു കൂട്ടവുമായി ബന്ധപെട്ടാലും ക്രമേണ അതിന്റെ സാമൂഹികവും സാംസ്‌കാരികവുമായ വേരുകള് നിങ്ങളുടെ ഇഷ്ടാനിഷ്ടങ്ങളിലേക്ക് ആഴ്ന്നിറങ്ങും. എല്ലാം പറിച്ചുമാറ്റിയാലും സ്വത്വാധിഷ്ഠിതമായ പലതും നിങ്ങളില് അവശേഷിക്കും. ചിലരെ അത് ‘ഫാന്റം ലിമ്പ് ‘(phantom limb) പോലെ അലട്ടും. മുറിച്ചുമാറ്റിയ കൈ അവിടെയുണ്ടെന്ന തോന്നലാണത്. ചിലപ്പോള് ഇല്ലാത്ത കയ്യില് അഗാധമായ വേദന അനുഭവപെടും. പൂര്‍ണ്ണമോചനം ഏറെക്കുറെ അസാധ്യമായിരിക്കും. സമ്പൂര്‍ണ്ണമായ എന്തെങ്കിലും(the absolute pure) ഉണ്ടാവണം എന്ന വാശി കഥയില്ലാത്തതാണ്. ഇറങ്ങി നടന്ന കൂട്ടത്തിന്റെ വൈകാരികസ്മൃതികളും ശീലങ്ങളും അവശേഷിക്കുന്നു എന്നത് കൊണ്ട് നമുക്കൊരാളെ സ്വത്വവാദി എന്നു വിളിക്കാനാവുമോ? ഇല്ല. താന് ഭാഗമായിരുന്ന കൂട്ടത്തിന്റെ ജീവിതശൈലി, സാംസ്‌കാരിക സമവാക്യങ്ങള്, ഭക്ഷണം, വസ്ത്രം…തുടങ്ങിയവയെല്ലാം നിങ്ങളുടെ വ്യക്തിത്തില് പല നിരക്കില് ലയിച്ചുചേര്‍ന്നിട്ടുണ്ടാവും. ഒരു പരിധിവരെ നമ്മുടെ ഇഷ്ടാനിഷ്ടങ്ങള് നിര്‍ണ്ണയിക്കുന്നവര് നമ്മുടെ ഭൗതികസാഹചര്യങ്ങളും ചുറ്റുമുള്ളവരുമാണ്. ആ നിലയ്ക്ക് കൂട്ടത്തിനുള്ളില് ഉള്ളില് നില്‍ക്കുമ്പോഴും പുറത്തിറങ്ങുമ്പോഴും നിങ്ങളില് സ്വത്വബോധം(a sense of identity) ഉണ്ടാവും. അങ്ങനെ നോക്കുമ്പോള് എല്ലാവരും സ്വത്വവാദികള് അല്ലേ? ഒരര്‍ത്ഥത്തില് എല്ലാവരും രോഗികള് അല്ലേ? എല്ലാവരിലും കുറച്ചൊക്ക് ഭ്രാന്ത് ഇല്ലേ? എന്നൊക്കെ ചോദിക്കുന്നത് പോലെയാണിത്. ഇവിടെയും അളവും നിരക്കും ആവര്‍ത്തനവും തന്നെയാണ് മാനദണ്ഡങ്ങള്. Dose, frequency, scale ഇവ തന്നെയാണ് സ്വത്വബോധവും തീരുമാനിക്കുന്നത്. നിസ്സാര അളവിലുള്ളത് നിരാകരിക്കപെടണം. റിക്ടര് സ്‌കെയിലില്3ന് മുകളിലുള്ളവ മാത്രം പരിഗണിച്ചാല് മതിയാകും.\n(2) നമ്മളും-അവരും(we-they) അവരും എന്ന വിഭജനബോധം പേറുന്നവരെല്ലാം സ്വത്വവാദികളാണ്. മതസ്വത്വവാദികളുടെ കാര്യത്തില് ഇത് വളരെ പ്രകടമാണ്. വൈകാരികമായാണോ വൈചാരികമായാണോ മതത്തില്‍നിന്ന് പിരിയുന്നത് എന്നത് പ്രധാനമാണ്. വൈകാരികനിലപാടാണെങ്കില് സ്വത്വബോധം അവശേഷിക്കും. നിരാകരിച്ച സ്നേഹഭാജനത്തോട് (object of love)ഇപ്പോഴും താല്പര്യമുണ്ടെങ്കില് സവിശേഷ ശ്രദ്ധ തുടരും. പക്ഷെ കണ്ടറിഞ്ഞ് മനസ്സിലാക്കി ഉപേക്ഷിച്ചേ മതിയാകൂ എന്ന രീതിയില് തിരസ്‌കരിച്ചതാണെങ്കില് വിഷയമില്ല. ചിലപ്പോള് മതത്തിന്റെ ചില ഭാഗങ്ങളോടോ നേതൃത്വത്തോടോ മാത്രമായിരിക്കും എതിര്‍പ്പ്. ബാക്കിയൊക്കെ പാല്‍പ്പായസമായിരിക്കും. ഉദാഹരണമായി, നിഷ്പക്ഷ മാധ്യമവിമര്‍ശകന് എന്ന് സ്വയം വിശേഷിപ്പിക്കുന്ന വ്യക്തി എതിര്‍പാര്‍ട്ടിയുടെ സ്ഥാനാര്‍ത്ഥി പുന്നപ്ര-വയലാര് രക്തസാക്ഷിത്വ മണ്ഡപത്തില് കയറിയ പുഷ്പാര്‍ച്ചന നടത്തിയപ്പോള് അയാളുടെ കരണക്കുറ്റി അടിച്ചുപൊട്ടിക്കണം എന്നു പറഞ്ഞ് പൊട്ടിത്തെറിക്കുന്നു! അറിയാതെ കൂവിപ്പോകുന്നതാണ്.\nപല്ല് പറച്ചുകഴിഞ്ഞാലും കുഴി ബാക്കിയുണ്ടാകും. ഉപേക്ഷിച്ച ഗോത്രത്തെ(tribe) കുറിച്ച് ഇത്തരമൊരു വൈകാരികഭാവം(emotional stance) പലരിലും കാണപെടാറുണ്ട്. എങ്ങനെയാണ് മതംവിട്ടത്? മതം നിങ്ങളെ ശല്യപെടുത്തുകയും പീഡിപ്പിക്കുകയും ചെയ്തതുകൊണ്ടാണോ? പ്രാര്‍ത്ഥന നിഷ്ഫലമാണെന്ന അനുഭവം ഉണ്ടായിട്ടാണോ? ആണെങ്കില് മതംവിട്ടാലും നിങ്ങള് സ്വത്വവാദിയായി തുടരാനുള്ള സാധ്യതയുണ്ട്. പൗരോഹിത്യത്തെ വെറുത്ത് മതം നിരകരിക്കുന്നവരില് ഇത് കൂടുതല് പ്രകടമായിരിക്കും. അതേസമയം, മതത്തിന് പ്രസക്തി ഇല്ല, അത് നുണയാണ്, എല്ലാ മതങ്ങളും സമാനമാണ്, അവ മാനവരാശിക്ക് തന്നെ ഭീഷണിയുംവെല്ലുവിളിയുമാണ് എന്ന് തിരിച്ചറിഞ്ഞാണ് മതംവിട്ടതെങ്കില് സ്വത്വവാദം കുറവായിരിക്കും. അതായത് മതം കയറി കടിച്ചത് കൊണ്ട് മതംവിടുന്നവരെക്കാള് സ്വത്വബോധബാധ കുറഞ്ഞവരായിരിക്കും മതത്തെ കടിച്ചു കുടഞ്ഞവര്. സ്വത്വബോധം കലശലായുള്ളവര് സാധാരണ മതവിശ്വാസിയില് നിന്നും ഒട്ടും വിഭിന്നരല്ല\nസ്വത്വവാദികള് ഒരിക്കല് ഇന്‍സ്റ്റാള്‍ചെയ്ത മത സോഫ്റ്റ് വെയറിന്റെ എല്ലാ ഫയലുകളും ഡിലീറ്റ് ചെയ്തിട്ടുണ്ടാവില്ല. പ്രോഗ്രാം വര്‍ക്ക് ചെയ്യാനുള്ള ഫയലുകള് സിസ്റ്റത്തില് ഉണ്ടാവില്ല, ഡെസ്‌ക് ടോപ്പില് ഐക്കണോ ലിങ്കോ ഉണ്ടാവില്ല. പക്ഷെ ഹാര്‍ഡ് ഡിസ്‌കില് ചില ഫയലുകള് മായാതെ കിടപ്പുണ്ടാകും. പ്രകോപനം ഉണ്ടായാല് ഇത് പുറത്തുചാടും. ചെറിയ ചാറ്റല് പ്രശ്നമില്ല;പക്ഷെ നല്ല മഴ പെയ്താല് എല്ലാം നിലംപൊത്തും. സോഫ്റ്റ് വെയര് ഇറങ്ങി കളിക്കും.\nസ്വത്വവാദി രോഗലക്ഷണം പ്രകടിപ്പിക്കാത്ത നിശബ്ദ വാഹകനാണ്. He/she is the silent carriers of the religious viral load. സ്വയം അടിപ്പെടാതെ രോഗം പടര്‍ത്താന് അയാള്‍ക്ക് സാധിക്കും. സാധാരണ മതവിശ്വാസിയെക്കാള് മതപ്രതിരോധ താല്പര്യം അയാളില് പീളകെട്ടി കിടക്കുന്നുണ്ടാവും. That way, he/she is more misleading than the believers. തന്റെ പഴയമതത്തിന് വേണ്ടി ഇരവാദം നടത്തുന്നവരെല്ലാം മത-പോസിറ്റീവായി (religion positive) തന്നെ പരിഗണിക്കണം. സ്വന്തം വൈകാരിക മാപ് ഉപയോഗിച്ചാണ് പൊതുവെ നാം അന്യരെ സ്‌കെച്ച് ചെയ്യുന്നത്. നമുക്ക് ചൂട് ആണെങ്കില് മറ്റുള്ളവര്‍ക്കും അതങ്ങനെയാവും എന്ന് നാം കരുതും. ഒരര്‍ത്ഥത്തില് നമ്മുടെ മോറാലിറ്റിയും സോഷ്യല് ബിഹേവിയറും ഉരുത്തിരിയുന്നത് ഇത്തരത്തിലുള്ള vicarious assessment ല് നിന്നാണ്.\nമതവിശ്വാസി തന്റെ മതത്തിനെതിരെയുള്ള എല്ലാവാദവും തെറ്റാണെന്നും തന്റെ മതം മാത്രമാണ് ആക്രമിക്കപെടുന്നതെന്നും സദാ വിലപിച്ചുകൊണ്ടിരിക്കും. അതുകൊണ്ടുതന്നെ മതത്തിന് വേണ്ടി ആക്രമിക്കാനും പ്രതിരോധിക്കാനും അയാള് മുന്‍പന്തിയിലുണ്ടാവും. തന്റെ മതം തെറ്റല്ല. ആ നിലയ്ക്ക് മറ്റുള്ളവര്‍ക്ക് തെറ്റായ വിവരം ലഭിച്ചിരിക്കുന്നു, അല്ലെങ്കില് അയാള് തെറ്റായ മതം-രാഷ്ട്രീയം പിന്തുടരുന്നു, അല്ലെങ്കില് അയാള്‍ക്ക് സ്വന്തം മതത്തോട് യുക്തിരഹിതമായ വിധേയത്വമുണ്ട്… ഇങ്ങനെയൊക്കെയാവും ഓരോ മതവാദിയും ചിന്തിക്കുന്നത്. സ്വത്വവാദിക്കും ഏറെക്കുറെ ഇതേ വൈകാരിക നിലപാട് തന്നെയാണുള്ളത്. പക്ഷെ സ്വയം മിനുക്കി നിറുത്തുന്നതിന്റെ ഭാഗമായി കുറെക്കൂടി പുഴുങ്ങിയ ഭാഷയിലാവും അയാളത് അവതരിപ്പിക്കുക എന്നു മാത്രം. തങ്ങളെ എതിര്‍ക്കുന്നവരെ മതംപറഞ്ഞും ജാതിപറഞ്ഞും രാഷ്ട്രീയംപറഞ്ഞും അധിക്ഷേപിക്കാനും ചാപ്പയടിക്കാനും സ്വത്വവാദികള് ശ്രമിക്കുന്നത് ശ്രദ്ധിക്കുക. അക്കാര്യത്തില് മതവാദികളാണ് അവരുടെ മാതൃക.\nസ്വത്വബോധം ഏറെക്കുറെ എല്ലാവരിലും ഉണ്ടാവും എന്നിരിക്കെ ലക്ഷണമൊത്ത സ്വത്വവാദികളെ എങ്ങനെ തിരിച്ചറിയാനാവും? സ്വത്വവാദികള്‍ക്ക് പൊതുവെ കൈവശംവെച്ചിരിക്കുന്ന വൈറല് ലോഡിനെക്കുറിച്ച് നല്ല ബോധ്യമുണ്ടായിരിക്കും. സ്വകാര്യനിമിഷങ്ങളില് അവരത് സ്വയം വിലയിരുത്താറുണ്ട്. മതംവിടുക എന്നത് അത്ര എളുപ്പമല്ല എന്ന പൊതുബോധം നിലവിലുണ്ടെന്നും എന്തുപറഞ്ഞാലും തന്നെ പഴയ മതത്തിന്റെ കോളത്തില് പെടുത്തി വര്‍ഗ്ഗീകരിക്കുമെന്നും സ്വത്വവാദികള് ന്യായമായും ആശങ്കപെടാറുണ്ട്. ഈ ആശങ്ക അടിസ്ഥാനരഹിതമല്ല. ഇതുമൂലം സ്വത്വം തന്റെ അഭിപ്രായത്തിന്റെ സാധുതയെ റദ്ദാക്കരുത് എന്ന മുന്നുപാധി വെക്കാന് സ്വത്വവാദി ബാധ്യസ്ഥനായിത്തീരുന്നു. സ്വതവാദിയായ ഒരാള്‍ക്ക് മറ്റൊരാളെ തന്റെ പഴയ മതത്തിലേക്കോ ജീവിതരീതിയിലേക്കോ ലോകവീക്ഷണത്തിലേക്കോ നയിക്കാനാവും. പഴയമതത്തോട് വൈകാരികമായി ഐക്യപെടാനുള്ള പ്രേരണ ചെലുത്താനും അയാള് ശ്രമിക്കും. പഴയമതത്തിന് വേണ്ടി ശ്രദ്ധാപൂര്‍വം ഇരവാദ ബാറ്റിംഗ് നടത്താതിരിക്കാനും അയാള്‍ക്കാവില്ല. മതരഹിതനോ മതേതരനോ ആയ ഒരാള്‍ക്ക് ഇവയൊന്നും സാധിക്കില്ല. ചുരുക്കത്തില് സ്‌ക്രീനില് തെളിയുന്ന സമവാക്യമിതാണ്: സ്വത്വവാദി= മതവാദി.\nPrevious articleതിരിച്ചറിവിനും മുൻപേ അദ്ദേഹത്തെ മരണം തട്ടിയെടുത്തു❗\nNext articleഅനാർക്കലി സിനിമ എന്ത് കൊണ്ടാണ് ഇത്ര മനോഹരം ആയത് ?\nഇവിടെ കല്ലുകളുടെ ഭാഷ മനുഷ്യ ഭാഷയെ നിർവീര്യമാക്കുന്നു


ഭീകര പ്രവർത്തനങ്ങൾക്ക് സാമ്പത്തിക സഹായം ലഭിക്കുന്നത് തടയാൻ ആഗോളതലത്തിൽ പ്രവർത്തിക്കുന്ന ഏജൻസിയാണ് എഫ്.എ.ടി.എഫ്.\n19 Feb, 2020 at 02:31 AM\nപാകിസ്താൻ ഫിനാൻഷ്യൽ ആക്ഷൻ ടാസ്‌ക് ഫോഴ്സിന്റെ ഗ്രേ പട്ടികയിൽ തുടരും. ഭീകര പ്രവർത്തനങ്ങൾക്ക് സാമ്പത്തിക സഹായം ലഭിക്കുന്നത് തടയാൻ ആഗോളതലത്തിൽ പ്രവർത്തിക്കുന്ന ഏജൻസിയാണ് എഫ്.എ.ടി.എഫ്. പാകിസ്താനെ കരിമ്പട്ടികയില് ഉള്‍പ്പെടുത്തണമെന്ന് ഇന്നലെ ചേര്‍ന്ന എഫ്.എ.ടി.എഫ് ഉപസമിതി യോഗത്തില് ഇന്ത്യ ആവശ്യമുന്നയിച്ചെങ്കിലും ചില രാജ്യങ്ങള് പാകിസ്താനെ അനുകൂലിച്ചു. ഇക്കാര്യത്തില് അന്തിമ തീരുമാനം വെള്ളിയാഴ്ചയാണുണ്ടാവുക.\nഎഫ്.എ.ടി.എഫിന്റെ ഗ്രേ ലിസ്റ്റില് നിന്ന് പുറത്ത് കടക്കാനായില്ലെങ്കിലും ഇന്ത്യന് സമ്മര്‍ദങ്ങളെ അതിജീവിക്കാനായതാണ് പാകിസ്താന് ഏക ആശ്വാസം. എന്നാല് നിലവിലെ പട്ടികയില് തന്നെ അവരെ നിലനിര്‍ത്താനായി എന്നത് ഇന്ത്യയെ സംബന്ധിച്ച് വലിയ നേട്ടമാണ്. ഭീകരവാദ പ്രവര്‍ത്തനങ്ങള് ചൂണ്ടിക്കാട്ടി പാകിസ്താനെ എതിര്‍ത്ത ഇന്ത്യ അവരെ കരിമ്പട്ടികയില് ഉള്‍പ്പെടുത്തണമെന്നായിരുന്നു യോഗത്തില് ആവശ്യപ്പെട്ടത്. എന്നാല് തുര്‍ക്കി, മലേഷ്യ തുടങ്ങിയ രാജ്യങ്ങള് പിന്തുണച്ചതും യു.എന് സെക്രട്ടറി ജനറല് അന്‍റോണിയോ ഗുട്ടേറസിന്റെ അനുകൂല പരാമര്‍ശങ്ങളും പാകിസ്താന് അനുകൂലമായി.\nഉപസമിതി യോഗത്തില് ഗ്രേ ലിസ്റ്റില് തന്നെ നിലനിര്‍ത്താന് ധാരണയായെങ്കിലും വെള്ളിയാഴ്ച നടക്കുന്ന പ്ലീനറി മീറ്റിംഗിലാവും ഇത് സംബന്ധിച്ച അന്തിമ തീരുമാനം ഉണ്ടാവുക. എന്നാല് തെറ്റു തിരുത്തലിനായി എഫ്.എ.ടി.എഫ് മുന്നോട്ട് വച്ച നിര്‍ദേശങ്ങള് പൂര്‍ണമായി പാലിക്കാത്തത് പാകിസ്താന് കൂടുതല് തിരിച്ചടികളുണ്ടാക്കാനും സാധ്യതയേറെയാണ്.\nഭീകരപ്രവര്‍ത്തനങ്ങള് നിയന്ത്രിക്കുന്നതിനും കള്ളപ്പണത്തിന്റെ വ്യാപനം തടയുന്നതിനുമായി പ്രവര്‍ത്തിക്കുന്ന ആഗോള സംഘടനായ എഫ്.എ.ടി.എഫ് കഴിഞ്ഞ വര്‍ഷമാണ് പാകിസ്താനെ ഗ്രേ ലിസ്റ്റില് ഉള്‍പ്പെടുത്തിയത്. അതേ സമയം കരിമ്പട്ടികയില് ഉള്‍പ്പെട്ട ഇറാന്റെ കാര്യത്തില് പ്ലീനറി മീറ്റിംഗിന് ശേഷവും മാറ്റമുണ്ടാവാന് ഇടയില്ലെന്നും സൂചനകളുണ്ട്.


Tue Nov 30 2021 15:41:26 GMT+0530 (India Standard Time)\nAPH4 Oct 2021 12:32 PM GMT\nതൃശൂര്: ജില്ലയില് ഇന്ന് 1,077 പേര്‍ക്ക് കൂടി കൊവിഡ്19 സ്ഥിരീകരിച്ചു. 1273 പേര് രോഗമുക്തരായി. ജില്ലയില് രോഗബാധിതരായി ചികിത്സയില് കഴിയുന്നവരുടെ എണ്ണം 8,592 ആണ്. തൃശൂര് സ്വദേശികളായ 68 പേര് മറ്റു ജില്ലകളില് ചികിത്സയില് കഴിയുന്നു. ജില്ലയില് ഇതുവരെ കൊവിഡ് സ്ഥിരീകരിച്ചവരുടെ എണ്ണം 4,96,037 ആണ്. 4,85,536 പേരെയാണ് ആകെ രോഗമുക്തരായി ഡിസ്ചാര്‍ജ്ജ് ചെയ്തത്. ഇന്നത്തെ ടെസ്റ്റ് പോസിറ്റിവിറ്റി നിരക്ക് 15.06% ആണ്.\nജില്ലയില് ഇന്ന് സമ്പര്‍ക്കം വഴി 1,070 പേര്‍ക്കാണ് രോഗം സ്ഥിരീകരിച്ചത്. കൂടാതെ 02 ആരോഗ്യപ്രവര്‍ത്തകര്‍ക്കും, സംസ്ഥാനത്തിന് പുറത്തുനിന്ന് എത്തിയ 02 പേര്‍ക്കും, ഉറവിടം അറിയാത്ത 03 പേര്‍ക്കും രോഗബാധ ഉണ്ടായിട്ടുണ്ട്.\nരോഗ ബാധിതരില് 60 വയസ്സിനുമുകളില് 79 പുരുഷന്‍മാരും 92 സ്ത്രീകളും പത്ത് വയസ്സിനു താഴെ 26 ആണ്‍കുട്ടികളും 40 പെണ്‍കുട്ടികളുമുണ്ട്.\nതൃശൂര് ഗവ. മെഡിക്കല് കോളജില് 163\nവിവിധ കോവിഡ് ഫസ്റ്റ്ലൈന് ട്രീറ്റ്‌മെന്റ് സെന്ററുകളില് 291\nസര്‍ക്കാര് ആശുപത്രികളില് 217\nസ്വകാര്യ ആശുപത്രികളില് 324\nവിവിധ ഡോമിസിലിയറി കെയര് സെന്ററുകളില് 205.\nകൂടാതെ 6,315 പേര് വീടുകളിലും ചികിത്സയില് കഴിയുന്നുണ്ട്.\n1,569 പേര് പുതിയതായി ചികിത്സയില് പ്രവേശിച്ചതില് 173 പേര് ആശുപത്രിയിലും 1,396 പേര് വീടുകളിലുമാണ്.\n7,153 സാമ്പിളുകളാണ് പരിശോധനയ്ക്ക് എടുത്തത്. ഇതില് 1,173പേര്‍ക്ക് ആന്റിജന് പരിശോധനയും, 5,750 പേര്‍ക്ക് ആര്‍ടിപിസിആര് പരിശോധനയും, 230 പേര്‍ക്ക് ട്രുനാറ്റ്/സിബിനാറ്റ് പരിശോധനയുമാണ് നടത്തിയത്. ജില്ലയില് ഇതുവരെ ആകെ 32,75,906 സാമ്പിളുകളാണ് പരിശോധനയ്ക്ക് അയച്ചത്.\n520 ഫോണ് വിളികളാണ് ജില്ലാ കണ്‍ട്രോള് സെല്ലില്ലേക്ക് വന്നത്. ഇതുവരെ ആകെ 3,39,881 ഫോണ് വിളികളാണ് ജില്ലാ കണ്‍ട്രോള് സെല്ലില്ലേക്ക് വന്നിട്ടുളളത്. 49 പേര്‍ക്ക് സൈക്കോ സോഷ്യല് കൗണ്‍സിലര്‍മാര് വഴി കൗണ്‍സിലിംഗ് നല്‍കി.\nനെന്മണിക്കര, വരന്തരപ്പിളളി, പുന്നയൂര്, പുന്നയൂര്‍ക്കുളം, പടിഞ്ഞാറെ വെമ്പല്ലൂര്, പടിയൂര്, കണ്ടാണശ്ശേരി, പാവറട്ടി, നാട്ടിക, എങ്ങണ്ടിയൂര് എന്നിവിടങ്ങളില് നാളെ മൊബൈല് ടെസ്റ്റിംഗ് ലാബുകള് കോവിഡ്19 ടെസ്റ്റുകള് സൗജന്യമായി ചെയ്യുന്നതാണ്. പൊതുജനങ്ങള് ഈ സൗകര്യം പരമാവധി പ്രയോജനപ്പെടുത്തേണ്ടതാണ്.\nജില്ലയില് ഇതുവരെ 32,43,171 ഡോസ് കോവിഡ് 19 വാക്‌സിന് വിതരണം ചെയ്തു. ഇതില് 22,54,509 പേര് ഒരു ഡോസ് വാക്‌സിനും, 9,88,662 പേര് രണ്ട് ഡോസ് വാക്‌സിനും സ്വീകരിച്ചു.


അമ്മയെ കണ്ടെത്തിയ ശേഷം മാത്രമാണ് വിവാഹം നടത്തുകയെന്ന് അവര് ഉറപ്പിച്ചു\nജനിപ്പിച്ച അമ്മയെ തപ്പി നടക്കേണ്ടി വരുന്ന അവസ്ഥ നമുക്ക് ചിന്തിക്കാന് ഏറെ ബുദ്ധിമുട്ടുള്ള കാര്യമാണ്. ഹാംപ്ഷയറില് നിന്നുമുള്ള 53-കാരി ആന് ജോര്‍ദന് ആ അവസ്ഥ നേരിട്ട വ്യക്തിയാണ്. തനിക്ക് ജന്മം നല്‍കിയ അമ്മയെ തിരഞ്ഞ് 30 വര്‍ഷമാണ് അവര് ചെലവഴിച്ചത്. ഒടുവില് ദശകങ്ങള്‍ക്ക് മുന്‍പ് അമ്മ മരിച്ചെന്ന ഞെട്ടിക്കുന്ന സത്യമാണ് അവര്‍ക്ക് മുന്നിലെത്തിയത്. 7-ാം വയസ്സിലാണ് ആന് അഡോപ്റ്റ് ചെയ്യപ്പെട്ടത്. 22-ാം വയസ്സില് ദത്തെടുത്ത മാതാപിതാക്കളും മാസങ്ങളുടെ വ്യത്യാസത്തില് മരണപ്പെട്ടതോടെയാണ് തന്റെ അമ്മയെ കണ്ടെത്താന് അവര് യാത്ര തുടങ്ങിയത്.\nരണ്ട് വര്‍ഷം മുന്‍പ് എന്‍ഗേജ്‌മെന്റ് നടത്തിയെങ്കിലും അമ്മയെ കണ്ടെത്തിയ ശേഷം മാത്രമാണ് വിവാഹം നടത്തുകയെന്ന് അവര് ഉറപ്പിച്ചു. ഇതിന്റെ പേരില് അന്വേഷണവും വ്യാപകമാക്കി. ഐടിവിയുടെ ലോംഗ് ലോസ്റ്റ് ഫാമിലി എന്ന പരിപാടിയില് നടത്തിയ അന്വേഷണത്തില് ആനിന്റെ അമ്മ 31-ാം വയസ്സില് തന്നെ മരിച്ചതായാണ് സ്ഥിരീകരിച്ചത്.\nഅമ്മയെ കാണാന് ഇത്രയും വര്‍ഷം നടത്തിയ തെരച്ചിലാണ് ഇതോടെ പാഴ്‌വേലയായത്. എന്നിരുന്നാലും ഈ അന്വേഷണം അവര്‍ക്ക് പ്രതീക്ഷയ്ക്കുള്ള വകയും നല്‍കി. നോര്‍ത്തേണ് അയര്‍ലണ്ടില് താമസിക്കുന്ന 51-കാരി ഫ്‌ളോറന്‍സ് ബാന്‍ഫീല്‍ഡ് തന്റെ അര്‍ദ്ധസഹോദരി ആണെന്ന സത്യമാണ് ഇതിനിടെ തിരിച്ചറിഞ്ഞത്. ജീവിതത്തില് ആദ്യമായി കണ്ടുമുട്ടിയപ്പോള് ഇരുവരും കരയുകയാണ് ചെയ്തത്. തന്റെ വിവാഹത്തിന് അമ്മയുടെ സ്ഥാനത്ത് സഹോദരി ഫ്‌ളോറന്‍സ് കൈപിടിച്ച് വേദിയില് എത്തിക്കുമോയെന്ന് ചോദിക്കാന് ഒരുങ്ങുകയാണ് ആന്.\n7-ാം വയസ്സിലാണ് സറേയില് നിന്നുമുള്ള ബാര്‍ബറയും, റൊണാള്‍ഡ് ജോര്‍ദ്ദനും ആനിനെ ദത്തെടുത്തത്. ആറ് മാസങ്ങളുടെ ഇടവേളയിലാണ് ഇരുവരും മരണപ്പെട്ടത്. പിന്തുണ ഇല്ലാതായതോടെയാണ് 22-ാം വയസ്സില് അമ്മയെ അന്വേഷിച്ച് ഇറങ്ങിയത്. അമ്മ പോയെന്ന് അറിഞ്ഞെങ്കിലും ഒരു സഹോദരിയെ കിട്ടിയ സന്തോഷം അവര് മറച്ചുവെയ്ക്കുന്നില്ല.\nആമസോണ് അക്കൗണ്ടുകള് ഹാക്ക് ചെയ്യുന്നതായി വ്യാപക പരാതി ; നിങ്ങളുടെ അക്കൗണ്ട് സുരക്ഷിതമല്ലേ ?


പ്രധാനമന്ത്രി കാലിൽ തൊട്ട് പ്രണമിക്കുന്നത് IAS officer ആരതി ഡോഗ്രയെ അല്ല - Newschecker\nHomeFact Checkപ്രധാനമന്ത്രി കാലിൽ തൊട്ട് പ്രണമിക്കുന്നത് IAS officer ആരതി ഡോഗ്രയെ അല്ല\n“ഈ ചിത്രത്തിൽ പ്രധാനമന്ത്രി കാലിൽ തൊട്ട് പ്രണമിക്കുന്ന ദിവ്യാംഗയെ നോക്കു. കാശി നവീകരണത്തിന് ചുക്കാൻ\nപിടിക്കുന്ന ഐഎഎസ് (IAS officer) ഓഫീസർ ആരതി ഡോഗ്രയാണ് ഈ മിടുക്കി” എന്ന വിശേഷണത്തോടെ ഒരു ചിത്രം ഫേസ്ബുക്കിൽ വൈറലാവുന്നുണ്ട്.\nഞങ്ങളുടെ ശ്രദ്ധയിൽ വരുമ്പോൾ വീരപഴശ്ശി കണ്ണൂർ എന്ന ഗ്രൂപ്പിൽ വന്ന പോസ്റ്റിനു 66 ഷെയറുകൾ ഉണ്ടായിരുന്നു.\nവീരപഴശ്ശി കണ്ണൂർ’s post\nമനോജ് സാരഥിയുടെ പോസ്റ്റിനു ഞങ്ങൾ കാണുമ്പോൾ 44 ഷെയറുകൾ ഉണ്ടായിരുന്നു.\nമനോജ് സാരഥി’s post\nപ്രധാനമന്ത്രി മോദി IAS ഉദ്യോഗസ്ഥയായ ആരതി ദോഗ്രയുടെ പാദങ്ങളിൽ സ്പർശിക്കുന്നതായി അവകാശപ്പെട്ട വൈറലായ പോസ്റ്റിനൊപ്പം പങ്കുവെച്ച ചിത്രം ന്യൂസ്‌ചെക്കർ റിവേഴ്സ് ഇമേജ് തിരച്ചിൽ നടത്തി.\nഞങ്ങൾ നിരവധി ലേഖനങ്ങൾ കണ്ടെത്തി. അതിലൊന്ന്, ഡിസംബർ 16 ന് ZEE NEWS പ്രസിദ്ധീകരിച്ചതാണ്. ആ ലേഖനത്തിനൊപ്പം, പ്രധാനമന്ത്രി മോദി ഐഎഎസ് ഉദ്യോഗസ്ഥയായ ആരതി ദോഗ്രയുടെ പാദങ്ങളിൽ സ്പർശിച്ചതായി അവകാശപ്പെടുന്ന പോസ്റ്റിൽ കണ്ട അതേ ചിത്രം കണ്ടു.\nചിത്രത്തിൽ ഉള്ളത് IAS officer അല്ല; ശിഖ റസ്‌തോഗി എന്ന സ്ത്രീയാണ്\nഡിസംബർ 13, 14 തീയതികളിൽ പ്രധാനമന്ത്രി മോദി കാശി വിശ്വനാഥ് ഇടനാഴി പദ്ധതി ഉദ്ഘാടനം ചെയ്യുന്നതുമായി ബന്ധപ്പെട്ട് വാരാണസി പര്യടനത്തിലായിരുന്നുവെന്ന് ZEE NEWSന്റെ ലേഖനത്തിൽ പറയുന്നു. ആ പരിപാടി നടക്കുമ്പോൾ, ശിഖ റസ്‌തോഗി എന്ന ഭിന്നശേഷിക്കാരിയായ സ്ത്രീ പ്രധാനമന്ത്രിയെ കാണാൻ വന്നു. അവരെ കണ്ട ഉടനെ പ്രധാനമന്ത്രി അവരുടെ അവസ്ഥയെക്കുറിച്ച് അന്വേഷിച്ചു. അപ്പോൾ പ്രധാനമന്ത്രിയുടെ അനുഗ്രഹം വാങ്ങാൻ അവർ മുന്നോട്ട് വന്നു. ഉടനെ പ്രധാനമന്ത്രി അവരെ തടഞ്ഞുനിർത്തി പകരം അവരുടെ കാലിൽ തൊട്ടു.\nന്യൂസ്‌ചെക്കർ ,‘PM Modi’ ‘Shikha Rastogi’ എന്നീ കീവേഡുകൾ ഉപയോഗിച്ച് വീണ്ടും തിരഞ്ഞു. അപ്പോൾ സമാനമായ നിരവധി ലേഖനങ്ങൾ ഇതേ ചിത്രം കൊടുത്തിട്ടുള്ളതായി കണ്ടെത്തി.അവ കൂടുതലും ഹിന്ദി ഭാഷയിൽ ആയിരുന്നു.\nഡിസംബർ 14ന് News18നു ഡിസംബർ 16ന് Amar Ujalaയും പ്രസിദ്ധീകരിച്ച ലേഖനങ്ങൾ ഇവയിൽ ഉൾപ്പെടും.\nപ്രധാനമന്ത്രി മോദിയുടെ സ്വപ്ന പദ്ധതിയായ കാശി വിശ്വനാഥ് ഇടനാഴിയുടെ രൂപരേഖ തയ്യാറാക്കിയത് അഹമ്മദാബാദ് സ്വദേശിയായ പത്മശ്രീ ഡോ. ബിമൽ പട്ടേലാണെന്നു Dainik Jagran ഒരു ലേഖനത്തിൽ പരാമർശിച്ചിട്ടുണ്ട് എന്നും ഞങ്ങൾ കണ്ടെത്തി. അഹമ്മദാബാദിലെ സെന്റർ ഫോർ എൻവയോൺമെന്റൽ പ്ലാനിംഗ് ആൻഡ് ടെക്നോളജിയുടെ (സിഇപിടി) പ്രസിഡന്റാണ് ബിമൽ പട്ടേൽ. അതിൽ നിന്നും പോസ്റ്റുകളിൽ അവകാശപ്പെടുന്നത് പോലെ കാശി നവീകരണത്തിന് ചുക്കാൻ പിടിച്ചത് ആരതി ദോഗ്രയല്ല എന്ന് മനസിലാവും.\n2019-ൽ, വാസ്തുവിദ്യയിലും ആസൂത്രണത്തിലും പത്മശ്രീ പുരസ്‌കാരം ലഭിച്ച അദ്ദേഹം ഗാന്ധിനഗറിലെ സ്വർണിം സങ്കുൽ ഉൾപ്പെടെയുള്ള നിരവധി അഭിമാനകരമായ പ്രോജക്റ്റുകളുടെ സൂത്രധാരനാണ്. ഇപ്പോൾ ഡൽഹിയിലെ സെൻട്രൽ വിസ്ത പദ്ധതി,മുംബൈ പോർട്ട് ട്രസ്റ്റിന്റെ നവീകരണം, സബർമതി ആശ്രമത്തിന്റെ നവീകരണം എന്നിവയുടെ മേൽനോട്ടം അദേഹത്തിനാണ്.\nഞങ്ങൾ ഈ അവകാശവാദത്തെ കുറിച്ച് മുൻപ് ഇംഗ്ലീഷിൽ ഫാക്ട് ചെക്ക് ചെയ്തിട്ടുണ്ട്. അത് ഇവിടെ വായിക്കാം.\nവ്യാപകമായി ഷെയർ ചെയ്യപ്പെട്ടുന്ന, പ്രധാനമന്ത്രി മോദി ഒരു ഭിന്നശേഷിക്കാരിയായ സ്ത്രീയുടെ കാലിൽ തൊട്ട് പ്രണമിക്കുന്ന, ചിത്രത്തിൽ ഉള്ളത് ഐഎഎസ് ഉദ്യോഗസ്ഥയായ ആരതി ദോഗ്രയല്ല. ശിഖ രസ്തോഗി എന്ന മറ്റൊരു സ്ത്രീയെയാണ് ആ ചിത്രത്തിൽ കാണുന്ന ആൾ. ഐഎഎസ് ഉദ്യോഗസ്ഥയായ ആരതി ദോഗ്ര ശ്രീ കാശി വിശ്വനാഥ് ഇടനാഴിയുടെ മുഖ്യ ശില്പിയാണ് എന്ന വാദവും ശരിയല്ല.\nവായിക്കാം:K rail പ്രൊജക്റ്റിനു വേണ്ടി ഭൂമി ഏറ്റെടുക്കലിനു ഇടയിൽ വാതിൽ ചവിട്ടി പൊളിക്കുന്ന വീഡീയോയുടെ യാഥാർഥ്യം ഇതാണ്\nPrevious articleK rail പ്രൊജക്റ്റിനു വേണ്ടി ഭൂമി ഏറ്റെടുക്കലിനു ഇടയിൽ വാതിൽ ചവിട്ടി പൊളിക്കുന്ന വീഡീയോയുടെ യാഥാർഥ്യം ഇതാണ്\nNext articleആരും സഹായിക്കാൻ ഇല്ലാതെ അവശയായ ഗർഭിണിയെ സൈനികർ സഹായിക്കുന്ന വീഡിയോ സ്ക്രിപ്റ്റ്ഡ് ആണ്


സാബു ചെറിയാൻ ഫിലിം ഫെഡറേഷൻ ഓഫ് ഇന്ത്യയുടെ വൈസ് പ്രസിഡന്റ് | Sabu Cheriyan Film Federation Of India\nമനോരമ ലേഖകൻ December 01, 2021 05:03 PM IST\nഫിലിം ഫെഡറേഷൻ ഓഫ് ഇന്ത്യയുടെ വൈസ് പ്രസിഡന്റായി നിർമാതാവ് സാബു ചെറിയാനെ തിരഞ്ഞെടുത്തു. കഴിഞ്ഞ രണ്ടു വർഷമായി ഫിലിം ചേംബറിനെ പ്രതിനിധീകരിച്ച് എക്സിക്യൂട്ടീവ് അംഗമായിരുന്നു സാബു ചെറിയാൻ. ഗോവയിൽ വച്ചു നടന്ന മീറ്റിങിലാണ് അദ്ദേഹത്തെ വൈസ് പ്രസിഡന്റായി തിരഞ്ഞെടുത്തത്.\nഡൽഹിയിൽ നിന്നുള്ള ടി.പി. അഗർവാളിനെ പ്രസിഡന്റായും ചെന്നൈ മലയാളി രവി കൊട്ടാരക്കരയെ ജനറൽ സെക്രട്ടറിയായും തിരഞ്ഞെടുത്തു. നിർമാതാവ് എസ്.എസ്.ടി. സുബ്രഹ്മണ്യം ആണ് മറ്റൊരു വൈസ് പ്രസിഡന്റ്. ഗോവയിൽ നടന്ന ഇന്റർനാഷനൽ ഫിലിം ഫെസ്റ്റിവലിൽ പങ്കെടുത്ത കേന്ദ്രമന്ത്രി അനുരാഗ് ഠാക്കൂർ ഇന്ത്യൻ സിനിമയുടെ ഉന്നമനത്തിനായി എന്ത് സഹായവും ചെയ്യാമെന്ന് ഭാരവാഹികൾക്ക് ഉറപ്പുനൽകി. കേന്ദ്ര മന്ത്രിസഭയുമായുള്ള കൂട്ടായ പ്രവർത്തനത്തിലൂടെ മാത്രമേ എന്തെങ്കിലും ചെയ്യാൻ കഴിയൂ എന്നും അതിനായി പരിശ്രമിക്കുമെന്നും സാബു ചെറിയാൻ പറഞ്ഞു.\nസിനിമയിൽ മൃഗങ്ങളെ ഉപദ്രവിക്കുന്നില്ല എന്ന സർട്ടിഫിക്കറ്റ് നേടാനുള്ള ഓഫിസ് ചെന്നൈയിൽ നിന്നും വടക്കേഇന്ത്യയിലെ മറ്റൊരു പ്രദേശത്തേക്ക് മാറ്റിയിരുന്നു. ഇത് എല്ലാ സിനിമാപ്രവർത്തകർക്കും ബുദ്ധിമുട്ടുണ്ടാക്കിയിട്ടുണ്ട്. ഈ ഓഫിസിന്റെ ശാഖകൾ വീണ്ടും ചെന്നൈയിലും ഇതര സംസ്ഥാനങ്ങളിലേക്കും കൊണ്ടുവരാൻ ശ്രമിക്കുമെന്നും അദ്ദേഹം പറഞ്ഞു. പനോരമയിലേക്ക് തിരഞ്ഞെടുക്കുന്ന സിനിമകൾക്ക് മുൻപ് എട്ടു ലക്ഷത്തോളം രൂപയുടെ ധനസഹായം ലഭിച്ചുകൊണ്ടിരുന്നതാണ് ഇപ്പോൾ ഒരു സഹായവും ലഭിക്കുന്നില്ല. അതിനായി രവി കൊട്ടാരക്കര ഉൾപ്പടെയുള്ളവർ ശ്രമിക്കുന്നുണ്ട്. ധനസഹായം പുനഃസ്ഥാപിച്ചാൽ മലയാള സിനിമയ്ക്ക് ഗുണം ചെയ്യുമെന്നും അദ്ദേഹം പറയുന്നു.\nഫോർ ദ് പീപ്പിൾ, ദ് ത്രില്ലർ ഉൾപ്പടെ നിരവധി ചിത്രങ്ങളുടെ നിർമാതാവാണ് സാബു ചെറിയാൻ. ഫിലിം പ്രൊഡ്യൂസഴ്സ് അസോസിയേഷന്റെ പ്രസിഡന്റായും സെക്രട്ടറിയായും പ്രവർത്തിച്ചിട്ടുണ്ട്. കെഎസ്എഫ്ഡിസിയുടെ ചെയർനുമായിരുന്നു. പുതിയ ചുമതലകൾക്കിടയിലും സിനിമകൾ നിർമിക്കുന്നതിനെക്കുറിച്ച് ആലോചിക്കുന്നുണ്ടെന്നും അദ്ദേഹം പറഞ്ഞു.


ക്ലാസിൽ വച്ച് വിദ്യാർത്ഥിയുമായി ലൈംഗിക ബന്ധം; അശ്ലീല സന്ദേശങ്ങൾ അയച്ചു; 'മികച്ച അധ്യാപിക' കുടുങ്ങി - Samakalika Malayalam\nക്ലാസിൽ വച്ച് വിദ്യാർത്ഥിയുമായി ലൈംഗിക ബന്ധം; അശ്ലീല സന്ദേശങ്ങൾ അയച്ചു; 'മികച്ച അധ്യാപിക' കുടുങ്ങി\nBy സമകാലിക മലയാളം ഡെസ്‌ക് | Published: 03rd December 2019 03:14 PM |\nLast Updated: 03rd December 2019 03:14 PM | A+A A- |\nടെക്സസ്: ക്ലാസ് മുറിയില് വച്ച് വിദ്യാർത്ഥിയുമായി ലൈംഗിക ബന്ധത്തില് ഏര്‍പ്പെട്ടതിന് അധ്യാപിക അറസ്റ്റിൽ. വിദ്യാര്‍ത്ഥിക്ക് അശ്ലീല സന്ദേശങ്ങള് അയച്ചതിനും ഇവർക്കെതിരെ കേസെടുത്തിട്ടുണ്ട്. മികച്ച അധ്യാപികയായി നേരത്തെ തിരഞ്ഞെടുക്കപ്പെട്ട റാൻഡി ഷാവേരിയയാണ് പൊലീസ് പിടിയിലായത്. കൗമാരക്കാരനായ വിദ്യാര്‍ത്ഥിയുമായി ഒന്നിലധികം തവണ ഇവര് ക്ലാസ് മുറിയിൽ വച്ച് ലൈംഗിക ബന്ധത്തിലേര്‍പ്പെട്ടെന്നാണ് ആരോപണം. അമേരിക്കയിലെ ടെക്‌സസിലുള്ള റൗണ്ട് റോക്ക് ഹൈസ്‌കൂളിലാണ് സംഭവം.\nആരോപണങ്ങള് ഉയര്‍ന്നപ്പോള് തന്നെ റാൻഡി ഷാവേരിയ സ്ഥാനം ഒഴിഞ്ഞിരുന്നു. അധ്യാപിക വിദ്യാർത്ഥിക്ക് അയച്ച സന്ദേശങ്ങള് അശ്ലീല ചുവയുള്ളതാണെന്നും കണ്ടെത്തി. ഒക്ടോബറില് ക്ലാസ് മുറിയില് വെച്ച് ഷാവേരി വിദ്യാര്‍ത്ഥിയുമായി ഓറല് സെക്‌സില് ഏര്‍പ്പെട്ടു. വിദ്യാര്‍ത്ഥി നല്‍കിയ സത്യവാങ്മൂലത്തില് ഇക്കാര്യം വ്യക്തമാക്കുന്നതായി റിപ്പോർട്ടുകളുണ്ട്.\nകഴിഞ്ഞ ചൊവ്വാഴ്ച വില്യംസണ് കൗണ്ടി ജയിലിലേക്ക് ഷവേരിയയെ കൈമാറിയിരുന്നു. പിന്നീട് ബോണ്ട് കെട്ടിവെച്ചതോടെ അവരെ പുറത്തുവിട്ടു. കഴിഞ്ഞ വർഷം മെയ് മാസത്തിലാണ് സെക്കന്‍ഡറി ടീച്ചര് ഓഫ് ദ ഇയര് പുരസ്‌കാരം ഇവർക്ക് ലഭിക്കുന്നത്. നേരത്തെ പ്രാദേശിക സമൂഹത്തില് 'അഡോപ്റ്റ്-എ-ചൈല്‍ഡ്' പദ്ധതി നടത്തിയിരുന്ന ഷാവേരി എലമെന്ററി സ്‌കൂള് വിദ്യാര്‍ഥിയെ ദത്തെടുക്കുകയും ചെയ്തിരുന്നു. അതേസമയം അന്വേഷണവുമായി സഹകരിക്കുമെന്ന് സ്‌കൂള് അധികൃതര് വ്യക്തമാക്കി.\nപൊലീസ് അധ്യാപിക വിദ്യാർത്ഥി ക്ലാസ് മുറി


അള്‍ട്രാ സ്കാന് പറഞ്ഞു:\nഅവസാനം നാം കണ്ടു,\nഭൂണങ്ങള് നിറഞ്ഞ സഞ്ചികള്.\nഗര്‍ഭഛിദ്രം നടത്തുന്ന കുലമേ..........\nഇവിടെ ആരാണു തെറ്റുക്കാര്?.\nദൈവമോ അതോ ശാസ്ത്രമോ?\nSave And Share : കശാപ്പുശാല\nഎഴുതിയത് മുഹമ്മദ് സഗീർ പണ്ടാരത്തിൽ സമയം 11:17 AM\nമുഹമ്മദ് സഗീര് പണ്ടാരത്തില് September 9, 2007 at 12:34 PM\nചൊല്ലൂ നിങ്ങള് ദൈവമോ\nമന:സ്നേഹ September 9, 2007 at 11:56 PM\nമനോഹരമായ ഒരു ആശയം. പക്ഷെ ഭാവനയുടെ തൂവ്വല് സ്പര്‍ശ്യം ഇല്ലാതെ കവിതയുടെ തലതില് നിന്നകന്നു കേവലം മുദ്രാവാക്യമായി മാറി.\nഅതോ ശാസ്ത്രമോ? "\nഇതുപോലെയുള്ള വരികള് താങ്കളുടെ ചാപല്യമാണെന്നു തോന്നുന്നു....\nമന:സ്നേഹ September 10, 2007 at 10:21 AM\nമനോഹരമായ ആശയം. പക്ഷേ താങ്കളൂടെ രചന ശൈലി കവിതയുടെ plotല് നിന്നും മാറി കേവലം മുദ്രാവാക്യമായി മാറുന്നു.\nഇത് പോലുള്ള statement ന്റെ കാലം കഴിഞ്ഞു സഗീര്. പുതിയ എഴുതുകാരുടെ രചന ശൈലി ശ്രാദ്ധിചാലും.


അറിയാതെ പോയ മുഹബത്ത് | Malayalam Kambi Kadakal\nഉറക്കം പോലും എന്നോട് അകലം കാണിക്കുന്ന പോലെ തോന്നി. അവളുടെ ആ വട്ട മുഖമായിരുന്നു മനസ്സ് മുഴുവന്. എപ്പോഴും ഒരു ചെറു പുഞ്ചിരി കാത്തു സൂക്ഷിക്കുന്ന മുഖം. ?\nഅവളുടെ മുഖത്ത് ഒരു ലോഡ് പുച്ഛവും ?.\nആറാം ക്ലാസ് മുതല് പത്ത് വരെയുള്ളത് കൊണ്ട് അവളെ മാത്രം കണ്ടുപിടിക്കായെന്നത് കുറച്ചു ബുദ്ധിമുട്ടായിരുന്നു. വേറെ ഒന്നുകൊണ്ടല്ല പത്ത് നാലായിരം കുട്ടികൾ പഠിക്കുന്ന സ്ക്കൂളിലാവുമ്പോ ഓളെ ഞാന് എവിടുന്നു കണ്ടുപിടിക്കാനാ.. ?ആറാം ക്ലാസ് തന്നെയുണ്ട് A-N വരെ(ചില ക്ലാസ് കൂടുതലും ഉണ്ട്). അതുകൊണ്ട് സ്ക്കൂളിൽ നിന്ന് ഓളെ കണ്ടുപിടിക്കുന്ന തീരുമാനം ഒന്നു മാറ്റി. സ്ക്കൂൾ വിട്ട് നാട്ടില് നിന്ന് ഓളെ കാണാം എന്ന് തീരുമാനിച്ചു?. എപ്പോഴെങ്കിലും ഒരു മിന്നായം പോലെ കാണാം സ്ക്കൂളിൽ നിന്ന് അപ്പോഴേക്കും കറക്റ്റ് സമയം നോക്കി പ്യൂൺ ബെല്ലടിക്കും?.\nപിന്നെ നമ്മുടെ കാര്യം പറയണോ.. ?\nഅവൾ സ്ക്കൂൾ ബസ് വന്ന് ഇറങ്ങുമ്പോഴേക്കും ലൈൻ ബസിൽ ഞാനും അങ്ങാടിയിൽ എത്തും.\nഅവളുടെ ഒപ്പം ഞാനും പോകും. ആദ്യമൊക്കെ പുറകിലുള്ള എനിക്ക് വഴിമാറി തരും. ചിലപ്പൊ വഴിമാറി തന്നാലും ഞാന് അത് മൈന്റ് ചെയ്യില്ല.\nഅങ്ങനെ അവളുടെ ഒപ്പം നടന്ന് വരുമ്പോഴാണ് എന്റെ വീടിന്റെ അടുത്തുള്ള സീനത്ത ഞങ്ങൾക്ക് എതിരെയായി നടന്ന് വരുന്നത് കണ്ടത്.\n“എന്താ സിനു , ആദി നിന്നോട് പറയുന്നേ..? “എന്ന് സീനത്ത ചോദിച്ചപ്പോഴാ സത്യം പറഞ്ഞ അവളുടെ പേര് ഞാന് അറിയുന്നത്.. ഒരു കൊല്ലം അവളുടെ പുറകെ നടന്നിട്ട് ഞാന് പേര് ചോദിച്ചിട്ട് ഓള് പറഞ്ഞ് തന്നിട്ടില്ല..\n“ഇന്നോട് ഒന്നും പറഞ്ഞിട്ടില്ല സീനത്ത “എന്ന് പറഞ്ഞ് ഓള് പോയി.\nവേഗം നടന്ന് ഓള്ടൊപ്പം ഞാനും എത്തി.\n“അപ്പോ അന്റെ പേര് സിനു എന്നാണ്ല്ലെ…?\nഅവൾ വേറെ വഴിയിലൂടെ പോവാൻ നിന്നപ്പോ ഞാന് ചോദിച്ചു\n“നിനക്കെന്താ ഈ വഴിയിലൂടെ പോയാ”.\nഎന്റെ വീട് വരെയെങ്കിലും അവളോട് സംസാരിക്കാം എന്ന് കരുതിയാ ചോദിച്ചത്.\n“അതിലൂടെ പോവുന്നതിലേറെ ഇതിലൂടെ പോയാ ഒരു അഞ്ചു മിനിറ്റ് നേരത്തെ ഇനിക്ക് ഇന്റെ വീട്ടിലെത്താം”.\nപിന്നെ തൊട്ട് അവളുടെ വീടിന്റെ അടുത്തുള്ള മരച്ചുവട്ടിൽ പോയി അവളെ കാത്ത് നിൽക്കും. അങ്ങനെ ഒരു ദിവസം ഞാന് അവളോട് പറഞ്ഞു “എനിക്ക് നിന്നെ ഇഷ്ടമാണ്”എന്ന്\nഒന്ന് ആലോചിച്ച് നോക്കാതെ തന്നെ ഓള് എന്റെ മുഖത്ത് നോക്കി പറഞ്ഞു ?\n“ഓള്ക്ക് എന്നെ ഇഷ്ടമില്ല “എന്ന്\nപിന്നെയും ഇടയ്ക്കിടെ ഞാന് പോയി ഇഷ്ടമാണ് എന്ന് പറയും. അവളുടെ മറുപടിക്കും ഒരു മാറ്റവും ഇല്ലായിരുന്നു. അപ്പോഴേക്കും ഞാന് ആ സ്ക്കൂളിൽ നിന്നും പത്ത് കഴിഞ്ഞ് പോന്നു. അവൾ ഏഴാം ക്ലാസിലും..\nഇടയ്ക്കിടെ അവൾ ക്ലാസ് കഴിഞ്ഞ് വരുമ്പോ ഞാന് നോക്കും.മൈന്റ് പോലും ചെയ്യാതെ അവൾ നടന്ന് പോവും. പിന്നെ ഒരിക്കൽ കൂടി ഞാന് ആ മരച്ചുവട്ടിൽ പോയി നിന്നു. അന്ന് അവൾ വന്നപ്പോൾ ഒരു പ്രാവശ്യം കൂടി ചോദിച്ചു ഇഷ്ടമാണോ എന്ന്.\n“ഇനിയും ഇതും പറഞ്ഞ് വന്ന ഞാന് ന്റെ ഉപ്പാനോട് പറഞ്ഞ് കൊടുക്കും” എന്നായിരുന്നു അവളുടെ മറുപടി.\nഅന്നതോടെ അവളെ കാത്ത് നിൽക്കുന്ന പണി ഞാന് അവസാനിപ്പിച്ചു?.\nരണ്ടര കൊല്ലം പുറകെ നടന്നിട്ട് ഓള്ടെ തീരുമാനത്തിന് ഒരു മാറ്റവും ഇല്ലെങ്കിൽ ഞാനെന്താ ചെയ്യാ.. ?\nഎന്നാലും ഇടയ്ക്കിടെ കാണാറൊക്കെയുണ്ട്?\nഇടയ്ക്ക് വീടിന്റെ മുന്നിലൂടെ നടന്ന് പോവുന്നത് കാണാറുണ്ട്. രാവിലെ സ്ക്കൂളിലേക്ക് പോവുന്നതും.\nപിന്നെ തൊട്ട് എന്നെങ്കിലും ഓക്കെയായി കാണും.\nഎപ്പോഴും ഞങ്ങൾക്കിടയിൽ സംസാരം കുറവായിരുന്നു.\nരണ്ട് കൊല്ലം കഴിഞ്ഞിട്ടും ഇതേ അവസ്ഥ തന്നെ.\nഎന്തു കൊണ്ടാണ് ഇവൾ ഇഷ്ടമില്ല എന്ന് പറയുന്നത് എന്നറിയില്ല..\nഅങ്ങനെ ഒരു ദിവസം ഞാന് അങ്ങാടിയിൽക്ക് നടന്ന് പോവുമ്പോഴാണ് അവൾ വരുന്നത് കാണുന്നത്. അതും കളർ ഡ്രസിൽ?.\n” ഇന്നെന്താ ക്ലാസ് ഉണ്ടോ? ”\n“മ്മ്.. ട്യൂഷനുണ്ട് ”\nഎന്ന് പറഞ്ഞു അവൾ നടന്ന് പോയി..\nആ വർഷം പത്താം ക്ലാസ് കഴിഞ്ഞ് റിസള്‍ട്ട് വന്നപ്പോഴാ അവളും പത്താം ക്ലാസിലാണ് എന്നോർക്കുന്നേ.. സിനു എന്ന പേര് മാത്രം അറിയുന്നത് കൊണ്ട് എന്തു ചെയ്യാനാ. അപ്പോഴാണ് അവളുടെ അയൽവാസി പറയുന്നത്\n” എന്റെ അയൽവാസി സിനു പത്തിലാണ് എന്ന്.. “\nഎല്ലാവർക്കും സിനു എന്ന പേര് അറിയാം പക്ഷേ ശരിക്കുള്ള പേര് മാത്രം അറിയില്ല. എന്തായാലും അവളുടെ ഫ്രണ്ട് ന്റെ അയൽവാസിയായത് കൊണ്ട് അവളോട് പോയി ചോദിച്ചു. വീടിന് പുറത്ത് തന്നെയിരിക്കുന്നുണ്ട് ചെന്നപ്പോ..\n“ടീ.. അന്റെ ഒരു ഫ്രണ്ടില്ലെ സിനു ഒാൾടെ ശരിക്കുള്ള പേരെന്താ.. ”\n“അതെന്തിനാ നീയറിയുന്നേ…? ”\nഅയൽവാസിയാണെങ്കിലും എന്നെ നല്ല ബഹുമാനമാണ് ട്ടോ. ?.\n“അത് ഒാൾടെ എസ്. എസ്. എൽ. സി റിസള്‍ട്ട് നോക്കാനാണ്”.\n“മ്മ്. സന എന്നാണ് ഓൾടെ പേര്. ”\nഎന്തായാലും റിസള്‍ട്ട് നോക്കിയപ്പോ ഞങ്ങളുടെ ഭാഗത്ത് നിന്ന് ഏറ്റവും കൂടുതല് മാര്‍ക്ക് അവൾക്കായിരുന്നു.\nഅവളുടെ വീട്ടില് നിന്ന് ഫോട്ടോ ഒക്കെ സംഘടിപ്പിച്ചു ഫ്ലലക്ക്സ് ഒക്കെ വച്ചു. ?\nപത്താം ക്ലാസ് നല്ല മാര്‍ക്ക് വാങ്ങിയവരുടെ കൂട്ടത്തിൽ അവൾക്കുള്ള സമ്മാനവും വാങ്ങി.\nപിന്നെ തൊട്ട് അവളുടെ വീടിന് അടുത്തൂടെ പോവുമ്പോഴൊക്ക അവളെ നോക്കും. ചിലപ്പൊ കാണും ചിലപ്പൊ കാണാറില്ല. അതെങ്ങനെയാ.. പെണ്ണ് വല്ലപ്പോഴൊള്ളു ഒന്ന് പുറത്തിറങ്ങാ… പിന്നെ എങ്ങനെ കാണാനാ..\nഇടയ്ക്കിടെ അതിലൂടെ പോവുമ്പോഴൊക്ക അവളുടെ ഉമ്മാനോട് പോയി കുടിക്കാൻ വെള്ളം ചോദിക്കും. ശരിക്കും പറഞ്ഞാല് അവളെ കാണാനാണ് അവിടെ എത്തുമ്പോൾ ഒരു ദാഹം?.\nഅങ്ങനെ ഒരു ദിവസം ചെന്നു ചോദിച്ചപ്പോൾ അവളായിരുന്നു വെള്ളം തന്നത്..\nഎവിടെയോ പോവാൽ നിൽക്കായിരുന്നു വീട്ടിലുള്ളവർ..\n“എവിടെക്കാ പോവുന്നേ”. വെള്ളം തന്നപ്പോൾ ഞാന് ചോദിച്ചു\nഒരേ നാട്ടിലുള്ളവരായിട്ട് പോലും വല്ലപ്പോഴൊള്ളു അവളെ ഒന്ന് കാണാറുള്ളത്.. ?\nവല്ലപ്പോഴുമായി മാത്രം അവളെ കാണും..\n“ആാാാാാ” പുറത്ത് ഉമ്മാന്റെ അടി കിട്ടിയപ്പോഴാ ഉറക്കത്തിൽ നിന്ന് എണീക്കുന്നെ..\n“ഇജ്ജെന്തിനാ കിടന്ന് അലറുന്നെ..? ”\n” എങ്ങനെ അലറാതിരിക്കും അങ്ങനെത്തെ അടിയല്ലെ ഇന്നെ അടിച്ചത് ?”\n“ഓ… അതിന് മാത്രം ഞാന് അടിച്ചോ ഒന്ന് അന്റെ പുറത്ത് കൊട്ടി വിളിച്ചതല്ലേയൊള്ളൂ.. ”\n“ഹാാ.. ഇങ്ങക്ക് കൊട്ടി വിളിച്ചാ മതിയല്ലോ. വേദന കൊള്ളുന്നവനല്ലേ അറിയൂ… ?”\n“ചിലക്കാതെ പോയി പല്ല് തേച്ച് ചായ കുടിക്കാൻ നോക്ക്”.\nഅതും പറഞ്ഞ് ഉമ്മ മുറിയിൽ നിന്ന് പോയി.\nപല്ല് തേച്ചു കുളിയൊക്കെ കഴിഞ്ഞ് ചെന്നപ്പോ എല്ലാവരും ചായ കുടിക്കാൻ എന്നെ കാത്തുനിൽക്കാണ്.\nചൂടുള്ള പുട്ടും കടലയും കണ്ടപ്പോ വായയിൽ വെള്ളം വന്നു..ചായയൊക്കെ കുടിച്ചു നജീബിന്റെ വീട്ടില്‍ക്ക് നടന്നു. അവിടെ ചെന്നപ്പോൾ അവൻ എണീക്കുന്നൊള്ളു.. അവനെയും കൂട്ടി പുറത്ത് പോയി.\n“ഡാ.. ആദി ഞാന് വീട്ടില്‍ക്ക് പോവാ.. നീയുണ്ടോ..? ”\n“പിന്നെ നീയെങ്ങോട്ടാ.? ”\n“എനിക്ക് അങ്ങാടിപ്പുറം വരെയൊന്ന് പോവണം”\n“അവിടെ എന്താ പരുപാടി ? ”\n“ഒരാളെ കാണാനുണ്ട് അവിടെ”\n“മ്മ്. നീ പോയ്ക്കോ. എനിക്ക് ഉമ്മാനെയും കൊണ്ട് ആശുപത്രിയിലൊന്ന് പോവണം”\n“എന്ന ഞാന് ഒറ്റയ്ക്ക് പോവാ”\nഅങ്ങനെ കോളേജ് വിട്ടിട്ടും അവളെ കണ്ടില്ല. രണ്ടാമത്തെ ദിവസവും അവൾ വരുന്നതും നോക്കി നിന്നു.\n“ഞാന് സനയുടെ ഫ്രണ്ടാണ് രേവതി. ഇയാള് കുറച്ച് ദിവസമായി ഇവിടെ ചുറ്റികറങ്ങുന്നതായി ഞാന് കാണുന്നുണ്ട്. അതുകൊണ്ടാണ് വന്നു ചോദിച്ചത്. ”\n“പക്ഷേ എന്നെ എങ്ങനെയാ തനിക്ക് അറിയുന്നേ.? ”\n“അതിനുത്തരം ഈ ഡയറിയിലുണ്ട്.. എനിക്കുള്ള ബസ് വരുന്നുണ്ട് ഞാന് പോവാണ്. പിന്നെ ഇത് എനിക്ക് തന്നെ തിരിച്ചു തരണം വായിച്ച് കഴിഞ്ഞാല്. വേറെ ഒരു കാര്യം കൂടിയുണ്ട് പറയാൻ. അത് ഇത് തരുമ്പോൾ പറയാ.. “\nഎന്ന് പറഞ്ഞ് അവള്‍ക്കുള്ള ബസിൽ കയറി പോയി.രാത്രി ഭക്ഷണം കഴിച്ചു മുറിയിൽ ചെന്നപ്പോ ആദ്യം ഓർമ്മ വന്നത് ആ ഡയറിയായിരുന്നു.\n“എന്തായിരിക്കും ഈ ഡയറിയില്.? ”\nഡയറി തുറന്ന് അതിലുള്ള പേര് കണ്ടപ്പോൾ ശരിക്കും ഞെട്ടി…..\nഡയറി തുറന്ന് പേര് കണ്ടപ്പോളൊന്ന് ഞെട്ടി. പ്രതീക്ഷിക്കാതെയാണ് ആ പേര് കണ്ടത്..\n” SANA “\nഒരു നിമിഷം കൊണ്ട് ഒരായിരം ചിന്തകളാണ് മനസ്സിലൂടെ മിന്നി മറഞ്ഞത്..\n“സനയുടെ ഡയറി എങ്ങനെ രേവതിയുടെ കൈയ്യില് വന്നു…?? ഇത് ശരിക്കും സനയുടെ ഡയറി തന്നെയാണോ…?? ”\nഎന്നിങ്ങനെ നൂറു ചോദ്യം മനസിലുണ്ട്.\n“എന്തായാലും വായിച്ച് നോക്കാം “.\nഡയറിയുടെ ഒരു പേജ് മറിച്ച് നോക്കിയപ്പോൾ കണ്ണിൽ പതിഞ്ഞത് പെൻസിലുപയോഗിച്ച് മനോഹരമായി എഴുതി രണ്ട് വാക്കിലാണ് “നീയും ഞാനും “. എഴുത്തിനെ കുറച്ചധികം ഭംഗി നൽകുന്ന വിധം ഒരു ആൺകുട്ടയുടെ തോളിൽ തല വെച്ച് ഇരിക്കുന്ന ഒരു പെൺകുട്ടിയുടെ ചിത്രം വരച്ച് വെച്ചിട്ടുണ്ട്.\nഒട്ടും കൌതുകം തോന്നത്ത ഒരു ചിത്രം.. കുറച്ച് നേരം അതിന്റെ ഭംഗി നോക്കിയിരുന്നു..\n“ഇങ്ങനെ ഒരു ചിത്രം എന്തിനാണ് ഈ ഡയറിയില് വരച്ചത്..? “\nകുറച്ച് പേജുകള് മറിച്ച് നോക്കി.. എല്ലാം ശൂന്യമായിരുന്നു.. എന്നാലും എവിടെയോ ഒരു പ്രതീക്ഷ. പിന്നെയും മറിച്ചപ്പോൾ കണ്ടു പല നിറങ്ങളെ കൂട്ടുപിടിച്ച് എഴുതിയ കുറെ അക്ഷരങ്ങളെ…\nഅവിടെയും “SANA” എന്ന് വെച്ച് കൊണ്ടായിരുന്നു അക്ഷരങ്ങളുടെ തുടക്കം…\nഎന്നും മറ്റുള്ളവർക്ക് നിറഞ്ഞ മനസ്സോടെ ഒരു ചെറു പുഞ്ചിരി സമ്മാനിക്കുന്നവളായിരുന്നു ഈ സന… ഇന്നും ആ പുഞ്ചിരി സമ്മാനിക്കാൻ മറക്കാറില്ല.. (പരിജിത മുഖങ്ങൾക്ക് മാത്രം ?). എന്നാൽ ഇന്ന് ആ പുഞ്ചിരിക്ക് പഴയ തിളക്കമില്ല. എവിടെയോ അത് നഷ്ടപ്പെട്ടത് പോലെ…\nഒരു പരീക്ഷാ കാലത്താണ് നേരിൽ കാണുന്നത്. അല്ല ശ്രദ്ധിക്കുന്നത്. നിത്യം നമ്മൾ എത്ര മുഖങ്ങൾ കാണാറുണ്ട്.. അവയിൽ പലതും നമ്മൾ ഓർക്കാറില്ല.. ചില മുഖങ്ങള് നമ്മൾ ഓർക്കാൻ എന്തെങ്കിലും കാരണമുണ്ടാവും.. ചിലപ്പോൾ വഴക്കാവാം.. അല്ലെങ്കിൽ മറ്റു പല കാരണങ്ങളാവാം… അതുവരെ ശ്രദ്ധിക്കാത്ത ഞങ്ങൾ ശ്രദ്ധിക്കുന്നതും ആ പരീക്ഷാ ഹാളില് വെച്ചാണ്. ഒട്ടുമിക്ക പ്രണയ കഥയിലുള്ള പോലെ ഞങ്ങളും വഴക്കിലായിരുന്നു തുടക്കം..\nപീന്നീട് എനിക്ക് കാണുന്നതെ കലിയായിരുന്നു… എന്റെ ഫ്രണ്ട് അവന്റെ അയൽവാസിയായത് കൊണ്ട് പേര് അറിയാനൊന്നും ബുദ്ധിമുട്ടില്ല… ഞാന് ചോദിക്കാതെ തന്നെ ഞാന് അറിഞ്ഞു പേര് “ആദിൽ”. അതിന് കാരണവും അവന്റെയും കൈയ്യിലിരിപ്പ് തന്നെ. അവന്റെ മാത്രമല്ല കൂടെ എപ്പോഴുമുണ്ടാവുന്ന രണ്ട് കൂട്ടുകാരുടേയും.. മൂന്ന് പേരിലും കുറച്ച് കൂടി എല്ലാവരും നല്ലത് പറഞ്ഞിരുന്നത് ആദിലിനെയായിരുന്നു..\nമദ്രസ വിട്ട് പോവുമ്പോഴും സ്ക്കൂള് വിട്ട് പോവുമ്പോഴും എല്ലാവരും ഈ മൂന്ന് പേരുടെയും ലൈനിനെ പറ്റി പറയാനൊള്ളു നേരം…\nഎന്നതെയും പോലെ ക്ലാസ് കഴിഞ്ഞ് വരുന്ന വഴി എന്നോടും പറഞ്ഞു ഇഷ്ടമാണ് എന്ന്.. സകല വീരകഥകള് അറിയുന്നത് ഇഷ്ടമില്ല എന്ന് തന്നെ പറഞ്ഞു. ഒരുവട്ടമല്ല.. ഒരുപാട് പ്രാവശ്യം പറഞ്ഞു.. പഠനത്തിൽ മാത്രം ശ്രദ്ധിച്ചു… പത്താം ക്ലാസില് നല്ല മാര്‍ക്കോടെ ജയിച്ചു… അതിനിടയിൽ തന്നെ അവനോടു ഒരിഷ്ടം തോന്നിയിരുന്നു.. എന്നാലും പറഞ്ഞില്ല.. കാരണങ്ങള് പലതാണ്. ചില കാരണങ്ങള് കേൾക്കുമ്പോൾ മറ്റുള്ളവർക്ക് അത് വെറും ഞാന് എന്നെ തന്നെ ന്യായികരിക്കുകയാണ് എന്നു തോന്നും. പക്ഷേ എന്റെ ഉത്തരവാദിത്ത്വം എന്റേത് മാത്രമല്ലേ. പറയുന്നവർക്ക് പറയാം. എന്റെ കടമ ഞാന് തന്നെ ചെയ്യണം..\nതാഴെ വളർന്ന് വരുന്ന കൂടെപിറപ്പുകളുടെ പഠനത്തിന് വേണ്ടി സ്വന്തം പഠനം നിര്‍ത്തി കല്ല്യാണം കഴിഞ്ഞ ഇത്ത. ഞങ്ങളില് പ്രതീക്ഷകൾ നെയ്തു കൂട്ടുന്ന ഉപ്പയും ഉമ്മയും.\nഎല്ലാവരോടും ഇഷ്ടമാണ് എന്നു പറയുന്ന കൂട്ടത്തിൽ എന്നെയും കൂട്ടിയിട്ടുണ്ടാവുമെന്ന ചിന്ത.. അവന്റെ പേര് വിളിച്ചു ഫ്രണ്ട്സ് കളിയാക്കി. പലപ്പോഴും എന്റെ പുസ്തകങ്ങളിലും അവന്റെ പേര് ഫ്രണ്ട്സ് എഴുതാൻ തുടങ്ങി… ഈ പ്രവർത്തികളിലെല്ലാം എനിക്ക് അവനോട് ദേഷ്യമായിരുന്നു… പക്ഷേ ആ ദേഷ്യങ്ങളെല്ലാം ഞാന് പോലുമറിയാതെ ഇഷ്ടമായി മാറുകയായിരുന്നു…\nഞാന് പോലും അറിയാതെ അവൻ എന്റെ മനസ്സില് ഇടം നേടി.എന്റെ മിഴികള് പോലും അനുസരണയില്ലാതെ അവനെ മാത്രം തിരഞ്ഞു അവന് പോലും പിടികൊടുക്കാതെ.\nകാണുമ്പോഴെല്ലാം അവന്റെ മുന്നിൽ ഞാന് മൌനമായ്.സ്വപ്നങ്ങളിൽ പോലും അവന്റെ മുഖമായി.. മനസ് കൊണ്ട് ഒരായിരം തവണ ഇഷ്ടമാണ് എന്ന് പറഞ്ഞു.\nഎന്റെ സ്വാർത്ഥതയാകാം അല്ലെങ്കിൽ ഞാന് എന്റെ വീട്ടുകാർക്ക് എന്റെ ജീവിതത്തിൽ സ്ഥാനം നൽകി. അതുകൊണ്ടാവാം അവനോടുള്ള പ്രണയം ഞാന് പറയാതെ പോയത്.\n5 വർഷക്കാലയളവിൽ നിന്നോടുള്ള പ്രണയം മനസിൽ നിന്ന് പിഴുതെറിയാൻ ശ്രമിച്ചു. സ്നേഹം കൂടുകയല്ലാതെ ഒരിക്കൽ പോലും കുറഞ്ഞില്ല.\nനല്ല മാര്‍ക്ക് ഉള്ളത് കൊണ്ട് തന്നെ ഗവൺമെന്റ് സ്ക്കൂളിൽ +1, +2 വിന് അഡ്മിഷൻ കിട്ടി.\nആ സ്ക്കൂള് ഫസ്റ്റ് ഓപ്പഷനായി തിരഞ്ഞെടുക്കാൻ കാരണം ഒന്ന് ആ സ്ക്കൂളിൽ പഠിക്കണം എന്ന ഒരു ആഗ്രഹമായിരുന്നു. മറ്റൊന്ന് അവന്റെ കാണാതിരിക്കുമ്പോഴെങ്കിലും മറക്കുമല്ലോ എന്ന പ്രതീക്ഷ. അവിടെയും ഞാന് തോറ്റുപ്പോയി..\nഎന്റെ സീനിയറായി അവന്റെ അനിയത്തി വന്നു. ഒരു നാട്ടിലായത് കൊണ്ട് തന്നെ ഞങ്ങള് രണ്ടുപേരും ഒരുമിച്ചായിരുന്നു ക്ലാസിന് പോയിരുന്നത്. അത് ശരിക്കും അവനെ കുടുതൽ അറിയാനുള്ള അവസരങ്ങളായിരുന്നു. വീട്ടിലെ ആദിൽ പക്ക ഡീസന്റായിരുന്നു.\nഅതിനിടയിൽ ഒരു ഫോണ് എനിക്കും കിട്ടി. +2 ലൈഫിൽ എത്തിയപ്പോഴെക്കും എന്റെ ഫോണ് നമ്പര് അവന്റെ കൈയില് കിട്ടി.\nമെസ്സേജസ്സിലൂടെ ഞങ്ങള് സംസാരിക്കാൻ തുടങ്ങി. ഒരു ദിവസം പോലും മിണ്ടാതെയിരിക്കാൻ കഴിയാതായി. അപ്പോഴും ഞാന് തന്നെ എനിക്ക് നിയന്ത്രണങ്ങൾ അടിച്ചേൽപ്പിച്ചു.\nസംസാരങ്ങൾക്കിടയിൽ പലപ്പോഴും അവന്റെ ഇഷ്ടം വീണ്ടും പറഞ്ഞു. അതൊക്കെ കണ്ടില്ലെന്ന് നടിച്ചു. ഇഷ്ടമില്ല എന്ന് മനസ്സിനെ പറഞ്ഞ് പഠിപ്പിച്ചു. ഒരു ഫ്രണ്ടായി നിന്നെ കാണാന് പറ്റില്ലായെന്ന് പലവട്ടം എന്നോടു പറഞ്ഞു.\nപലപ്പോഴും അവനില് നിന്ന് അകലാന് നോക്കി. അതിന്റെ ഇരട്ടിയായി ഞാന് സ്നേഹിച്ചു. പ്രവാസികളിൽ ഒരാളായി അവനും മാറി..\n8 വർഷം മനസ്സിൽ ഞാന് കൊണ്ട് നടന്ന സ്നേഹം ഒരിക്കൽ ഞാന് പറഞ്ഞു. ഇഷ്ടമായിരുന്നു എന്ന്… മരിക്കുവോളം ആ ഇഷ്ടം മനസിലുണ്ടാവും എന്ന്..\nപലവട്ടം കുത്തുവാക്കിലൂടെ ആ സ്നേഹത്തിന്റെ പേരിൽ എന്നെ വേദനിപ്പിച്ചു.\nആ വേദനകളെല്ലാം കണ്ണീരോടെയാണ് ഞാന് ഒഴുക്കി കളഞ്ഞത്.\nഇഷ്ടം പറഞ്ഞിട്ടും എന്നെ നീ മനസിലാക്കിയില്ല. എങ്ങനെ ആ ഇഷ്ടം നിന്നെ മനസിലാക്കി തരുന്നത് പോലും എനിക്കറിയില്ല. ഇഷ്ടം തുറന്ന് പറയാതെ ഇത്രയും കാലം ഞാന് ജീവിച്ചു.. ഒരു കൊല്ലമാവാൻ നീ പ്രവാസിയായിട്ട്.\nകാത്തിരിക്കാം ഈ മലബാറിന്റെ മണ്ണിലേക്ക് നീ വരുന്ന നാൾ വരെ..\nകാലം എനിക്ക് വെച്ച് നീട്ടിയ മുറിവുകളിൽ ഒന്നാണ് നിന്നോടു എനിക്കുള്ള ഈ മുഹബത്ത്..\nകാലം മായ്ക്കാത്ത മുറിവുകൾ ഇല്ലല്ലോ… അതുപോലെ ഈ മുറിവും എന്നെങ്കിലും ഉണങ്ങുമായിരിക്കും..\nഅപ്പോഴും സ്നേഹം നശിക്കില്ലല്ലോ…\nനിന്നോടു എനിക്കുള്ള മുഹബത്ത് കാലം തന്നെ നിന്നെ മനസിലാക്കി തരട്ടെ…\nഎന്നെപ്പോലെ നിന്നെ സ്നേഹിച്ച മറ്റാരുമുണ്ടാവില്ല അതെനിക്കറിയാം.ഇന്ന് മുതല് എന്റെ മനസ്സിലും ഈ ഡയറിയിലുമായി ഒതുക്കുകയാണ് എന്റെ പ്രണയം..\nപ്രണയം എന്താണെന്ന് ഞാന് അറിഞ്ഞു ജീവിക്കുകയായിരുന്നു നിന്നിലൂടെ.. അദ്യ പ്രണയം മറക്കില്ല എന്ന് പറയുന്നത് അതുകൊണ്ടാവും..\nപലപ്പോഴും നിന്റെ വാക്കുകൾ എന്റെ സ്നേഹത്തെ മുതലെടുത്തിരുന്നു. അത് മനസിലാക്കി ഞാന് ഒഴിഞ്ഞ് മാറിയിട്ടുണ്ട്..\nഎന്നെങ്കിലും ഈ ഡയറി നിന്റെ കൈയ്യില് കിട്ടിയിരുന്നെങ്കിൽ എന്ന് ആശിച്ചു പോവുകയാണ് ഞാനിപ്പോൾ..\nഒരിക്കലും നടക്കാത്ത ആശ..\nനിന്നോടൊത്ത് ജീവിക്കാനാണ് ഞാനെന്നും ആഗ്രഹം. അത് സഫലമാവുമോയെന്ന് പോലുമറിയില്ല..\nഒറ്റയിരുപ്പിൽ ആ ഡയറി വായിച്ചപ്പോൾ തനിക്ക് എന്തൊക്കെയോ നഷ്ടപ്പെട്ടത് പോലെ തോന്നി. ഒരു നിമിഷം തന്റെ കൈകള് കൊണ്ട് മുഖമൊന്ന് പൊത്തി പിടിച്ചു. പുറത്ത് കാണിക്കാതെ ഇത്രയും കാലം തന്നെ സ്നേഹിച്ചവളെ ഒന്ന് മനസിലാക്കിയില്ലല്ലോ.\nഒരു ഡയറിയെന്ന് പറയാനൊന്നും പറ്റില്ല. പക്ഷേ ചുരുക്കം വാക്കുകളിലൂടെ മാത്രം അവളുടെ ജീവിതാവസ്ഥയും മനസ്സിലുള്ളതും പകർത്തിയെന്ന് പറയാം..\n“അപ്പോ അവൾക്ക് എന്നെ ഇഷ്ടമായിരുന്നോ.?\nഇഷ്ടമായിരിക്കാം.. അലെങ്കിൽ അവളിങ്ങനെയൊക്കെ എഴുതോ..? ആദിൽ സ്വയം ചോദിച്ചു.\nഎന്നും എല്ലാ പെൺകുട്ടികളെയും കാണുന്ന പോലെ അവളെയും ഞാന് കണ്ടു. ഞാന് ഇഷ്ടമാണ് എന്ന് പറഞ്ഞിട്ട് പോലും തിരിച്ചു ഇഷ്ടമാണ് എന്ന് പറയാതത്ത് കൊണ്ട് കുറേ ദേഷ്യം തോന്നിയതാ അവളോട്..\nപ്രവാസ ജീവിതത്തിനിടയിലും പല പെൺകുട്ടികളേയും ഞാന് പരിചയപ്പെട്ടു , മുഖപുസ്തകമെന്ന വലിയ ലോകത്തിൽ നിന്ന്..\nചിലരെയൊക്കെ പ്രപ്പോസ് ചെയ്തിട്ടുമുണ്ട്. ചിലരൊക്കെ രണ്ട് മൂന്ന് മാസം കഴിയുമ്പോ ഒഴിഞ്ഞ് മാറും. ഇത്രയും വർഷമായിട്ടും ഇവൾ എന്നെ ഓർത്ത് ജീവിക്കാണോ..?\nഎന്നിട്ട് അവളെന്താ എന്ന അറിയാത്തത് പോലെ നോക്കുന്നതും സംസാരിക്കുന്നതും. ഇപ്പോ എന്തേ അവൾക്ക് പഴയ ഇഷ്ടം ഒന്നും ഇല്ലേ ആവോ..?\nരണ്ടര വര്‍ഷം ചുട്ടു പൊള്ളുന്ന ആ നാട്ടില് നിന്നിട്ട് എപ്പോഴോ മറന്ന് പോയതാ അവളുടെ ഓർമ്മകൾ. പക്ഷേ വീണ്ടും അവളെ കണ്ടു. വിധിയെന്നല്ലാതെ എന്താ ഇതിനൊക്കെ പറയാ..\nരണ്ടര വര്‍ഷമായിട്ടും അവളെ കാണാന് ഒരു മാറ്റവുമില്ല. പക്ഷേ എന്തുകൊണ്ട് മാത്രം അവൾ….?\nപറഞ്ഞിട്ട് കാര്യമില്ല.. അവളെ ഓർക്കാത്ത എത്രയെത്ര രാവുകളും പകലുകളും ഞാന് ജീവിച്ചു. എന്നിട്ട് ഞാനെന്തിനാ അവളെ കുറ്റപ്പെടുത്തുന്നേ.. അതിനുള്ള യോഗ്യത പോലും എനിക്കിന്നില്ല..\nഅവളെ ഒന്ന് കാണാന് മനസ്സ് വല്ലാതെ കൊതിക്കുന്നുണ്ട് ഇപ്പോ. ഒരു തവണ മാപ്പ് പറയണം…\nഅവളുടെ സ്നേഹം മനസിലാക്കാതെ പോയതാ എനിക്ക് പറ്റിയ തെറ്റ്. ഞാന് പ്രപ്പോസ് ചെയ്തവരെ കുറിച്ചൊക്കെ പലതവണ പറഞ്ഞിട്ടില്ലേ അവളോട്? എന്നിട്ടും എന്തിനാ അവള് എന്നെ….\nCategories Malayalam Kambi Kadakal, Malayalam Kambikathakal, Mallu Kambi Kadha Post navigation\nKambikuttan അങ്ങനെ ഒരു യാത്രയിൽ 252 views


നാദാപുരത്ത് വിവിധ മേഖലയില് എൽഡിഎഫ‌് റാലി സംഘടിപ്പിച്ചു . – nadapuramnews\nSunday, 20 October 2019 08:21:45 AM\nവടകര ലോകസഭാ മണ്ഡലം എൽഡിഎഫ‌് സ്ഥാനാർഥി പി ജയരാജന്റെ തെരഞ്ഞെടുപ്പ‌് പ്രചാരണ പ്രവർത്തനങ്ങളുടെ ഭാഗമായി എൽഡിഎഫ‌് വിലങ്ങാട്, ഇരിങ്ങണ്ണൂർ, എടച്ചേരി, വെള്ളൂർ മേഖലാതലങ്ങളിൽ ഉജ്ജ്വല റാലികൾ സംഘടിപ്പിച്ചു. വിലങ്ങാട് മേഖലാ റാലി പുതുക്കയത്ത് മന്ത്രി എ സി മൊയ്തീൻ ഉദ്ഘാടനം ചെയ്തു.\nഇരിങ്ങണ്ണൂർ മേഖലാ റാലി മന്ത്രി എ സി മൊയ്തീൻ ഉദ്ഘാടനം ചെയ്തു. വത്സരാജ് മണലാട്ട് അധ്യക്ഷനായി. എൽജെഡി ദേശീയ സെക്രട്ടറി ഡോ. വർഗീസ് ജോർജ്, സിപിഐ സംസ്ഥാന എക്സിക്യുട്ടീവ‌് അംഗം സി എൻ ചന്ദ്രൻ, വി പി കുഞ്ഞികൃഷ്ണൻ, ടി കെ അരവിന്ദാക്ഷൻ എന്നിവർ സംസാരിച്ചു. ടി അനിൽകുമാർ സ്വാഗതം പറഞ്ഞു.\nഎടച്ചേരി മേഖലാ റാലി മന്ത്രി എ സി മൊയ്തീൻ ഉദ്ഘാടനംചെയ്തു. സി സുരേന്ദ്രൻ അധ്യക്ഷനായി. കെ പി മോഹനൻ, രജീന്ദ്രൻ കപ്പള്ളി, ഇ കെ സജിത്ത്, പി കെ ബാലൻ, എന്നിവർ സംസാരിച്ചു. വി രാജീവ് സ്വാഗതം പറഞ്ഞു.\nവെള്ളൂർ മേഖലാ റാലി സിപിഐ എം ജില്ലാ സെക്രട്ടറിയറ്റംഗം വി പി കുഞ്ഞികൃഷ്ണൻ ഉദ്ഘാടം ചെയ്തു. ശ്രീജിത്ത് മുടപ്പിലായി അധ്യക്ഷനായി.\nഅഡ്വ ആർ എൻ രഞ്ജിത്ത‌്, ശ്രീജിത്ത‌് വള്ളിൽ, പി എം നാണു, നെല്ലിയേരി ബാലൻ, എം സി നാരായണൻ നമ്പ്യാർ എന്നിവർ സംസാരിച്ചു. സി കെ അരവിന്ദാക്ഷൻ സ്വാഗതം പറഞ്ഞു.